











SABRANI SPISI 


AUGUSTA ŠENOE 


KNJIGA I. 


ČUVAJ SE SENJSKE RUKE. 

HISTORIČKA PRIPOVIEST. 


U ZAGREBU. 

TISKOM DIONIČKE TISKARE. 

181 «. 


Digitized by Google 



ČUVAJ SE SENJSKE RUKE 


HISTORIČKA PRIPOVIEST 


NAPISAO JU 


^UGUST 


v 


ENOA. 


U ZAGREBU. 

TISKOM DIONIČKE TISKARE. 

1876. 


169499-B 


Di( ■ by 


Google 





PREDGOVOR 


llinula je već koja godina, odkako sam počeo 
baviti se hrvatskom beletristikom. Plodovi moji 
priobćeni su stranom u raznih hrvatskih listovih, 
stranom niesu još tiskani. Odlučio sam sve to 
svrstiti u jedno, popraviti u koliko bude od po¬ 
trebe, iztriebiti sve, što je nevaljano i nezrelo, 
i tako izpravljena moja djela izdati u sbirci 
knjižica. Nebih toga činio, da me niesu prijatelji 
na to nukali, da se niesam uvjerio, da je 
hrvatsko obdinstvo mojim plodovom prijazno; 
tomu podhvatu obodrilo me je i to, da su ne¬ 
koje moje radnje prevedene u tudje jezike (n. pr. 
„Zlatarovo zlato“ na njemački, češki, poljski i 
magjarski; „Prijan Lovro“ pako na češki i slo¬ 
venski jezik). Rad sam da sav moj rad izadje 
na okupu, očiščen, popravljen, jer kad su ti 
plodovi onako raztreseni po listovih, mogao bi 
se još nadi kakav literarni gusar, pa zaviknuti: 
„Ništa nisi uradio“. A kad radiš sviestno, revno 
i ozbiljno, kad su tvoji spisi mnogim u' volji, 

zabolit će te ipak, kad kakova vrana grakne na 
te. U takovih knjižicah izdati ću svoje pripo- 
viedke (do 24 na broju), zatim drugi put „Zla¬ 
tarovo zlato 44 , (jer je prvo izdanje razprodano, 
a ljudi traže tu knjigu) a najzad sbirku izvornih 
i prevedenih pjesama. Preveo sam i mnogo no¬ 
vela i drama iz raznih jezika , al tieh prievoda 
neću staviti u ovu sbirku. 

U prvu knjižicu ove sbirke uvrstio sam 
historičku pripoviest „čuvaj se senjske ruke 44 , 
priobćenu g. 1875 u „Viencu 44 . 0 njoj da rek¬ 
nem koju. Mene se je ta uskočka epizoda silno 
dojmila, kad čitajući našu poviest, naidjoh na 
nju, te s mjesta odlučili izradit ju poput novele. 
S toga stadoh odmah kupiti liistoričko gradivo, 
te tražit i potrebne potankosti. Znam, da pri- 
poviedka nije kronika, već umjetna cjelina, koju 
oživljava tvoma sila pjesnikova, nu nenalazim 
razloga, da se pjesnik iznevjeri poviesti, ako je 
ona po sebi sgodna i spretna novelističkoj iz¬ 
radbi. Prema tomu sam za svoj roman „Zlatarovo 
zlato 44 učio što pomnije poviest i karakter one 
dobe, u to sam i učinio kod „senjske ruke 44 . 
Proučiv „Istoria degli Uscochi 44 od Minucci-a i 
Sarpi-a, Hurterovu „Geschiclite Ferdinand II. 44 , 
Daru-ovu „Histoire de Venise 44 , Kukuljevićevu 
„poviest grada Senja 44 , Ljubićeve podatke i listine 
o biskupu Dominisu, kao i karakteristiku toga 
crkovnjaka od dra. Fr. Račkoga, upotrebio sam 
i v rukopisne izvore. Dobih najme od g. prof. 
Sime Ljubića neke policajne izvještaje mletačkih 
agenta, od g. Radoslava Lopašića pisma senjskih 
kapetana, od preč. g. kanonika Sokolića popis 
senjskih patricija, od g. majora Hreljanovića sve 
izprave, rodoslovje i poviest vlasteoske porodice 

Hreljanovića, a kratku poviest slavne obitelji 
Daničića našao sam u arkivu grada Senja u 
knjizi, koju sastavi koncem prošloga vieka zadnji 
mužki potomak Daničića. Pohodio sam dakako 
Senj i Primorje, da mi bnde pozorište moje pri- 
poviesti živo pred očima, a u samom Senju za- 
djoh u starinske kuće, da i tu pogodim karak¬ 
teristiku. To su vam izvori moje pripoviedke. 
Pri kraju spomenut mi je još jedno. Pojedina 
lica karakterisao sam po činili, po izvorih, ni¬ 
pošto po mnenju drugih, navlastito pako biskupa 
Dominisa, čovjeka u znanosti znamenita, al u 
politici, sudeć ga po njegovih pismih, prosta 
agenta i uhodu mletačke republike. 

U Zagrebu na izmaku mjeseca travnja 1876. 


^rhigust JSenoa. 

I. 

Bilo po podne u kasnu jesen. Starcu Vratniku bila se 
glava obavila bielim oblakom. Sa visina gruvala bura, 
kan’ da će polomiti drevno hrašće oko Senja, kan’ da 
će senjske kule pobacat u more. Tjesnac morski medju 
hrvatskim žalom i otokom Krkom kipio od biesa. Dokle 
je oko seglo, osulo se zeleno valovje bielim skorupom, 
bura kopala se ručuć, gruvajuć, cvileć, fijučuć u slane 
glibove, đižuć pod nebo grdne oblačine vodnih kapi, 
što no se o suncu kriesile, kan’ da bog sipa u vodu 
sav dragi kamen raja nebeskoga. Od samih sjajnih kapi 
niesi mogao razabrati drugoga briega, dš, duž cielog 
tjesnaca ne bijaše vidjet mletačke ormanice ili fuste, 
koje inače i za bure vrebahu na vražje uskočke barke. 

U gradu Vrbniku, što no se nad morem bjelasa 
na otoku Krku baš naproti Frankopanskomu kaštelu 
Novomu, stajaše za prozorom zadnje kuće djevojka jaka, 
snažna. Ne će bit navršila šestnaest godina, ali na mla¬ 
dom, premda finom licu pokazivalo se za čudo puno 
tvrde volje, iz crnih joj očiu sievalo je neko osobito 
junačtvo. Djevojka, u crno sukno odjevena, gledaše vrlo 
pozorno u to pusto, valovito more, u taj gromomi me¬ 
tež, kan’ da joj oko nešto uvrebati radi. Čas je natezala 
drobnimi prsti zlatni križić, što joj visijaše o vratu, čas 
gladila je punom rukom crnu gladku kosu. Prsi joj se 
nadimahu silovito, iz oka sievnu kadšto suza na crne 
dugačke trepavice. U jedanput pojavi se na pragu druge 
sobe starica, odjevena u crno, sieda, grbava, lica na- 
grešpana al dobroćudna. Složiv ruke na trbuh stane sta- 

l 


Digitized by LjOqq Le 



yA r/v.vaut, te p£U£ te- 

T > Kx-w 

- - J/vAte. < 4 :;^ \\*^ lyv::^1 jp; ::^:m ; ^ii;.v 

- ^ A: tete V A'/nv.i . # ~uk ii-kucj z^ji a/» 
y ‘ & »v;aj 

- j#* r*AW, l/vr^r ste; a, _>e>i is ki>^'.*r «oo< 

—- - - 

-- S* dv;*;te j/y 3>vg& u te tete Eihiiia D^in-e 
y,;vv,; v ;;,/; tvk.'Mi, vter.tiT vri**# obrre- — ia- dtete. 
■y*J;^. 4 u$ z,\]w\, ¥*&m hi tmhll*L kad o t om i ni^ti 
m smmt, i h 'u i ' hktHtin m opet prema prozoru. 

- A) bi tfrtk dobro l/tl% m^Jtr i starica: mletački 
gospodin! a/ » trnufari m gvak'Jan koza na zelen 
b*t, m mvlje djevojka fcvakdan plemića. Ipak bi do¬ 
bro lolo, 

— Teto? okrenu m djevojka od važno, ne trošite 
mi više me da za taj kolao, meni ga lje ne osladiste. 
Otrov te otrov, Oo^po-tina! Ćernu meni to? Nije me 
majka na to rodila. Ne srdito se. Dobra je vaša volja. 
Hama sam, vi sto rni otac i majka. Pustite predobro, 
kad Je dobro, Temu, rekoh, čemu? Lip.še li nam svak- 
danja korica? Ima je, hvala bogu, stariji mi namrli 
koću, smokava, masline, vina, stoke i broje me u po- 
boljo baštinim. Ne isćein gospoštine, a najmanje kad me 
njom mulja onaj blindi suhonjavi Mlećić. 

- Al dobar ti je, pa jednom valja da je djevova- 
nju kraj. 

- kako za moje djovovanje. Ima kada, pa i nije 
sramota, Dobar mi je! Al ja mu niesam dobra. Recite 
ti po boga, neka snloo ovako bije. a ne onako, kad ne 
će l ne će —* — — 

— Obćuvala te sveta Lucija, namrgodi se starica, 
tebi se kreću jedra po drugom vjetru, i po zlu vjetru. 
St a će sviet Rit će sramota. Valjda nećeš — občuvao 
nas weti Antun — 

Djevojka osovi glavu. Življe joj planuše oči, i odva- 
žno progovori prekrstiv ruke: 

— Sramota? Po čem mislite sramota? Nije li veća 
sramota pred bogom se komu zakleti: „ljubim te“, a ti 
ga mrziš? Šta me slieeete? Ja ga ne ću. 

— A1 tvoj skrbnik, kum Niko, sve je ovako sa go¬ 
spodinom Vittoriom udesio, i on će danas doći u prosce. 

— Znam, nasmjehnu se djevojka, virnuv izpod oka 
na more. 

— A ti? 

— A ja? Ja ću reći: Ne ću i ne ću, jer ne dam 
gaziti svojega srdca, a ja ću reći gospodinu Vittoriju, 
nek si traži mladu, gdje ga volja, pa kad je kum Niko 
sve udesio, nek se on uda, ja, živoga mi boga, ne ću. 

U ovaj par čuli se na stubah koraci i za malo udje 
u sobu čovjek visok, suh, blied, crna oka, malene brade. 
Bijaše odjeven na gospodsku crnim baršunom. Po uzkom 
šiljastom licu, po zavinutom nosu vidjelo se, da nije 
otočanin. Premda ne staru, ne bijaše mu lice mlado. Ko¬ 
racao je polagano, klanjao se duboko, smiešio se sladko 
i gladko, al srdce mu nije znalo ništa o sladkom po- 
smjehu. 

— Signora, signorina! pokloni se, oprostite što malo 
zakasnih. Idem iz grada Krka, gdje sam se bavio po 
važnih poslovih, a bura nije momu konju dala ni disat. 
Al što kašnje, to bolje. 

— Sjednite, signor Vittorio, stade se starica vrtit 
po sobi, obrisav rubcem stolicu, sjednite. Dh bura, zlo 
je vrieme, občuvaj nas bog i sv. Antun. Došljak sjednu. 
Na jedan čas umukoše svi. Starac pogleda staricu, a 
ona slegnu rameni, zatim pogleda djevojku, al Dumi oti¬ 
mahu se oči za bjesnilom bure. 

— Gospodjice, nastavi Vittorio, eto me ovdje rad 
vas. Ja sam kod suda sve uglavio sa Nikom, i valja 
sreći udariti samo pečat. Ako i niste punih lieta, opet 

sam rad, čuti i vašu rieč, nek se ne reče, da je sila. 
Vidite, dobra sam roda sin, i kako vjerno služim presjajnu 
republiku, prost mi je put do veće gospoštine. I vi ste 
plemenita roda kći. Dielite sa mnom sreću, i budite, za 
čim mi se srdce otimlje već dugo vremena, budite mojom. 

Djevojka stupi pred Vittorija, prekrsti ruke na prsih 
i ošinuv ga velikim sjajnim okom, reče ozbiljno: 

— Nikad! 

Mlečić probliediv, skoči na noge. 

— Nikad? Velite, odvrati drktavim glasom, je li 
mletački plemić zašlužio tu rieč od vas za svoju odanost, 
za svoje poklone? 

— Je li Dume migom pokazala mletačkomu gospo¬ 
dinu, da su joj ti glađki pokloni mili? zapita djevojka. 

— Mletački je plemić mislio, nastavi drkćuć Vittorio, 
da djevojka od stida ne smie odati srdca, mletački j e 
plemić mislio, da djevojka ne će biti toli luda, da odbije 
čast poći za svoga gospodara. 

— I ta djevojka veli vam, odgovori krepko Dume, 
vam mletačkomu plemiću: Nikad! 

— Liepo li pripraviste dievicu, signoro Marto, okrenu 
se Vittorio porugljivim posmjehom drkćućoj starici. 

— Ma jesam, po boga, al slomite gvoždje, promuca 
kroz strah Marta. 

— I slomit ću ga, kriknu Vittorio biesno, zaludu 
se priečiš, djevojko luda! Diete si jošte, ne smieš imati 
svoje volje. Moram te imati, moram. Da te još pitam? 
Ovo je mletačka zemlja. Gospodaru svomu moraš se kla- 

njat, ako ne ćeš ženom, al ćeš ljubovcom. Moraš- 

Mlečić skoči za mladicom. Oči mu se kriesile ko risu, 
lice probliedilo na smrt, usnice drktale ko od groznice. 

Djevojka uzmaknu. Blieda, drkćuć gledala je željno 
oh željno u more, a more je grmilo, kipilo, vrilo, ko da 
će poplavit nebo, raznieti zemlju. Prestravljena uhvati 
se Dume za srdce. Al u to pojavi se pod prozorom dje- 

čačić pod crnom bodulskom kapom. Dignuv se na prste 
naheri glavu prema prozoru, pljesnu dlanima, kimnu 
glavom i odleti. Krv skoči djevojci na lica. Mlečić ju 
uhvati za ruku. U to pojavi se u sred burnih talasa 
crna točka — barka. 

— Ah! Slava ti bože! kliknu djevojka i baciv 
biesnog Mlečića od sebe ko zmiju, osovi se smjelo i 
zaviknu: 

— Vittorio Barbaro! Plemiću mletački! Nikad tvoja 
biti ne ću — ču li me: Nikad! I opet se skupi Mlečić 
al djevojka odjuri iz kuće. Starica se plačuć križala, 
Vittorio stiskao pesti, i kriknuv: 

— Držite ju ljudi! Poludila je! pohiti za djevojkom. 

Silovitije duvaše bura. Poput morske zmije bacali 
se bieli talasi na brieg, tvrde se hridine tresle pod bie- 
snom nalogom mora, a kroz sumrak cvilio cviel, da će 
ti prorezat srdce. 

Uz klis niz klis, uz kamen niz kamen letila dje¬ 
vojka bez duše, bez glave prema obali morskoj. Vijor 
joj odnese rubac, bura joj se zaplitala u crnu suknju, 
kosa joj letila vjetrom, postole joj padoše s nogu, tvrdi 
ju grič bbrani, al ona je letila šireći biele ruke, letila ko 
srna, ko lastavica, ko zviezda k moru, k obali morskoj. 
A za njom hujila bura, ko da piska trista zmija otro¬ 
vnica, a nad njom grmili vjetrovi, ko da se smije trista 
paklenih duhova, a za njom letio sa četom Vittorio, ja- 
dovit, sliep, mahnit, biesan, kriešteć: 

— Ljudi! Diži te zublje! Držte djevojku! Poludila je! 

Već se je hvatao mrak. Na jasnom nebu sinu zviezda 
za zviezdom, na nebo skoči mjesec prosipljuć zlato svoje 
na široko razjareno more. Po valovju munule tisuće 
munja. Jače popuhnu vjetar, jače planuše crvene zublje 
Mlečićeve čete. 

— Za njom! kriknu Vittorio, eno je, na rtu stoji, 
dalje ne može. Za njom! 

Na rtu do mora stajaše djevojka, držeći se desnom 
rukom litice, lievom zaklanjajuć prsa. Vijor joj raznosio 
kosu i haljine. AKčuj! Od mora čuo se kroz gromor 
valova klik. Gle na divljoj pjeni ljulja se barka sad uz 
val sad niz val — sad — sad ju pokrilo more, al eto 
je opet čitave, eto gdje se primiče rtu sve bliže i bliže. 

— Santa trinitš.! viknu Vittorio, jeste li vidjeli onu 
barku! Ta vozi U se sam sotona po moru u šetnju? 
Svetoga mi Marka, tu se plete prokleta mreža. Da nije 
— brže junaci! Još niz ovaj hum! Eno vam rta! Dje¬ 
vojka ne može nikamo! Brže junaci! 

Silan talas odmaknu barku podalje od kraja. Uža¬ 
som opazi djevojka, kako joj se crvene zublje krvnika 
Mlečića sve više primiču, užasom opazi kako tri čovjeka 
u barki zaman rade pritisnut se kraju. Sad — sad će 
ju uhvatit. U jedanput je nesta sa rta. — Spustiv se 
s kamena niže žalu zavuče se biedna u duplje, što ga 
je bilo izdubio more. Tu pritisnu glavu uz studenu hrid, 
sklopiv uči, prekrstiv ruke, šapćuč molitvu, a oko nogu 
joj je kipila morska pjena. 

— Upri sokole! upri! ozivao se iz bure gromoran 
glas; talas dignu barku, primaknu ju kraju, al u to 
osovi se u njoj grdna ljudina, zagrli objeručke tvrdu li¬ 
ticu i piivuče se tako kraju pod rtom. 

— Dume! dušo! kliknu junak, evo me! Dodji na 
moje junačke ruke, da te otmem krvopijam ! Da je pak6 
zinuo, bio bih došao po tebe čuvši crne poruke. Junaci 
pripazite, da nam more ne odnese barke. — Dodji, do¬ 
dji, desno krilo moje, dodji! 

Djevojka klonu bez sebe na ruke junaka, a ovaj 
ju ponese u svoju barku. 

— Stante! zagrmi u to glas sa rta, Vittoriev glas. 
Djevojku dajte razbojnici! 

Bez sviesti stajaše Mlečić, a do njega gledaše se 
u čudu četa seljaka i arbanaskih plaćenika. 

— Tebi da ju dam, kujin sine? nasmija se groho¬ 
tom iz barke junak, n& ti druge jabuke, mletačka kučko! 
Puška planu, Vittorio klonu na koljena, a junak, zagrmi. 

— Ta ti jabuka od Juriše Orlovića, vojevode senj¬ 
skoga. Uprite sokolovi u ime boga i sv. Nikole! 

Barka se otisnu od kraja. Arbanaški vojnici izba- 
ciše za njom puške. Badava. Ne stade je medju talasi. 
Silnije i silnije brojila bura, silnije se prašilo more, a 
nad njim drktala zlatna mjesečina. 


ii. 

Brojila se godina 1600. po spasu. Gladko more 
prelievalo se poput zelene svile, a mlado svibanjsko 
sunce sipalo je svoje zlato u valove hrvatskog mora, 
preko otoka Krka, Raba i Prvića, svibanjsko sunce pro¬ 
stiralo se nad stare zidine i kule Senja grada, koji no, 
ovjenčan gustom, hrastovom šumom, mrko stajaše stisnut 
u ^aklon medju glavicami Vratnikom, Orlovim gnjezdom 
i Trbušnjakom. Osamljena bielila se do mora van zida 
crkvica „sv. Marije na rtu“, sigurno utočište pobožnih 
mornara, ponosito uzpinjala se kula svetoga Save, a na 
glavici nad gradom sjedjaše kao orletina nad gnjezdom 
tvrda gradina „Nehaj", koju je slavni hrvatski junak 
Lenković prije 42 godine podigo bio proti osmanlijskomu 
biesu — i, recimo pravo, proti krilatomu lavu. U senj¬ 
skoj luci stajaše nešto barka, dvie tri li ladjice. Pa nije 
ni čudo. Dok su inače jarboli vrvljeli po ovom morskom 
zaklonu, idući iz Rieke i Trsta, polazeći u Jakin i Le- 
vanad, sad nije smio jadni trgovčić ni da izadje u tje¬ 
snac morski, nije smio ni da doveze dva, tri barila vina 
iz Vinodola. Mletački brodovi bješe zaokupili sav tje¬ 
snac, i dobro si mogao s daljine razabirat biela im je¬ 
dra, mletački pomorski vojskovodja 1 vrebao je kao kri- 
" lati zmaj na svaku nemletačku barčicu, da ju nemilimi 

nokti ugrabi, i da mornare, ako je ladja Senjkinja bila, 
objesi na krstu svoga broda, ne bi li time steko vječnu 
slavu pred silnom si gospodaricom, prejasnom republi¬ 
kom mletačkom, koja je imala samo jedan trn u svojoj 
peti — „proklete® Senjane Uskoke. Tk, ako je i bilo 
minulo osam godina, svaka je senjska majka znala pri¬ 
čati, kakvi da su krvopije Mlečići, kako je proveditur 
Almorč Tiepolo sred tiha mira prosuo bio svoje topove 
na pitomi Bag i kako je, osvojiv ha prievaru grad dao 
razbojski objesit kapetana, poručnika i dvadeset vaga¬ 
nih junaka. K tomu zievahu sa tvrdjice sv. Marka na 
Krku grdne lumbarde, a što je najgore bilo, Mlečići, ne 
uzdajući se više u hrvatske i dalmatinske vojnike svoje, 
namicali sve to više plaćenika Arbanasa, ljutih krvnika 
bez duše. 

Divno sjalo je sunce dne 18. svibnja 1600. nad 
Senjem, al u Senju bijaše sve mrko i neveselo. Po uza¬ 
nih ulicah prolažahu pod kalpakom i oružjem mrki ljudi, 
zaustavljajuć se hrpimice, razpravljajuć živo i žestoko; 
bezposleni mornari, sjedeć na praznih bačvah, psovahu 
do zla boga, dva tri pristara vlastelina, stajahu pred 
fratarskom crkvom, izpod zabrinuta oka gledjuć za če¬ 
tom oružanih Uskoka; ženske stojeće po „balaturah" 
pred kućami križale se neprestano, mahale rukama i 
bilo šaptanja i šaputanja bez kraja i konca. 

U uličici, kojom se ide od kaštela prema moru, sta¬ 
jaše kuća uzka, siva, visoka. U toj kući pri zemlji bi¬ 
jaše krčma, ili bolje reći, mrko, presvodjeno duplje, u 
kojem ne bi bio čovjek vidio u pol biela dana ni prsta 
pred nosom, da nije tu danju i noćju gorila uljenica, raz- 
svjetljujuć nekoliko drvenih klupa i stolova, nekoliko ba- 
čava i četu mrkih gostiu. Gospodar toj krčmi bijaše „Crni 
Niko", rodom Lošinjanin. Pred mnogo godina zavede mu 
mletački poručnik mladu ženu. Niko proburazi Mlečića no¬ 
žem, prebjegne iz Lošinja u Senj i tu bude krčmarom. 

Po duplju „crnoga Nike" razliegao se mukao ža¬ 
mor. Upirući se u lakte sjedjaše za stolovi čudno dru¬ 
štvo, ljudine krupne, plećate, ošišanih glava, dugih br¬ 
kova, žutkaste puti, sjajnih crnih očiju. Na glavi im 
stajahu kape od janjećeg krzna, podšivene crvenim su¬ 
knom, za pojasom blistao se nož, sa ramena visio im 
sur gunj, a do zida za njima sjajile se duge puške. 
Svi ti ljudi upirahu oči u čovjeka, sjedećeg čelo stola 
do stupa pivnice. Bijaše to garav svat, tamna, žuta, 
nagrešpana lica, visoko obla čela, nad kojim se je 
hielila kosa ko planinski snieg. Nad crnima očima savi¬ 
jale se guste biele obrve, a pod krupnim nosom spu¬ 
štah se brci kao krila labudova. Na širokih prsih sie- 
vale mu krupne srebrne toke, a za pojasom srebrom 
okovane male puške. Starac stavi kalpak preda se na 
stol, otre si znoj s čela i podignu glavu. 

— Ded vojvodo! prihvati iz kuta Pero Radaković, 
nizak mrkonja debele ošišane glave, ded pričaj, je 1’ prava 
istina, što ide po narodu? Da nas krenu? A ? Trista im —! 

— Za istinu pitaš me, Pero? odgovori sjedoglavi 
starac, vojvoda Pavle Milovčić. Bog zna, što je istina, 
a gospodi priliepio se jezik uz nebo, da im ne utekne 
na zube, što im se po mozgu mota. Nu to se tako od 
tjedan prosulo medju puk, ne zna se kako, pa znaš sinko, 
svaka šala pol istine! 

U to pomoli se iza bačava oblo crveno, obrijano 
lice pod crnom kuštravom kosom. Male se oči zakriesiše, 
široke obrve se skupiše i na tanki nos provali čudan smieh. 

— Ha, ha, ha! Pero Radakoviću, brkat si, al kako 
ludo pitaš, reć bi, da još piješ majku, a ne sisaš moje, 
„crnoga Nike" vinske mješine. Istina, je 1* istina? Zmija 
ti sisa krv, a ti još pitaš, je li žedna. To si valjda iz¬ 
brojio na prste, da Mlečić voli Uskoku ka i vrag tam¬ 
janu. Gdje, pitam te, ima mletački jarbol, o kojem nije 
visila senjska glava? Bolan Pero! Čuj, što ti vele moja 

barila! Dum, prazno! Dum, prazno! Prazno i prazno! 
Ni da posrkneš svoju kapljicu jutrošnjicu i večemicu. 
Sve prazno brate, jer Mlečići ne dadu, da ti šajke po 
moru idu po vino i kruh. Pa ded, Pero, preori naš grič, 
ili oberi groždje na Vratniku. Bome ti glava ka i moja 
barila. A plaća iz carske kese nekako sporo kaplje. 

— Šta kaplje? zakrči mu bližnji vojnik rieč, reci, 
kesa se presušila. Govore nam: Bit će, djeco, novaca, 
bit će sutra i prekosutra. Bit će gaće, ali kad će, a mi 
zapiši svoj račun za uho i stoj kao rosa na listu. 

— He vidiš, dragi brajane, odsmješi mu se krčmar, 
daleki putevi od Gradca do Senja, daleki putevi, slabi 
jarmovi. Pa bog zna, nije li se putem koja vreća ce¬ 
kina prosula, a u njoj upravo tvoja plaća bila. 

— Dosta šale! lupnu Pero šakom po stolu, da 
šutimo, da mirujemo, kako nam pišu. Pa reci, ne odrubi 
li mletački gjeneral Gjustinian nedavno 17 našieh glava, 
pa ih iztaknu u Veneciji na trgu, a dječurlija i bake 
rugale se našoj junačkoj braći? Kuga ih podavila, jer 
niesu bolji od Turaka. Liepih mi krstova, kojim je duša 
vučjom dlakom podšivena. 

— Ta ti je mudra bila, odvrati crni Niko, evo ti 
vrč vina, pa mi ga plati, kad dobiješ carsku plaću. A1 
vam velju, djeco i junaci, svetoga mi Jure, ne trubi crni 
Niko u vražji rog. Velju, vam, skupite pamet. Niesam 
toga pobrao s masline, već kan da je pred vama pod 
pečatom. Miesi vam se kolač, a u njem ima otrova'. 
Kane vas podavit kao miševe; al šta poda vit? Ja znam, 
hoće da vas svezane predadu Mlečićem, neka vas po- 
vješaju, neka vas natiču na kolac, neka vas prikuju uz 
veslo mletačko. Živoga mi boga, to vam se miesi. 

— Zar tako! Zar to? zagrmi družina lupajuć po 
stolovih. 

— Ne će, tako nam častnoga krsta, skoči Pero 

na noge, ne će, dok nam je živa na ramenu glava. Vo- 
jevodo! Povedi nas kapetanu, da čujemo, šta je! 

— Povedi nas! žaori ciela četa. 

Već se je bio vojvoda Milovčić digo, da povede 
četu, al u to pojavi se na pragu visok, zoran junak, 
široka čela, orlova nosa, dugoljasta lica. Sudeći po 
sjajnom odielu i oružju bijaše i on vojvoda Senjana 
Uskoka. Kako zadje medju družinu, planu mu crno su¬ 
morno oko, pojaviše mu se kao kroz lagan smieh izpod 
crnih brkova gusti bieli zubi. Staviv desnicu na nož o 
pojasu progovori jasnim, blagim glasom: 

— Kamo naumiste, braćo? Al mjesto odgovora oda- 
zva se četa u jedan glas: 

— Zdrav nam bio vojevodo, Jurišo Orloviću! 

I opet nasmjehnu se junak, i opet zapita : 

— Pitam, kamo ste naumili, junaci? 

— Do kapetana, brate! odgovori stari Milovčić; do- 
djoše glasovi, da nas i djecu i žene kane maknuti iz 
Senja u Otočac, a neki vele, da nas kane predati Mle- 
čićem pod roblje. Pa bi sramota bila, al puške mi moje, 
ne. će, ii ne okusio više zrna soli. 

— Budite na miru, braćo, odvrati Juriša Orlović, 
valjda me znate, da sam vaš. Vaša duša moja glava. 
Budite na miru, velju. I ja sam i ovdje i ondje ugra¬ 
bio crnih glasova, al po duši ne znam, šta je istina, 
šta li je laž. Nu eto, ne ima pol ure, dojedrio iz Rieke 
biskup Antun, pa odmah pozva našega kapetana k sebi, 
da mu saobći dobre novine. 

* 

* * 

Dok je vojvoda Juriša Orlović tako mirio svoje 
junake, razplitao se u starom biskupskom dvoru vrlo 
živahan razgovor. U malenoj sobici sjedjaše za pisaćim 
stolom crkovnjak, odjeven u modro biskupsko odielo. 
Bijaše mu po prilici 40 godina. Uglasta kapa od svile 

zaklanjala je fino, visoko čelo; lice gladko suzilo se 
prema bradi sve većina, jaki nos bje iznikao baš izpod 
čela, pod kojim plamsahu do dvie žive žeravice — do 
dva crna oka. Iz toga gladkog, al oštrog lica, obrublje¬ 
nog dugom smedjom bradom mogao si razabrat dvoje 
— razum i strast, a taj crkovnjak bijaše „izabrani bi¬ 
skup senjski* Antun de Dominis, Rabljanin, sin hrvatske 
zemlje a talijanske majke. Biskup, igrajuć zlatnim kr- 
stom na prsih, zabadao je svoje nepomične oči u voj¬ 
nika, koji je na proti njemu sjedio. Čovjek taj bijaše 
jak, pun, žilav. Pod kratkim čelom stojaše mu širok nos, 
oblo lice, urešeno tankimi brci i španjolskom bradicom. 
Duga ne gusta kosa, razdieljena u dvoje, padaše mu na 
bieli vezeni ovratnjak. Čovjek bijaše odjeven zobunom 
od crne kože žutih rukava, na noguh mu visoke žute 
čizme a na lievoj strani spuštao se o bandaljeru duga¬ 
čak mač. Na lievoj strani prsiu imao je vojnik tri sre¬ 
brnom žicom izvezena križića. Dok je biskup mirno sje¬ 
dio, pomicaše se kapetan živo na svojoj stolici, srdeći 
se možda biskupovu miru. 

. — Reverendissime! reče stisnuv male oči, oprostite 
mi, al moralo je biti. Znam, da vam je bilo težko osta¬ 
viti Rieku, i da ste' se i ondje bavili važnim poslom, 
al nadam se, da će vam se i u Senju nuditi prilika, da 
poslužite dobro i cara i nadvojvodu. Govorim vam iskreno, 
kao vojnik, sluga carev, a vama govorim, jer sam mnogo 
čuo o vašoj mudrosti, pa znam i to, da ste radi ovomu 
gradu povratiti mir. Zato sam upravo vas zvao. Ja već 
niesam jak obuzdati svojih ljudi. To je upravo pobje- 
snilo. Iz Gradca mi pišu, neka Uskoke držim na uzdi, 
da se tako mletačkomu vieću otme prilika pritužbam. 
Al kako ću? Senjski Uskoci imaju dobit na godinu 
10.000 dukata, al ne dobivaju ih. Sve nam dolaze pra¬ 
zni listovi, a ovdje sjedi medju zidinami 800 ljudi gla¬ 
dnih i žednih sa ženom i djecom, 800 vojnika neviklih 

plugu sjedi na kamenu bez groša. Mletačke ladje brane 
svaki privoz kruha i vina, Mlečići vješaju bez obzira 
svakoga Senjanina, pa opet se traži, neka ti ljudi vo- 
juju na Turčina. A sad je netko — ne znam tko — 
razsuo glas, da će se ciela uskočka vojska raztepsti, 
izagnat iz Senja. Ne vjerujem toga, valjda nije vlada 
sliepa, te će se sama lišiti toli junačke ■ desnice, gdje si 
Venecija osvaja izključivo gospodstvo na jadranskom 
moru, gdje vreba na Furlansku i austrijsku Istru. Pa 
kad je to sve tako, je P čudo pitam, da ti ljudi trgaju 
uzde, da kadkad provale noćju na barkah pa ugrabe 
ovdje ili ondje koju glavu mletačke stoke, ii da otmu 
koju ladjicu dalmatinskoga vina. I u mene teče talijan¬ 
ska krv, al vojnik sam, i pravičan sam, pa znam, da je 
pod tom tvrdom korom zdrava jezgra, da je u tih ljudi 
zdrava, poštena srdca — pa da njih ne ima, da od 
senjske ruke ne strepi Osmanlija, ne bi se po ovom 
žalu vijala carska zastava, al ne bi bome ni mletačka 
bandiera lepršala nad dalmatinskimi gradovi. I u istinu 
daje mi se na .žao, kako je sav sviet digo hajku na 
moje Uskoke. Opaziv, kako im je upravo dogorjelo do 
nokata, da ne mogu biti ni živi ni mrtvi, pisah vam, 
prečastni gospodine biskupe! Ta vi ste napokon tu bi¬ 
skup, pa ako se i rodiste na Babu, na mletačkom ze¬ 
mljištu, opet teče i u vaših žilah hrvatska krv — kao 
što i u ovom narodu. Vi ste se, kako sam čuo, o tom 
dogovarali sa gradačkimi i pražkimi ministri, pa ćete i 
lieka znati. Zato vam pisah, zato vas molim i zaklinjem, 
učinite nešta, da se taj biedni narod umiri i da mu se 
život poboljša. Ja sam ministrom sto puti pisao, al uviek 
bi mi odgovorili: Umirite četu svoju, za sad ne ima 
novaca. Liepa doista nauka. „Miruj. vierni narode, pa 
grizi kamen!* 

Biskup je kraj tolike hvale Uskoka sve življe igrao 
sa zlatnim krstom. Kad je Danilo Barbo svoje živo pri- 

poviedanje svršio, prihvati De Dominis van reda prija¬ 
teljskim glasom: 

— Hvala vam, gospodine kapetane, velika vam 
hvala. Ne imam vam šta oprostiti, pače valja mi hvalit 
vašu mudrost, da ste me amo pozvali ne bi li buru 
utišio. Ne mislim doduše o Uskocih kao što vi, nit ih 
toliko slavim. Ja tu stvar gledam mirno s daleka, a vam 
koji živite medju tim narodom, čini se koješta posve 
naravski, što drugi ljudi smatraju barbarstvom. Ne po- 
zivljem se ja na Mlečiće, kojim Uskoci dakako u volji 
biti ne mogu, al uzmite na um, šta o njih pis& sveti 
otac Kliment VIH. caru Rudolfu, neka rieši sviet te 
napasti, uvažite, kako i kralj španjolski nuka cara na 
veću strogost, pa i'samim savjetnikom cara je taj me¬ 
tež dozlogrdio. Jesu ti vaši Senjani divljaci, jesu. Zovu 
ih branikom kršćanstva, i da se Turčin plaši njihova 
imena. Nu pitam vas mogu li Mlečići drugčije raditi, 
kad Uskoci nemilo harače po moru otimljući stoku, 
djevojke, robu, ništeći sela, vinograde, masline ? Može V 
republika mirovati, kad joj se svaki dan Turčin grozi, 
da će mu brodovlje provalit u jadransko more, ako 
sama ne iztriebi senjske gusare. Bio sam za tim po¬ 
slom kod cara Rudolfa u Pragu, bio i kod najvojvode 
Ferdinanda u Gradcu, govorio sam mnogo o tom sa 
ministri, i trudio sam se mnogo sa carskim poslanikom 
Rocciem u Mletcih, kako da se,toj nevolji lieka nadje. 
Nu čovjek snuje i bog boguje, a najveće je zk), da je 
pražka i gradaćka kesa prazna. Al uza sve to ne sdva- 
jam. Odlučio sam taj posao izvesti na kraj, to bijaše 
mi prva miso, kad me zapade senjska biskupija i hoću 
da spasim. meni bogom povjereno stado, hoću da se 
povrati medju kršćanske vlade mir i pokoj. 

— Hvala, reverendissime, sto puti vam hvala, po¬ 
kloni se kapetan iskreno, velika će to biti zadušbina, 
al kako- 

U taj par čuo se silan štropot i žamor. Kapetan 
skoči k prozoru, da vidi šta je, a i biskup se dignu 
naglo. Maleni trg pred starim biskupskim dvorom i po- 
krajne ulice bile se napunile mrkih, zlovoljnih Uskoka. 
Kalpak do kalpaka, duga puška do puške stiskale se 
tuj. Oči nemirne čete upirahu se u prozore biskupije, 
a iz nejasnog žamora ozvala bi se kadšto po koja kru¬ 
pna rieč. Biskupovo se lice smrknu, al mu se oči ipak 
radoznalo otimahu za tim buntovnim čoporom. Ta donle 
ne bje vidio na okupu toliko Uskoka. 

— Dodjoše bez sumnje po mene, prihvati ponešto 
od neprilike kapetan, da čuju kakove im glasove nosim. 

— To su dakle ti ljudi, nasmjehnu se biskup ne¬ 
što porugljivo, rad kojih sva Italija govori „Čuvaj se 
senjske ruke!“ Divlji u istinu svatovi, ali im je ime, 
čini mi se, opasnije, neg oni sami. 

— Šta da im reknem? Jer, ne bude li im polakšice, 
provalit će u velike na mletačke zemlje. Tako mi se 
barem zagroziše. ,Što da im reknem? 

— Recite im, gospodine kapetane, odgovori biskup 
poslije časka, neka dodju vojevode u dvie ure poslije 
podne u kaštel. Saobćite to i gospodi od magistrata. 
I vi ćete dakako doći. Recite im, da ćemo ondje mir 
uglaviti. 

— Dobro, reverendissime, u dvie ure. Klanjam se 
vašoj Prečasti duboko! 

Biskup blagoslovi, kimnuv glavom, kapetana, i za 
kratko razidje se četa izpred biskupova dvora. Mirno 
stojeći do prozora pritišćuć svoje čelo u staklo, gledaše 
čuveni crkovnjak za timi kršnimi junaci, za tim trepe¬ 
tom nekrštenih i krštenih barbara. Biskup zadubljen u 
čudne misli, ni ne opazi, kako se otvoriše pokrajna vra¬ 
tašca, kako u sobu unidje malen, suh ali dosta mlad 
čovjek u fratarskom ruhu. 

— Monsignore! šapnu došljak — monsignore! pro¬ 
govori glasnije, ne dočekav se odgovora. 

— A„ ti si Antonio? krenu biskup glavom. Jesi li 
se nagledao toga gusarskog gnjezda, jesi li čuo za ka¬ 
kove novine? » - 

— Ja pravo ne smiem sudit o tom, kako izvoljeste 
reći, „gusarskom gniezdu“, ta vaša je stolica. Razgledao 
sam pod zaštitom ovog svetog presvuka koješta i vaše 
fratrove. Svetoga mi Marka, ti su sinci svetoga Franje 
u vas posve druge ćudi, nego li naši talijanski redovnici. 
Ti mrki, plećati momci naginju na gusarsku žicu. A opet 
su mudri. Čuvši da sam tobož talijanski fratar, umu- 
koše mukom i ni riečce ne mogoh iz njih iztisnuti, ni 
hrvatski ne hćedoše govorit preda mnom, već me samo 
pozdravljahu kratkom latinskom formulom. Kako bi se 
ti kršni pobožnjaci tek krstili bili, da su saznali, kako 
se pod janjećom kožom taji mletački vuk, i da mi se 
pod uzajmljenim habitom krije znak službenika visokog 
vieća desetorice. Dš, išo sam dalje — monsignor, čudite 
se, vaš svjetli rodjak Labieno Veluto izvalit će na to 
jamačno oči — zadjoh u lavju špilju, u krčmu nekog 
Lošinanjina »crnog Nike" nedaleko od kaštela. To vam 
je pravo gnjezdo svih uskočkih stršena. U Dalmaciji 
priučih se nekako tomu vašemu jeziku, pa sam sve ra¬ 
zumio. Ondje se je i suviše govorilo. JJ vas je sbilja 
čudan običaj. Ne čudim se, da na lavu sv. Marka nije 
ni dlaka ostala, ali da ste čuli mastnu kritiku carskih 
i nadvojvođskih viećnika, da ste čuli, kako su V a s sta¬ 
vili na rešeto ti pakleni duhovi — pomozi bože! Dvoje 
sam iz njihove .vike razabrao. Za prvo naslućuju, što im 
se od nas sprema, da ih najme kanimo izkadit iz Se¬ 
nja; za drugo razumio sam, da ih najviše peče, što su 
galije presjajne republike začepile senjski tjesnac. 

— A koj im je nečisti duh sve to prišapnuo? po- 
pita srdito biskup. 

— I ja sam o tom mozgao, al badava. Nu bojim 
da će skoro opet okršaja biti medju Uskoci i našom 
vojskom. Medju ostalim razumio sam i to, da je arciso- 
tona Juriša Orlović oteo prije nekoliko dana zaručnicu 
sekretara našbga generala Paskvaliga, bogatu djevojku 
iz Vrbnika, a divljak hoće da ju oženi, pa ju je zaklo¬ 
nio u kuću kneza Martina Posedarića. Barbara je, kako 
ga pamtim, osvetljiv čovjek. 

— Martina Posedarića? promumlja biskup. Znaš 
li, da republika ne ima većeg neprijatelja od njega, ni 
Jure Daničić ne bijaše Dubrovčanom veći krvnik, nego 
Posedarić Mlečanom. Ali dš, — u dvie ure imam dogo¬ 
vor sa Uskoci, da ih primirim. Valja sklopit s njima 
ugovor. 

— Koj dakako ne veže nikoga ni na nebu ni na 
zemlji, nasmjehnu se uhoda republike. 

— Dapače! koj veže bar na neki čas Uskoke, a 
to pod pismom i pečatom. Toga divljaci pogaziti ne će, 
jer, da pravo kažem, tvrde su vjere. 

— Po mom mnienju, monsignor, valja im prije svega 
dokazati, da je samo prazna vika, što se pogovara, da 
ih kanimo maknuti pod silu iz Senja. 

— Dobro, potvrdi biskup, a za drugo reći, da im 
prejasna republika dozvoljava, da mogu bez pogibelji 
brodit u ne oružanih barkah po Kvamevu. 

— To jest, slegnu Antonio rameni, napisat se to 
može, ali kakov će pečat udarit na to general Paskva- 
ligo, ne znam. Ja bar ne bih glave dao za ta^ov ugovor. 

— Svejedno, odvrati biskup; sada idi da sastavim 
pismo. A poslije dodji, da ti kažem kada valja krenut 
odavle! 

Pokloniv se izidje tobožnji fratar iz sobe. 

Oko jedne ure po podne tutnjeli gromorni bubnjevi 
po senjskih ulicah. Radoznale ženske glave, kojih je 
riedko u Senju vidjet na prozoru, provirivahu iz svih 

2 


Digitized by LjOOQle 



kuća. Gradjani si dokazivahu, kako su poslovi sbilja 
vrlo ozbiljni, jer da je išao u kaštel carski komesar 
Andrija de Baunoch, a i debeli gradski notar Jerolim 
Srebrnjak da je vrlo važna lica koracao onamo, pače 
i sam prečastni gospodin biskup. Nitko nije dakle mi¬ 
slio, da će tu šale biti, samo zlobnik „crni Niko“ bu¬ 
bnjao je prsti po praznom barilu, vičuć kroz smieh: 
„A ja velim, ter velim: Dum, dum, dum! Sve prazno i 
šuplje do vieka. Blaženi oni, koji si sami konopac pletu!“ 
Na glas bubnja prikupi se uskočka četa pod oružjem 
na trg pred kaštel. Kao klisurnice stajahu mrki ti ju¬ 
naci poniknute glave. Vidjelo se, da im se pod kalpa- 
kom viju čudne misli, vidjelo se, da im u oku tinja 
tajna jarost, a duge puške im sievale o svibanjskom 
suncu toli čudno, kan da su reći hćele: — Bit će još i 
za nas posla! 

U kuli senjskoga kaštela bilo se je medjutim sku¬ 
pilo čudnovato družtvo za dugim drvenim stolom: car¬ 
ski komesar Andrija de Baunoch, gospodin vrlo debeo 
i drieman, koji je, kimajuć glavom svačije mnienje odo¬ 
bravao, biskup de Dominis, kapetan Danilo Barbo, Vuk 
Hreljanović, brkata ljudina i kaštelan senjski; Jerolim 
Srebrnjak, gradski notar, koji se je silno znojio zare- 
zujuć pero. K tomu nadodjoše i uskočki vojvode Juriša 
Orlović, Pavle Milovčić, Miša Radić, Gašo Stipanović i 
Ive Vlatković na junačku vjeru pod svietlim oružjem. 
Jedva bje carski komesar natako očale, jedva notar 
zamočio fino pero svoje, al se dignu starac Milovčić, 
pa će ovako gospodi: 

— Eto dodjoste, svietla gospodo, medju nas biedne 
zabOgare, medju nas Uskoke Senjane, da namj reknete, 
što misli naš svietli car i gospodar, a vama to i pri¬ 
staje, jer ste mudri, učeni i sborni, a mi od sablje i 
puške nikud dalje. Po boga vas molim, učinite što će 
bit pravo i zdravo po kršćanski narod. Velju vam, da 

nam je zlo i da nas je pritisla svaka bieda. Carska 
nam plaća lipše, a mletački nas dužda goni nemilo i 
kolcem i konopcem. Žena gladna, djeca bosa, plugu 
niesi vikao, grič nije podatljiv, a sramota je zdravu čo¬ 
vjeku, stavit kapu na koljeno i čekat, što bog da. Velju 
vam, da smo kao česvina na golu kamenu, i more nas 
bije, i sjever nas brije i vjetar nas vije, pa odkida granu 
za granom. Dižu na nas graju, te smo vuci, vješaju 
nas, gospodo, nas krš tene ljude, a pitam ja vas tko je 
gubio glavu za svetu vjeru Isusovu? Vele, da će nas ba¬ 
cit iz Senja, razgradit nam ognjište. Težko je, gospodo, 
izčupati iz zemlje drevan dub, koji je pustio korien na 
sve četiri strane, težko pticu maknut iz staroga gniezda. 
Kuda ćemo, kamo ćemo? Jesmo,li vam dobri za dobru 
sgodu, a vi nam dajte živsti, niesmo li vam dobri, radje 
u more, pa bogu hvala. Ako ste ljudi, pomozite! 

Biskup slušao je rieči siedoga starca poniknutih 
očiju, prekrštenih ruku. Zatim će vojvodam: 

— Dragi moji vitezovi! Evo me sreća k vama do- 
niela, hvala budi bogu. Odkako sam pastir ovoga vašega 
stada, goni me srdce, da medju vam bude mir jer je 
mir i ljubav zakon božji. Meni vjerujte., Ta i ja sam 
čovjek vašega jezika, i opet znam, što je volja cara 
gospodara, pred čijim sam svietlim licem mnogo za vas 
govorio, nu našli se zlobnici, te pričaju laži, da vas kane 
izćerati izpod krova. A ja vam velim, da je to gola laž. 

— E kad nam ti kažeš, biskupe gospodine, bit će 
istina, vjerujemo! doda starac Milovčić. 

• — Čujte gospodo! viknu Oi'lović, skočiv na noge. 
Notar se preplaši, te mu pero pade iz ruke. — čujte 
gospodo, ponovi Orlović, top sa Nehaja! Šta je to? 

Kapetan, vojevode izletiše iz kaštela prema moru, 
vojnici vrevom za njima. Izidjoše pred „mala vrata." 
Užasna prizora! Od Raba letila mala ladjica a u njoj 
starci, i žene i djeca. 

—.Naši su to ljudi! viknu Orlović. 

— Da Senjani! odvrati Uskok ; Radanović, voze 
nešta živeža. , 

— Gle! prihvati kaštelan Hreljanović tjera ih mle¬ 
tačka ormanica. Vidite li na zastavi lava? 

— Ha! Arbanasi su u njoj! zaškrinu zubi Orlović, 
d& vodi ih neki crni Mlečić. Bog ga ubio! Junaci na¬ 
perite topove, pustite barke u more! Na noge junaci! 

Uskoci priskočiše k ladjam. Vuk Hreljanović pri- 
makuu žarku šibu topu. Grom zagrmi, munja planu i 
zrno odnese mletačku zastavu. Kao lastavica jurile us¬ 
kočke barke. A1 eto mletački brod primako se' maloj 
ladjici. Arbanasi nagoše puške. Petdeset pušaka puče. 
Užasan vapaj ču se od ladjice. Ladjica prevali se, starci, 
žene, djeca sve propade u duboko more. 

— Tako vam boga, ćerajte! kriknu Orlović, žive 
da ih uhvatimo! Badava. Vjetar se okrenu i uhvati ja- 
dra mletačkog broda, koj strelimice odmaknu put Raba. 

Suznih očiu vrati se Orlović na kraj. 

— Desnu bih ruku dao bio, da sam mogao šćerat 
proklete hulje na dno mora! 

— Vodi nas vojevodo! zaviknu uskočka četa u 
jedan glas, vodi nas na Mlečiće! 

— Junaci! progovori biskup blied, prestravljen, 
dovukav se u kolo razjarenih junaka, zaklinjem vas, 
slušajte me! Kunem vam se, da tomu niesu kriva mleta¬ 
čka gospoda, već divljač arbanaska, koja je svojevoljno pro¬ 
lila nevinu krv. Skupo će oni to platit, kunem vam se. 
Dodjite, tš, mletačka gospoda hoće da vam opet otvore 
more. Vojevode čestiti, molim vas, vratite se u kaštel. 

— Jel’ vjera, da ćeš ove osvetiti, biskupe? zapita 
Orlović. 

— Jest. 

— Da vidimo! reče Orlović — Hajdmo djeco! 

— Nikad! odvrati Milovčić, -r- prije ću slomiti sablju. 

Vojevode podjoše izjm starca za biskupom u kaštel. 
Zlovoljno čekala četa, čekala tri pune ure. Napokon do- 
javiše vojevode, da je učinjeno pismo, da Senjani smiju 
slobodno brodit po moru od Baga do Istre, al bez oru¬ 
žja, za svoju potrebu i trgovinu, nu da ne diraju u 
mletačke brodove, i da će to svakomu od svojih braniti, 
a sve to da ima trajat, dok njihov posao ne uredi car 
glavom. Nerado potvrdiše Uskoci pismo i zavjeriše se 
vjerom, al ako im je i srdce kipilo od ljutosti, ta žene 
i djeca bijahu gladna, ta sad bar nije trebalo bojati se, 
da će ih goniti iz zavičaja, iz junačkog Senja. 

Došav U svoju sobu nadje biskup Antonija. 

— Hvala bogu, uzdahnu satrven, uspjelo je djelo; 
mal da nam ga arbanaska ludost ne pokvari. Al je do¬ 
sta muke bilo. Sutra zorom krenut ćemo, Antonio! 

Pred fratarskim samostanom sastade se kapetan 
Danilo Barbo sa čovjekom gorostasnim, ogrnutim crnom 
kabanicom. 

— Zdravo, kapetane! pozdravi ga gorostas. 

— Oj! Da ste mi zdravo kneže Posedariću! od- 
zdravi kapetan. Odakle u tu kasnu dobu? 

— Od fratara, kapetane! Vi sklopiste danas sa 
Mlečići mir, a zastupao ih je biskup. Kapetane, kape¬ 
tane! Čuvajte se toga pauka. Mreža se zapliće. Laku 
noć! 

m. 

Po plavetnom nebu gonili se jatomice bieli, srebro- 
liki oblaci čas zaklanjajuć, čas odkrivajuć mjesec i zvie- 
zde. Težka sparina pritiskaše zemlju. Silna jugovina ba¬ 
caše kao od obiesti pod oblake talase morske, vrh 
kojih je zlatna mjesečina plamtila, bacaše ih u vis kao 
što ludo diete baca drago kamenje: muklo brujeć zadie- 
vala se silovita pjena u orijaške zidine Lida, uzmičuć 
opet, da poslije silnije navali. 

Visoki zvonik sv. Marka izvijao se poput diva iz 
silesije kuba, tornjeva, krovova, bielih poput sniega od 
sjajne mjesečine, koja je samo gdjegdje zavirivala u 
uzke kanale, u uže ulice mletačke; od Gjudeke đrktahu 
kroz noć žarke iskrice, male svjetiljke ladjara, samo 
kadšto orila se kroz mir vesela koja pjesmica, da brzo 
opet umukne, i zavlada tajan, veličajan mir nad „kra¬ 
ljicom mora", kojoj duždevaše Marino Grimani. Ujedan 
put zadrkta zrakom čudan zvon, batovi mjedenih mu¬ 
ževa nad Mercerijom javiše Mletkom polnoć. U to doba 
jurila je mala crna gondola poput hitre ribice plitvinom 
od Piacete put velikoga kanala. U gondoli sjedjaše čo¬ 
vjek pod širokim klobukom, ogrnut saboritom kabani¬ 
com, nu kako je bio na čelo navuko krila klobuku, kako 
si je bio uzko skupio kabanicu, niesi mu mogao razabrat 
lica. Bijaše mu bez sumnje preša, jer dva tri puta reče 
gondoljeru u pol glasa: 

— Brže, Nikoleto! 

Nu jedva se ta crna ladjica otisnula bila od Piacete, 
izniknu izpod stupovlja duždeve palače čovjek, visok, 
blied, suh, sudeć po odielu redovnik svetoga Dominika. 
Pri mjesečini činilo se, da je to lice mrtvaca, ali žarko 
oko pokazivalo je, da je živ. Čovjek pohiti k pristaništu 
i pljesnu dlanima. 

— 0! progleda iz gondole privezane sanen gondo- 
ljer, vi podne? Sad! 

— Vidiš li mladče onu ladjicu, što juri prema ve¬ 
likomu kanalu? 

— Kako da je ne vidim. Ta mjesečina je. 

— Za njom! Brže za njom! A1 uz kraj u sjeni, da 
nas nitko ne speti, dignu redovnik suhi kažiprst. 

Za jedan hip pusti,se prva ladjica za drugom u 
lov, lako, lagano jureć pod sjenom visokih kamenih palača. 

Napokon prista prva gondola uz stube gospodske 
palače, kojoj bielo kameno pročelje, umjetno izrezani got- 

ski prozori i tankimi stupovi urešeni triem čudno sie- 
vahu o mjesečini. Ogrnuti gospodin izišav na kraj, pri- 
šapnu gondoljeru: 

— Bene, Nikoleto! Pričekaj me tuđe! i brzo za- 
dje u kuću. 

U isti mah dojuri druga ladjica. Dominikanac na¬ 
gnu glavu i njegov gondoljer zakrenu u malen kanal 
kraj palače. 

Neznanik pobrza uz kamene stube i otvori naglo 
vratašca na lievoj strani. 

Tu sjedjaše, pišuć za stolom visok u crno odjeven 
čovjek puna lica, živa izraza, modrih jasnih očiju, pro¬ 
sjede brade, čim vrata zaškrinuše, dignu glavu. Došljak 
baci kabanicu i šešir — i biskup Marko Antun de Domi- 
nis stajaše pred svojim rodjakom Labienom Velutom, 
mletačkim senatorom. 

— Eto te napokon rodjače! viknu Labieno, skočiv 
na noge, mišljah da. ti se kakova nesreća pridesila, i 
da ne ćeš ni doć; ni od Antonija ne ima glasa! 

— Ne boj se, dragi Labieno, zdrav sam i živ, od¬ 
vrati kroz lagan posmjeh biskup, ne znam kakva bi mene 
nesreća snaći mogla u srdcu prejasne republike, koj sam 
joj prevjeran sin; ondje, na drugom briegu, na hrvat¬ 
skoj zemlji, dk! — Zadocnio sam nešto, jer mi je sreća 
van reda poslužila, kako ćeš poslije saznat. A jesi T pri¬ 
pravio što treba? 

— Jesam. Dosta se načudih tvojoj zapoviedi. Kod 
moje Angjeline sjedi signora Marieta Quirini, carski 
poslanik Bossi et caetera. Marieta se je inače otimala 
sladkim riečim Austrijanca, jer je vjerna svomu mužu, 
al danas toli sladko se smieši, toli milo govori posla¬ 
niku — da sam od čuda izvalio oči — a muž joj — 
naš mili Marin, naš ljubomorni prijatelj, naš bistrooki 
»savio di Terra ferma", mirno gleda to šaputanje i ljuba- 

kanje Austrijanca, bubnja smiešeći se prsti po stolu i 
pije malvazije, kan da ga se Marieta i ne tiče. . 

— Naš dragi prijatelj Marino, nasmieši se biskup 
zadovoljno, jest pravi „ savio “ t. j. mudrac i predobar 
mletački državnik, da bude ljubomoran. Dh, Labieno, 
ti se čudiš Marieti, al ja ti velim, svaki njezin osmjeh 
stoji uskočku glavu, svaka sladka rieč stoji senjsku barku. 
Marijetine crne oči su ona Arkimedova točka, s koje 
ćemo dignut senjske razbojnike iz njihova gniezda! 

— Marijeta je dakle zmija pod ružami ? Politika 
dakle? 

— Pa ti toga niesi opazio u prvi mah? 

— Ne razumiem ništa. Sve mi je to apokalipsa. 

— Poslije ćeš. Jesi 1’ govorio sa duždom, sa vieć- 
nici desetorice? 

— Ta valjda si i ti? 

— Jesam. I dužd i signoria znadu predobro, da 
mletačka republika ne ima vjernijeg sina od mene. Ta 
ne rodih li se na Rabu, na mletačkom zemljištu? Nije 
li moja mati Mletčanka, sestra tvoje majke bila? A maj¬ 
čino mlieko u svakom je čovjeku jače od otčeve krvi. 
Nu vi, gospodo mletačka, nekako ste nepovjerljiva prema 
svakomu, koji se nije rodio u lagunah, koj ne vuče 
svoju tanku i debelu krv od dužde Pavla Anafesta, oso¬ 
bito ima li u čovjeku malo slavenske primjese, ko što u 
meni. Zato sumnjam, da mi dužd i „mudro mu vieće“ izpi- 
paše sve misli, a meni odgovoriše samo pol svoga nuđenja. 

— Valjda znaš načela naše države. K tomu si senj¬ 
ski biskup, sinovac biskupa Ivana, koji je kod Klisa 
pao, boreći se za Austrijance. 

— Senjski biskup! nasmija se Dominis, Labieno! 
ne nadah se od tebe toli smiešnoj primjetbi. Misliš li 
ti, da sam ostavio Rim, stolicu svieta, da sam napustio 
red družbe Isusove, sveučilište, samo zato, da trajem i 

završim svoje dane u Senju, tom leglu bune i razboj¬ 
stva, da budem do smrti pastir šugava stada? Po boga 
aiesam! Dodji! uhvati biskup Labiena za ruku, i dovu- 
kav ga k prozoru, mahnu rukom put neba: Gledaj one 
zviezde, ona zlatna pismena nebeska, koja nam dogla- 
šuju vječitu slavu. U njih mi se zadubio duh, iz njih 
gatam i čitam. 0 njihovu plamenu upalilo se srdce moje 
i krila mi rastu, duša mi pregnu dovinuti se te slave. 
Nu niesam ja ludi Ikar, ne,ću, da mi sunce oprži krila; 
sagradit ću si stube do hrama slave, a Senj je prva, 
najniža stuba. 

— I opet apokalipsa! odvrati u Judu Labieno. 

— A šta misliš, zašto sam radio dočepati se po 
mojom stricu senjske stolice, toga kukavnog zakutka, 
ja, komu'je pretiesan Rab, pretiesni Mletci, pretiesan 
Rim, pretiesan sviet, koj posegoh da skinem koprenu 
s neba? Pol vieka stoji pred vama ta nenada zagonetka 
— Uskoci Senjani — ta kost u mletačkom grlu, vaši 
se državnici o tom znojili, vaši admirali o tom mučili, 
vaši se generali o tom sramotili — da slavna Venecija 
prima ranu za ranom, sramotu za sramotom od šake 
divljaka, gospodarica jadranskog mora drkće na jadran¬ 
skom moru. Koja je vaša luka sigurna, koj brod po 
moru slobodan. Ne blistali svuda uskočki nož? Junaci 
su ono, pravi lavovi. Vi ih vješate, rubite im glave, al 
kao lemejskoj zmiji mjesto jedne niknut će tri glave. 
Austrijanci, ljudi bojažljivi, boje se Turaka, boje se 
Mletaka, boje se Uskoka, rad su imati more a ne imaju 
novaca. Mletci moraju zavladati cielim žalom jadranskog 
mora; Trst, Rieka, Vinodol, Senj sve mora da se klanja 
svetomp Marku. Uskoci su tomu jedina zapreka, valja 
ih dakle uništit. Ta posve logična misao namećala mi 
se sto puti i napokon rekoh: Marko Antune rieši ti tu 
zagonetku; bit će ti početak slave; zato podjoh u lavje 
ždrielo i postah senjskim biskupom. Razumieš li me 

Labieno, ja ću sam pod Senjem lagume kopat, da ,ga 
dignemo u zrak. 

— Tvoje rieči, biskupe, odvrati Labieno, jasne su, 
žive i s toga istinite. Tebi vjeruje dužd Grimani i nje¬ 
govi savjetnici. Nu hoće li se austrijski ministri, koji 
nam sve obećavaju, a ništa ne rade, hoće li se povest za 
tvojim savjetom? Oni se pače digoše Uskoke jače bra¬ 
nit. Nije li nadvojvoda Ferdinand poslao ljubljanskog 
namjestnika Rabatu, koji je prekjučer u vieću glasno 
zahtievao, da se Trstu i Rieci opet otvori trgovina, a 
Uskoci da će se po mogućnosti ukrotiti, nije li se na- 
prasnik, španjolski poslanik Iniko de Mendozza, podu¬ 
pirač Austriju, pače zagrozio senatu mletačkomu u ime 
svoga kralja. 

— Ne plašimo se toga moj Labieno! Mendozza je 
ohola luda, koj na svoju ruku brblja, njega valja bacit. 
Rabata je strog, mrk, bezobziran, pače okrutan vojnik, 
B condottiere“, koji bi na zapovied i svoga otca objesio. 
On će nam biti proti Senjanom mač a mi ruka i glava, 
jer u njega malo glave ima. 

— Rabata? začudi se senator. 

— Ta dš,. Ti znaš predobro, koliko sam na pra¬ 
škom i gradačkom dvora radio, da skrham Uskokom 
vrat, pače previše, preživo radio, te su me moji proti¬ 
vnici stali sumnjičit pred carem i nadvojvodom, da me 
liše senjske biskupije. A to nije težko. Rudolf nije car, 
državnik, on je astrolog, čovjek sumnjičav, ćudljiv, a 
njegovi ministri, osobito česi fine lije, koji se još i sad 
srde, odkako se pražki dogovori medju carem i repu¬ 
blikom razbiše. U Gradcu osujećuju moje [osnove pro¬ 
testantski ministri, a u Hrvatskoj mrze. ban i general 
Lenković na Mlečane — dakle i na mene. Po tom, ro- 
djače dragi, vidiš, da mi valja biti na oprezu, da se 
sam izticati ne smiem. Drugi neka rade i ne znajući, da 
je sve to moja osnova. Pregledajmo malo svoju vojsku. 


Digitized by 


Google 



Evo ti carskog poslanika Rossija. Čovjek je gizdelin, 
dosta tup, pa po nas bolje, poludio za žarkima očima 
Mariete, žene našega prijatelja Querinia. Zaljubljen pako 
državnik, ma i bio od naravi pametan, neškodljiv je. 
Prišapnuo sam Marietinu mužu, kako ona od Austrijanca 
izboditi mora, da Rabata bude komisarom u Senju. Ti 
se čudiš, smiešiš ? Dk, baš Rabata. Taj goropadni vojnik 
bez vlastite misli i osjećaja povadja se već sada za mo¬ 
jim migom, a nadvojvodi Ferdinandu, revnu katoliku, 
vrlo je omilio, jer u Kranjskoj gvozdenom šibom lupa 
po lutorovoj čeljadi. Pomisli još i to, rodjače, da se je 
taj nepromišljeni vojnik prekjučer, govoreći živo za svog 
vladara, zaletio, te ga svatko smatra protivnikom repu¬ 
blike, tim manja će biti sumnja, tim lakše njegovo ime¬ 
novanje, pa imam li tu vojničku lutku u Senju, on će ti 
Uskoke sjeći i vješat sve po mojoj volji. Na moru vreba 
na njihove barke vaš general Paskvaligo, gvozden bat, 
a turske zapovjednike valja opomenut, neka razbojnike 
ne puste na svoje zemljište. Niesu li tako odasvud sple¬ 
teni u paukovu mrežu? 

— D&, al po tom još nije sve primorje i Senj mle¬ 
tačkom zemljom. 

— To mi reče i dužd Grimani i njegovi savjetnici, 
nasmija se de Dominis; nu ja vam se u istinu čudim. 
Da protivniku izbiješ mač, ne valja lupat po sablji, 
već raniti ruku. Po malo ali sigurno. Senjani niesu svi je¬ 
dnaki. Plemići nek ostaju patriciji, samo valja izmed, 
njih iztriebiti kukolj: Daničiće, Hreljanoviće i navlastito 
Posedariće. Ponajljuće vojvode treba uništit; oni, koji 
dobivaju od cara plaću, smirit će se, plaćenik ne buni 
,se nikad žestoko. Ti će ljudi po vremenu biti trgovčići, 
obrtnici. Najgore, koji ne primaju plaću, valja uklonit; 
ti živu od grabeža, idu po moru, jer ne imaju od čega 
življeti. Spali im barke, premjesti ih u tvrdjave Otočac, 
Brinje i Prozor, šalji ih dalje u Hrvatsku na Turčina 

taj će ih ii potuć, ili će oni braniti kršćansku, dakle i 
mletačku medju. Senj je važno branište austrijske vlade, 
al samo dok su Uskoci u njem, jer samo ti c(javoli 
umiju skakati i verati se po pećinah, Niemci boga mi 
ni malo. Pa uzmi onda; Senj bez obrane, Austrija bez 
mornarice, brodovlje mletačko zaokupilo jadransko more, 
Frankopani se iztrošili, a pomorski gradovi pristajat će 
sve više uz Mletke, jer ih ovamo vuče trgovina, pa će 
zrela jabuka od sebe pasti u krilo prejasne republike. 
To zadnje dakako ne rekoh caru ni nadvojvodi, ali mi 
oni odobravaju osnovu, ne misleći, kakvih će tu biti 
posljedica. Što više. Zaklonio sam tu svoju namjeru lie- 
pom mekom. Austrijanci ne imaju novaca, senjske šume 
su liepe. Mletački trgovci mogu pod rukom kupiti šume 
vrlo jeftino, Uskoci izgubit će po tom svoje glavno za- 
klonište — šume, a Austrijanci će tim novcem ukloniti 
Uskoke. Šta veliš, Labieno? 

— Sada velim, da mi je sve jasno, i da se čudim 
tvojemu divnomu umu, rodjače, pa podje li ti sve to za 
rukom; nitko nije zaslužio od mletačke republike veće 
počasti, nego li senjski biskup Marko Antonio de Do- 
minis. 

-j- To mi reče i zadarski nadbiskup Minuci, na- 
smieši se zadovoljno Marko Antun, to mi reče i Grimani. 
Sada sam ti sve dokazao, dragi Labieno, i ti radi prema 
tomu. Nu bilo bi vrieme, da zadjemo u družtvo, da 
Rossi posve ne poludi, pa će valjda doći — 

— Tko? 

— Rabata. 

— Zar on? 

— Da on. 

— Da niesi biskup, rekoh bi, da si — — 

— Matematik bez rogova i repa. „Gradatim ad si- 
dera tollor". Ajdmo! 

Obojica zadjoše u sjajnu dvoranu. Zidine presvo- 

djene, prostrane dvorane pokrivahu tapete od pozlaćene 
kože. Sa svoda visijaše sjajan svetiljnjak u spodobi sta¬ 
klenih ruža od fina kristala a plamovi mirisavih vošta- 
nica blistahu u ogromnih ogledalih od muranškog sta¬ 
kla, sterući dalje svoje svjetlo na žive, zanosite slike, na 
kojih je Diana ljubila u snu Endimiona, sveta Magda¬ 
lena razpelo, na kojih je Leljo bacao zlaćene striele za 
Driadom, ii mletački junak za ernim Saracenom. Sred 
dvorane prskala ružična voda iz kljuna mramorna la¬ 
buda rt na dugačkom stolu stajahu orijaške posude od 
srebra, pune žarkoga cvieća, zlatni kondiri, i kristalne 
kupe u kojih se ljeskalo munjevito vino od Kiosa po¬ 
put rubina. Izmedju zelena lišća bujile zlatne sicilske 
naranče, rumene lubenice od Krfa, sladko, zlatolike 
groždje i mirisave tamnorujne breskve. Naokolo sjedjaše, 
divno kolo mletačkih gospodja, hladeć se lepezom, koja 
je titrala na njihovih grudih kao leptir na punoj ruži. 
Ta gledjite ih. Eno čelo stola bujne visoke gospodje 
u saboritoj haljini od ljubičaste kadife. Niz bielo čelo, 
niz biela.ramena padaju ljepotici zlatni uvojci, a crno 
joj oko plamti ko danica zviezda sred tamnoga neba. 
To je gospodarica Angjelina Veluto. A do nje. Kao le- 
pršast oblak savija se nježno haljina od bielih čipaka 
oko bujne mladice visoka čela, dugih trepavica, crne 
bujne kose, nad kojom se kruna od alema ljeska. Ve¬ 
liko joj oko sieva kao rosna ljubica, nježni joj se vrat 
savija poput liljana, a rumene usne smieše joj se dra- 
žestno, ko da je lovor pirnuo ružicom. To je Marieta, 
mlada žena Mariana Quirinia, koj je obavljao u duždevu 
vieću važno zvanje „savio di Terra ferma“, a sada za 
stolom srkao malvaziju, čupajuć si dugačku bradu i bu- 
bnjajuć prsti po stolu. A dalje si vidio o svjetlilu vo- 
štanica sve više ljepotica, sve više u crno odjevenih 
mletačkih plemića. Do krasne Mariete sjedjaše čovjek 
odebeo, tupa nosa, kratko ostrižene, plave kose, uzvi- 

nutih brkova, načičkan, našušuren u odielu od modre 
svile, vezenom srebrnom žicom. Sive oči, tupi nos, de- 
' bele usne, šiljasti brci — sve se to smijalo na njem. Bi¬ 
jaše to nesretan ljubovnik, carski poslanik Rossi. 

— Illustrissimo! nasmija se Marieta, zar vas od 
našeg ženskog hahakanja ne boli glava, vas, koji toliko 
važnih državnih poslova u glavi nosite? 

— Signora! odvrati gučuć Rossi nasmijav čudno¬ 
vato svoj široki nos, stavio sam državne poslove kod 
kuće pod ključ, tu se podajem dušom i tielom poeziji, 
i čini mi se, da sam pastir medju vilami! 

— „Ljubovnik sramežljiv!" umieša se kroz smieh 
Angjelina. 

— Signora! odvrati Rossi sladko šapućuć, ja nie- 
sam sramežljiv, i ima dosta junačtva u meni, da bih 
smio provalit u perivoj Armidin, nu ne znam bi li mo¬ 
gao odoljeti njezinoj divoti kao što Gofred buljonski. 

— Ne recite onda, Illustrissimo, šapnu Marieta iz- 
pod oka glednuv poslanika, da ste junak, kad unapried 
priznajete, da ste slabi. 

— Veselim se dapače svojoj slabosti, odvrati Rossi, 
jer je u tom slučaju kriepost. 

— Nu mogla bih vam odgovoriti, prihvati me¬ 
kanim glasom Marieta, da je ta kriepost po gospoju 
vašega srdca slaba utjeha, jer slab prema jednoj, bit 
ćete slabi prema svim gospojam,, a vjernost-- 

U to unidjoše u dvoranu senjski biskup i rodjak 
mu senator. Svi ih gosti udvorno pozdraviše, a navla¬ 
stito stisnu poslanik Rossi biskupu živo ruku. 

— Da ste mi zdravo, gospodine poslaniče, započe 
de Dominis u pol glasa , jeste li gledali popravit ono, 
što je ludjak Mendozza pokvario. Ti Mlečići, čini mi 
se, vrlo su razjareni. Valja nam biti na oprezu; ja se 
u te poslove ne pačam, al što vam predložih, odobrava 

i nadvojvoda. Valja nam radit za mir i ugled naših 
vladara. 

— Mislim, odvrati Rossi tajinstveno, jednim okom 
zureć u liepu Marijetu, mislim, da će sve na dobro 
izići. Dakako razjareni, ko biesni lavovi. 

— Sbilja ? 

— Nu ja sam cieli posao fino zapleo i Grimanu 
sve razložio. S početka ni čuti, sto i sto prigovora i 
pritužba. Nu kad sam točku po točku razložio oštrimi 
razlozi, kad sam dokazao iskrenost naše vlade i po¬ 
trebu složne prijateljske politike, umekšao se dužd, 
upuštao se u potanju razpravu navlastito glede pomor¬ 
ske trgovine iz Rieke i Trsta, a viećnik Badoer tražio 
je potanje obaviesti o senjskih šumah. Na razstanku 
reče mi Grimani: Illustrissimo, kad nam nadvojvoda tu¬ 
mači svoje želje po ustih toli mudra državnika, ne ima 
sumnje 0 sretnom uspjeha. 

— To znači po prilici, da nije trebalo poslati Ra¬ 
batu, doda biskup. 

— Mislim, žmirnu Rossi lukavo očima. 

— I nije ga trebalo. Rabata je dobar kršćanin, va¬ 
ljan vojnik, strog upravitelj, al državnik nikada! Njemu 
bi valjalo povjerit važno kakovo zapovjedničtvo, gdje 
treba stroge ruke, gvozdena biča, a ne poslat u mle¬ 
tačke mreže, kojim je samo vaša mudrost dorasla. Ra¬ 
dite samo tim pravcem dalje, a ja ću mislit, da Ra¬ 
batu, možda suparnika vašega, odstranimo — daleko! 

Rossi pokloniv se duboko odšulja se opet liepoj 
Marieti. 

Za toga razgovora prijavi malen u crvenu svilu 
odjeven crnac, da su prispjela dva gosta i to plemeniti 
barun Josip Rabata, namjestnik konjski i poklisar Nje¬ 
gove carske Svjetlosti i Antonio Capogrosso, poručnik 
prejasne republike na galiji g. Loredana. 

Družtvo se dignu od čuda. Za časak udjoše gosti. 

Rabata' bijaše čovjek visok, pun, jak, reć bi debeo. Na 
kratkom vratu stajaše mu debela glava. Na okruglom, 
debelom licu vidio si nizko, prignuto čelo, gusto nabrane 
vedje nad bliedima modrima očima, koje ukočene gle¬ 
dahu preda se; pod krupnim nosom stiskale se čvrsto 
debele usnice, nad bielim ovratnjakom vidio si debeo 
podbradak. Duga plava kosa padaše mu na ramena ali 
bradi i brkovom ni traga. Čovjek bio bi reko, da je u 
Rabate žensko lice, al nepomičnost njegova oka i dvie 
crte iduće od nosnica do kraj usnica ođavahu, da se u 
tom čovjeku ne taji ženska ćud. Poklisar imao je na 
sebi zobun od crne kadife žutih svilenih rukava, kratku 
kabanicu, visoke žute čizme i širok šešir sa crnim i 
žutim perom a uz bok dugačak, njemački mač. Poru¬ 
čnik Antonio, čovjek malen, pokloni se odmah biskupu, 
s kojim se je zajedno pod krinkom fratra povratio bio 
iz Senja. 

— Gospodo i gospodje! prihvati Labieno pristupiv 
Rabati i pruživ mu desnicu, velika mi je radost pozdra¬ 
viti pod mojim krovom dičnoga baruna g. Rabatu, car¬ 
skoga poklisara i desnog prijatelja moga dragog rodjaka, 
prečastnog biskupa senjskoga. Radi toga prijateljstva 
pozvah slavnog ovog gosta u moju kuću, da mu pri¬ 
kratimo čas po našem običaju. Predajem ga vam go- 
spodje, ti gdje valja tražit zabave, gdje prolazi sladje 
i hitrije čas nego uz krasne dame? 

Rabata pokloni se silovito, te mu zazveknuše ostruge. 

— Hvala, eccellenca, odvrati domaćinu, oprostite te 
zakasnih. Trebalo je sastavit izvještaj o mom poslan¬ 
stvu, a carska je služba prva. Predajem se gospodjam, 
premda se za života predao niesam, nu oprostite ne 
budem li vam po ćudi, jer sam vojnik i oženjen. 

Gosti zaokupiše stranca, koj je praznio čašu za ča¬ 
šom grčkoga vina smijuć se uz to grohotom pošalicam 
mletačkih dama. 

— Illustrissimo! šapnu Marieta Rossiu, koj je Ra¬ 
batu vrlo hladno pozdravio bio, sparno mi je, mučno 
mi je, izadjimo na zrak, na balkon! 

— Vaša mi je zapovied najsvetiji zakon! promuca 
poslanik, te podje kroz staklena vrata za liepom gospo- 
djom na balkon. Poručnik Capogrosso opaziv to, prisloni 
se na stup uz pritvorena vrata, na oko zamišljen, na 
oko gledajuć Dianu i Endimiona. 

Liepa gospodja nasloni se na gotičku ogradu bal¬ 
kona. Mjesečina sterala se čudno po divnom joj čelu po 
bielih ramenih, po sjajnoj kosi, a oči joj drktahu po¬ 
put noćne rose. 

— Rossi, reče pridušenim glasom, ostaje li Rabata 
dugo u Mletcih? 

— Što to pitate signoro! začudi se poslanik. 

— Rossi, ostaje li Rabata dugo u Mletcih ? 

— Za dva, tri dana ostavit će ih, da se vrati u 
Ljubljanu. 

— Ljubljana je blizu, vrlo blizu, Rabati je nad¬ 
vojvoda vrlo milostiv. 

— Čujem! odgovori poslanik ravnodušno. 

— A vi se ničega ne bojite? 

— Čega? 

— Znate li, da vam Rabata može biti suparnikom? 

— Meni? 

— Da dodje mjesto vas za carskoga poslanika u 
Mletke. 

— Mjesto mene? Zar ste signoro-? 

— Čula sam — ne ću reći, šta. Ja ne ću da taj 

medjed dodje mjesto-vas. Privikla sam se na 

vaše poklone. Zapriečite to! 

— Oh, Marieto! koliko sam sretan! 

— Ne govorite o sreći, dok je nesreća blizu. 

— A1 kako? 

— Gledajte ga ođstranit daleko — iz Ljubljane — 

ta kamo? — kamo? zamisli se liepa gospoja staviv ruku ~ 
na čelo. 

— Dk, kamo? opetova zaljubljeni poslanik. 

— A, planu gospodja, u Senj! u Senj! medju 
uskočke gusare! 

— Divne li misli, Marieto! Dh, tako će naša ljubav 
biti sigurna. 

— Dh, samo pod tim uvjetom! doda gospodja. Imate 
li prijatelja na gradačkom dvoru? 

— Imam i koliko! 

— Dobro! pohvalite Rabatu, njegovu odvažnost; 
recite, da je samo on dorasao Senjanom. I naša ljubav 
je sigurna! doda Marieta mekše podav Rossiju ruku. 

— Sutra poći će kurir u Gradac. 

— Dobro! vratimo se u dvoranu! 

Medjuto je oko poručnika Capogrossa razmatralo 
sliku Diane, al fino uho otimalo se za razgovorom liepe 
Mariete, toli živo, da se sagnuo bio prama balkonu, da 
mu je mjesec kradomice virio pod borove doljnje ha¬ 
ljine, gdje na prsih stajahu srebrom vezena slova C. 
D. X. t. j. consiglio dei dieci. 

U dvorani razgalilo se Rabati u sjajnom družtvu 
srdce. 

— Sablje mi, kriknu Rabata dignuv kristalnu čašu 
prema svjetlilu, u vas je liepo, gospodo, u vas je kao u 
raju! Vaše palače, vaše crkve, vaše gospodje, vaše vino, 
sve to godi oku i srdcu! 

— A opet se digoste ljuto na prejasnu republiku 
pred viećem, dh, mal da nieste slavu pjevali razbojnim 
Uskokom! progovori Quirini. 

— Ja da branim Uskoke? Tršćane, Riečane dh! 
Al onaj senjski smet, svetoga mi Josipa, nikada. Tako 
mi sablje, viknu Rabata lupnuv po svom balčaku, bude 
li prilike, zakrenut ću im vratom, ii mi recite da nie- 
sam plemić. Znam ja te djavolske svatove, kazivao mi 

je o njih moj vriedni prijatelj, biskup senjski, a znam 
i to, da niesu svietlomu nadvojvodi Ferdinandu po 
ćudi. General sam, ljubim disciplinu, a gdje je Usko¬ 
kom disciplina? Nu sada’sjajna gospodo i liepe gospodje, 
valja mi poć; rad sam već sjutra krenut u Ljubljanu, 
rad sam da putem pohodim svoje rodjake u Gorici, pa mi 
je preša! —- A1 Uskoke ću ja — ne bojte se! — Španjo- 
ljac Mendozza govorio je ludo! — Ja ću to sve urediti. 

— Generale! pristupi Labieno, koj je dosad sa bi¬ 
skupom govorio bio, hvala vam na počasti; vjerujte mi, 
veliku sam danas sreću doživio, nu oprostite minaraz- 
stanku molbu.- Ne molim za sebe, već za poručnika Ca- 
pogrossa, koj vas je amo dopratio. Rodom je iz Luke 
od dobre obitelji, a dosad služio je upravo junački u 
našoj vojsci osobito na Kandiji. Njegova je satnija raz- 
puštena, a mladić traži službu, koju će ovdje težko do¬ 
bit, jer nije rodom Mlečanin, zato moli, ne bi li vaša 
milost- 

Antonio stupi pred Rabatu i pokloni mu se vojnički. 

— Da ga ja namjestim? nasmjehnu se Rabata, omje- 
riv Antonija od glave do pete, na Kandiji, velite? Do¬ 
bar junak! Ben! Svidja mise. Bilo po vašem, eccellenza! 
Primam ga u goričke mušketire za poručnika. Okretan 
je, velite. Ben! Nek bude mojim pobočnikom. Sutra zo¬ 
rom će sa mnom. A za Uskoke se ne bojte! Ja evo di¬ 
žem čašu i velim „Morte ai ladri!“ 

— „Morte ai ladri!“ odazva se mletačko družtvo 
živo kucajuć čašami. 

Pokloniv se družtvu ostavi ugrijani general sa svo¬ 
jim novim pobočnikom dvoranu, a maleni crnac odprati 
bakljom obojicu do gondole. 

— Gdje je vaš stan, Antonio? zapita ga general, 
sjednuv u ladjicu. 

— Jedno petdeset koraka odavle u onom uzkom 
kanalu, al ja vas odpratih kući, illustrissimo. 

— Čemu to ? Spremite svoje stvari, i dodjite sutra 
zorom u palaču carskoga poslanika. Možete li kopnom 
kući? 

— Mogu, illustrissimo! 

— A vi izadjite. Felice notte! 

— Felicissima, illustrissimo! pokloni se Antonio i 
skoči na kameni hodnik, idući kraj malenog kanala. - 
Gondola generala odjuri, a Antonio krenu u uzku uli¬ 
čicu, pjevušeć kroz zube veselu pjesmicu. Baš hćede 
zakrenut za taman svod, za kojim mu kuća stajaše, 
al u hip stvori se pred njim ljudina — redovnik. An¬ 
tonio prestrašiv se, uzmaknu za nekoliko koraka i po¬ 
segnu za mačem. 

— Stani! zaškrinu redovnik, uhvativ častnika za 
ruku! stani kukavice! 

— Vi — i — i ujače Cipriano u Mletcih? zadrkta 
Antonio. 

— Ne zovi me ujakom, izrode, koj si opačinom 
svojom ubio majku, jadnu mi sestru. Antonio poniknu 
nikom. 

' — Ti si uhoda desetorice. Znam, da ti je na prsih 

cimer izdajstva. Ti si bio kod Veluta. Tko bijaše ovdje 
u gostih? Antonio ne odgovori. 

— Govori, velim ti. 

— Ne ću! osovi Antonio prkosito glavu i oko mu 
planu poput riša? 

— Ah tako li? nasmija se redovnik. Ti znaš, da bi 
me mletački inkvizitori stavili na muke. Zovni der dru¬ 
gove svoje, ali ih dozvati ne ćeš. Govori, tko je ondje 
bio, šta li se govorilo, ii će se sutra u lavjem ždrielu od 
kamena kraj duždeve palače naći pismo i dokazi, da 
Antonio Capogrosso pravi sa tajnom družbom krive ce¬ 
kine. Jesi li kada vidio, kako se takovi kovači ziblju 
na vješalih medju stupovima svetog Teodora i Marka 
na Piaceti? Govori! 

— Kod Veluta? promuca Antonio biesan, bijahu 
Rossi, Quirini, de Dominis i 'Rabata. 

— Govori dalje, kazuj sve! reče redovnik dignuv 
o mjesečini bliedo lice i držeć svejednako Antonija. 

—Napijahu smrt Uskokom — Marieta Quirini 
sklonu tajno Rossi-a, da radi, neka Rabata dodje u 
Senj, a — mene učini Rabata svojim pobočnikom na 
molbu Velutijevu. To je sve. 

— Tebe?! — Tebe?! zadrkta fratar. 

— DA 

— Dobro! nastavi Cipriano mirnije, idi s Rabatom, 
idi u Senj, al radi samo što ti ja kažem, inače — ovdje 
vješala — ondje uskočki nož! Nh kukavice, svrši re- 
■ dovnik, baciv kesu cekina na kamen, uzmi zlotvore, ni re¬ 
publika ne plaća bolje. Dakle nož — ili vješala! A mene 
vidio niesi! 

— Hvala ujače! promrmlja Antonio, dignuv kesu, • 
niesam vas vidio ni jednim okom. Laku noć! 

Al redovnika bje nestalo. 


IV. 

Nedaleko od samostana sv. Pavla pustinjaka do grad¬ 
skih zidina stajaše u Senju kuća uzka, visoka od siva 
kamena, a nad vratima kuće u kamen uklesan grb kne¬ 
zova Posedarića, starinom Dalmatinaca iz Posedarja, 
sada senjske vlastele. U prvom spratu stanovaše knez 
Martin Posedarić, udovac sa kćerkom si Klarom, u dru¬ 
gom pako spratu u skromnoj sobici, majka mu gospa 
Lucija Posedarićka, starica sliepa od osamdeset i pet 
godina. U sobici, čisto obieljenoj, ne bijaše vidjet nika- 
kova sjaja ni gospodstva. S jedne strane virio je čudno 
u sviet izšaran, trbušast ormar, uzidan valjda prije jedno 
6to petdeset godina u debeli zid kuće. Za staklenimi 
okni ormara vidio si nešto mletačkog staklenog posudja’ 

nešto turskih čašica, čudne starinske prilike i ne ima 
sumnje, da je te riedke darove koj Posedarić, bivši 
mornar, prije mnogo i mnogo godina donio bio preko 
mora u Senj. Okolo zidova stajahu jake klupe, u kojih 
je stara gospa čuvala svoje haljine i tumbane, svoje gjer- 
dane i kožun. U sriedi sobe stajaše velik stol, a u kutu 
postelja uzka, duga, visoka na jakih noguh, pokrivena 
perzijskim sagom. 0 zidu vidio si samo sliku čudotvorne 
majke trsatske, pred kojom je dan i noć gorila srebrna 
svjetiljka, a do nje visila vrlo nejasna prilika nekog 
trgovačkog broda, pod kojim bijaše upisano ime „San 
Antonio di Padova, vasello dei Possedari“. Do same po¬ 
stelje na drvenu stolcu sjedjaše sliepa, sgurena starica. 
Bijaše to više kip od kamena, nego li živ stvor. Crna, 
kratka jaketa, sapeta srebrnimi dugmeti, rukava u sriedi 
širokih a pri kraju uzkih, crna suknja od svile odievala 
je staričino tielo, a oko glave i vrata bijaše joj omotan 
biel, bielcat rubac, iz koga je virilo žuto, nabrano lice, 
fina nosa, tankih upalih usnica, velikih, tamnih — al 
ukočenih očiu, virilo lice iz rubca kao stara slika iz 
sjajnog okvira. Noge joj stajahu na sagu u papučah od 
žute kože, sa strane visio joj o pojasu debeo, srebren 
lanac, a na njem nekoliko velikih ključeva. Suhima ru¬ 
kama motaše debelo zrnje svete krunice. Za koga je 
molila? Za sav rod, al najviše za svoga Niku. Ta već 
punih dvadeset godina moli za Niku, plače za Nikom, 
svojim mladjim sinom, pa je i osliepila od suza. Niko 
je išao na brod, na more u Amsterdam, al od onda ne 
ima glasa od njega. Stariji joj sin Martin priča, da će 
se Niko skorim povratit iz Genove, starica plače, moli 
i vjeruje i čeka Niku iz Genove, čeka dvadeset godina, 
premda sav ostali sviet izim starice zna, da su Niku 
prije dvadeset godina kod Malte ubili tunežki gusari. 

Nu ima li koja duša, da joj dojavi taj žalostni glas, 
da zarine nož u to dobro, staro srdce? Ta na mjestu 

bi pala mrtva. Bijaše po podne. Sunce je blistalo kroz 
malene prozore, silovita bura drmala je prozori, dr¬ 
mala cielom kućom. Starica moljaše. U to se otvore 
vrata. Starica krenu glavom onamo. U sobu udje čo¬ 
vjek visok, širok, silnih prsiju. Lice mu bijaše dugo¬ 
ljasto, bliedo al krasno, crno mu je oko igralo kao 
munja na moru, crna mu brada padala do pojasa, kosa 
bijaše mu kratko pristrignuta. To liepo, snažno muževno 
tielo odievala je haljina od plavetnog sukna, uzke crne 
gaće, a na glavi mu stajaše crven-kapa. Za čovjekom 
koracaše djevojka, prava otčeva prilika, spuštenih du¬ 
gih pletenica, poniknute glave, odjevena u crno, a naj¬ 
zad udje u junačkom zlatnom ruhu pod sabljom mladić, 
pun, zdrav, crnokos, oka sokolova, jakih obrva i male¬ 
nih brčića. Oko djevičino bludjaše nestalno ovamo, onamo, 
kadkad joj planu oko pod dugiihi trepavicami, kadkad joj 
se lice ostt ružicom, a pune grudi nadimahu joj se si¬ 
lovito, a mladić — idjaše slobodan, veseo kao jelen u 
gori, oko mu sievaše kao sjajne toke na junačkih mu 
prsih, rumene, pune ustne mu drktahu izpod crnih br¬ 
čića od radosti, od blaženstva. 

— Tko je? zapita starica otvoriv usta, ti li si 
Martine? Imaš li kakov glas od Nike, imaš li sinko? 

— Ne imam, odgovori snažni junak mekanim, bla¬ 
gim glasom, al sutra će doći otac gvardian iz Rieke, 
on će nam sigurno donieti dobrih viesti, jer mi na od- 
lazku obeća, da će se na sve strane razpitati. 

— Hoće li? Hoće li? odvrati starica, dugo je to 
sinko Martine, ah predugo! Sinoć sam liepo o njem 
snivala. Ljubila sam ga, grlila ga i gledala ga, čuješ li 
Martine! gledala ga ja, sliepa sirota. Dugo je tomu. 
Pomozi mu majka trsatska! Al pošto si došao Martine? 
Vas ima tu više — i Klarica je tuj, jesi li zlato moje? 
Jesi li? 

— Jesam, babo sladka! zavapi Klara i klonuv na 

koljena, spusti liepu glavu u staričino krilo. Starica, pre- 
nuv se, uhvati ju obiema rukama za glavu, ele si obje- 
stna! Kako li se preplaših. Pa vidj! vidj! Mokre oči! 
Šta ti je snašlo mlado srdce ? Po što ste došli Martine, 
da mi nosite nemir u moj mir? 

— Majko draga! reče knez Martin, ne doniesmo 
vam nemira, već sreću i radost! 

— Sreću i radost, sinko? zaklima starica glavom, 
oj to su u mene riedki gosti; ne pamtim im već imena. 

— U istinu, majko, nastavi Martin. Danas mi pade 
na dvor biel goluban, pa me upita na junačku vjeru, 
ima li tu biela golubica. A ja mu rekoh, da je se pravo 
ne sjećam. A1 mi reče goluban, da je on poznaje u oko, 
i da bi mu pristala; još reče, da je od dobra roda i 
kuća da mu je prazna. Tad pozovi ja golubicu, i upitaj 
ju, šta li bi rekla, da goluban zaguče, a ona ne reče 
„Ne ću!“ Doletiše i braća golubanova i rekoše, da će 
zakriliti ju svojima krilima, i da joj nikad ne će nedo¬ 
stajati proSa. 

— Šta mi tu baješ kao na božić, i čemu te šale, 
ne znaš li, da je danas velik post? razsrdi se nekako 
starica, pritiskujuć življe Klarinu glavu. Govori, po boga, 
na tašte Martine? Šta je? Svatovi? Klaricu da mi udate, 
moje diete, moju Klaricu? 

— DA, majko, odgovori knez. U dvie, tri sve re¬ 
koh: Moju Klaricu snubi vrli plemić i junak Jure Da- 
ničić, sin moga pobratima Ivana. Vi znate, majko, da 
je to slavna krv. Vi poznajete njegova otca, vi ste po¬ 
znavali slavnog mu strica Gjuru, radi čijeg je junačtva 
car Rudolf cielomu plemenu Daničića podielio ugarsko 
plemstvo, vi bijaste, majko, posestrimom Klare Antulo- 
vićeve, babe toga mladića, komu je junačtvo preraslo 
brčiće; našeg je naroda sin, Senjanin i vlastelin. Ja re¬ 
koh: u ime božje! Djevojka porumenje kao ružica, a 

evo nas, dobra starice majko, pred vama, da i vi re-- 
knete svoju i da mlade blagoslovite. 

— A ti? Ti? dignu starica djevičinu glavu, i guste 
joj kaplje drktahu na ugaslih očijuh, šta ti veliš, Klarice ? 

— Ja — šapnu djevojka zažariv se silno — ja 
sam toli sretna — sretna babo sladka! 

— Viđj! nastavi baba staviv ruku na Klarine grudi, 
kako to srdašce leti — leti kao lastavica. Tu ne ima 
lieka van kapa, kapa! Znam ja to, što će reći: kuc, 
kuc, kuc! A od mene si tajila, idi grešnice mala! Jer 
po srdcu tom sam izmjerila, da to nije planulo preko 
noći, da su to stariji računi. Mudri li ste. Izmolili ste 
litaniju, pa sad vas ovamo, da baba rekne: „Amen!“ 
Mudri li ste? Dh, šta sliepa baba, u kut, je 1’? 

— Nemojte, majko, vaše čiste ruke neka su pečat 
toj sreći; bez vas ne ima blagoslova! doda knez. 

— Ti ćeš dakle babu ostavit? proplaka starica 
mirnije, privinuv djevojku uz uvele grudi. 

— Oh babo! Tebe ostavit! Mogu li? zajeca dje¬ 
vojka. 

— Možeš li ? Ludice! Moraš, moraš! nasmjebnu se 
baba kroz suze, ne znaš li, što bog kaže! Ostavit ćeš 
otca i mater i poći ćeš za svojim mužem. Šta baba? 
Još koj otče naš pa u grob. Namučih se, hvala bogu, 
dosta toga svieta! A1 ti si mlada, mlada, ti idi po svom 
srdcu. A, reci, gdje ti je mladi? 

— Evo me, majko, kleknu mladić pred staricu, 
evo me na koljenih pred vama, a ne ću se dignuti bez 
vašega blagoslova, tako mi vjere! 

— A ti si to, sinko, progovori stara tražeć rukom 
Gjurinu glavu, dodji amo, da vidimo, nastavi gladeć 
mladićevo lice, mlad si, ćutim, gladak si; junak si, čula 
sam; je V ti mila, onako od srdca mila? 

— Oh jest, majko! 

— Pa reci, sinko, je 1’ liepa? Ti to bolje znaš. Ja 

je nikad vidjela niesam, čuješ li nikad! Jer već mi je bog 
bio dignuo vid, kad ju majka porodi na sviet. Kazuj, 
je 1’ liepa? 

— Jeste, majko, odgovori mladić, preliepa. 

— Dobro, uzmi je, u — zmi! šaptaše na drktave 
usnice baba, „blagoslovio vas, djeco moja, bog! Zakrilili 
vas svi božji andjeli! Budite sretni vi i vaš porod i 
molite za dušu vaše sliepe sirote, babe! Klarice dušo, 
čuj! Rekoh ti, šta je božja rieč. Ti slušaj boga. Ovo ti 
je gospodar, otac, majka, krov i štit — ovo ti je sve. 
Bez njega ti ne ima života, kao ni mahu bez kamena) 
njegova duša tvoja duša, njegova tuga tvoje suze, nje¬ 
gova radost tvoje veselje. Jednu ćete pogaču grizti, iz 
jednog vrča piti, pod jednim ključem počivati. Slušaj 
ga, ljubi ga, tješi ga! Ti znaš, da mužkoj gla^i valja ići 
u sviet, u buru, u list, u krv, da mu valja ići u zlo. 
Pa je brižan, pa je plamenit i jarostan i mrk. Toli ga, 
blaži ga, gladi mu čelo i moli boga za njegovo zdravlje. 
A ti, sinko, čuvaj mi diete; dobra je, čista je kao rana 
rosa. Jest i vrele krvce, a to smo svi — i ja stara si¬ 
rota; al ne prekipi Klarica. Drži mi tu ptičicu na svi¬ 
lenoj uzici, ne drži je na krutu lancu, da si ne slomi 
krila. Čuvaj mi je. Bog vas blagosovio, djeco!“ Moja 
draga djeco! zajeca starica iz dubine srdca, pokriv si 
rukama lice. 

Mladić se dignu na noge. Prekrstiv ruke stajaše 
niem, poniknute glave pred čudnim ovim prizorom, gdje 
no se grijahu starost i mladost, snaga i nemoć, plačuć 
zajedno s tuge i radosti. Napokon dignu ponosito glavu 
i spustiv lievu ruku, stavi desnicu na srdce, pa će 
ovako: <r 

— Starice majko! I vi kneže, drugi otče moj! Na 
svoje ime, na svoje zdravlje, na svoju vjeru junačku, na 
svoju sablju uzdanicu, na svoju desnicu ruku kunem vam 
se ovdje pred vašim čestitim obrazom i pred licem pre- 

svete bogorodice, da ću Klari svojoj vazda biti do¬ 
bar drug, da joj vjere nikad prevjeriti ne ću, da ću ju 
pazit ko oko u glavi, da ću se njome đičit ko junačkom 
perjanicom, da će mi stavno stajat u srdcu do mirnoga 
mi groba. I ne ovršim li, što vam evo obrekoh na moju 
dušu, ne ugledo nikad lica božjega! 

— Amen! završi knez. 

— Idite, djeco, idite! mahnu starica, kasno je, leći 
mi je; oj kako bura potresuje sviet. Izbavi nas milo¬ 
stivi bog oda zla. Driema mi se. Oj da mi je snivat o Niki, 
da ga opet vidim u snu. A ti, Martine, da mi niesi za¬ 
boravio! Za sve pitaj gvardiana! Laku noć djeco! 

— Laku noć, babo! odazvaše se mladi. 

— A đA! dosjeti se starica, uhvativ ključeve, Kla- 
rice! hodi der. Evo otvori tiem ključem ormar. U dru¬ 
gom pretincu naći ćeš crvenu škrinjicu. Donesi mi ju. 

Klara učini, kako starica reče, a ova otvoriv ob¬ 
zirno kutiju, stade po njoj pipati i kopati. 

— Hš,! Evo! nasmija se starica. Zatim izvadi ve¬ 
lik zlatan križ, obložen rubinom o zlatnu lancu. „Nk, 
uzmi na dar od mene, Klarice! Taj mi križ dade mati 
moja, kad mi se bilo udavati, a ja ga pričuvah za unuku. 
Dobro ga čuvaj! Sveta je to starina, u našoj obitelji 
čuvana od sto i sto godina. Dade ga jednomu pradjedu 
momu knez krčki Frankopan. Za onda bijahu knezovi 
krčki Senju gospodari. Dade mu ga sbog vjernosti i 
junačtva. Čuvaj ga! Dok je čitav, ne može ti nahuditi 
nesreća, ču li me! Izpadne li koj kamen, zlo po tebe! 
Ovo stavi opet liepo u ormar. A sad laku noć!“ 

Mladi odoše sa knezom. Klara se svrati sa otcem 
u svoj stan, a mladi junak oprostiv se s njima iziđje 
na ulicu. Tu naidje na Orlovića. 

— Dobra ti sreća junače i gospodine! podviknu 
mu Uskok, kako zdravlje? Pa šta te i pitam? Idu gra¬ 
dom glasovi, da kupiš kićene svatove! E, valja ti posao. 

na liepu sreću si se namjerio. Baš ti vriedi mlada tri 
careva grada. Hoćete li skoro? 

— Hvala ti, Jurišo vojvodo! odsmjehnu mu se mla¬ 
dić. Hoćemo, ako bog da poslije tri Kralja. Ne ćudi se, 
ugledao sam se u te! Ti si, kako ljudi pričaju, vražki 
zaigrao. Mlečići da pucaju od jeda. Niesam te vidio pol 
vieka, niti si .me zvao u svatove, a nepozvanu. gostu 
za vratima mjesto. Nu, reci, kako to bi? 

— Ne karaj me, gospodine Jurju, odvrati Uskok, t& 
valjda pojedosmo zajedno koje zrno soli, koju mrvu hljeba 
pa i ne treba poziva i dočeka. Nu ja tvoga čestitoga 
lica minuo niesam, al tebe ne bje pri kući, već si nekud 
poletio bio u krajinu. A meni bijaše preša, i velika 
preša! Kako to bi? Naopako, Velju ti, gospodine Jurju! 
Ne nasjeko se nikad turskih glava, ako niesam pri tom 
glavu u torbi nosio. Al pomože bog i sveti Nikola. Je¬ 
dnom potisnuše naši Uskoci barku u more, ne bi li se 
gdje našla šaka mletačkih glava. Bijahu to momci moje 
iete, vražki momci do jedinoga Braka Arapčevića, pra¬ 
vog krvnika i zlotvora. Uvrebasmo čamac iz Vrbnika, 
pa za njim! Kad opazih, da to niesu Mlečići, već pitoma 
vrbnička krv, rekoh svojima: „Manite, braćo! Ne zadie- 
vajmo se u te mirne ljude, ta ono je naš rod!" Badava, 
momci uhvate barku, pa da pliene bez obzira. Nu 
Kulja Brako ne traži ni srebra ni zlata, već kao pašće 
zaskoči jadnu djevojku. Jesi 1’ ti čuo, da junak dira u 
djevojku? Uzkipilo u meni, te viknem: Brako! U kraj 
šape! al hulja mi na to: „Traži ti, vojvodo, svoje, ja na- 
djoh moje, djevojka ide mene milim ii zlim!" Djevojka 
otimaše se kroz plač, a ja trgni malu pušku, namjeri 
i odapni a krvnik ljosnu u more. Tako izbavih Dumu, 
i povratih je kući. Nu sbilo se, te se pri tom i zavoli- 
smo. Al đš, neki se Mlečić bio polakomjo za bogatom 
baštinicom, a rodjaci joj i danju i noćju: „Uzmi, pa U 7 
zrni gospodina!" Kad je na tiesno bilo, posla mi djevojka 

po ribaru glasove: a ja, gospodine, sred ljute bure pa 
iyu. Sastavim vraga sa crnom zemljicom, smognem ne¬ 
koliko Arbanasa i iznesem svoju Dumu iz pasjega ždriela, 
Posedarići ju primiše liepo u kuću, a gospodjici Klari 
od mene hvala i od boga blagoslov, te je biednoj siroti 
dala krova, jer kod mene, neženje, nije mogla noćiti. 
Nu poslije se vjenčasmo, a sad je Dume moja žena. 
Tako bi, a da vidiš, kakova je, evo nas pred mojom 
kućom, pa ti zadji k meni: Ženka će se veselit, kad 
čuje da si Klarin zaručnik. Nešta je dakako stidna, al 
što ćeš? Mlada krv, pa se zaletila amo u tudji kraj. 

— E dobro, da vidimo, je P prama tebi, odgovori 
Daničić i oba zadjoše u Orlovićevu kuću. 


v. 

Bilo je blizu božića, vrieme tmurno i burno. Oka 
osme ure večernje sjedjaše za dugačkim stolom refekto- 
rija u senjskom fratarskom samostanu vrlo živahno dru¬ 
štvo. Braća, izmoliv svoje obične molitve bješe se već 
uklonila u svoje izbice, samo je otac Viktor, gvardian 
samostana, čovjek jak, pun i visok, zaostao sa svojimi 
gosti, odličnom senjskom gospodom. Sumorna svjetiljka 
sterala je slabo svjetlo svoje po kamenom podu dugačke 
dvorane, po čadjavih slikah svetaca iz reda sv. Franje, 
po velikom bakrenom vrču nasred stola, po muževnih 
licih junačkih Senjana. U velikom kaminu od kamena 
plamsao je veseo plamen. Bijaše tuj toplo i udobno, a 
gospoda su malo marila, kako bura silovito bije u pro¬ 
zore, kako nemilo fijuče po dimnjacih. Čelo stola sje¬ 
djaše otac Viktor, čovjek crnih, pronicavih očiu, vrla 
pametna lica. Do njega poredali se kapetan Danilo Barbo, 
knez Martin Posedarić, vojvode Gjuro Daničić i Juriša 
Orlović, kaštelan Vuk Hreljanović, vlastela i starješine 
Vuk Matijašević, Antun Mikulčić i Mihovil Radić, ljudi 

kršni i čestiti, a malo podalje, bliže kaminu driemao je, 
prekrštenima na trbuhu rukama, gradski notar. Otac 
gvardian natakao je marljivo iz bakrenog vrča u čaše 
dalmatinsku rumenu kapljicu, a gosti gucajuć razgova¬ 
rahu vrlo živo, mašuć silovito rukama. 

— E boga mi! kneže Martine! protegnu se kape¬ 
tan Barbo, klepećuć lievom rukom u žepu srebrnimi 
novci, a lupajuć desnicom po stolu, baš si liepo pogodio; 
dobit ćeš vrla zeta. Valjan si Jure, valja ti glava, valja 
ti ruka. Gledte, kako se je mladić zažario! Bog te vidio, 
čega se stidiš? Ta niesi djevojka. Bog te živio mladi 
junače! I tebe i tvoju mladu! dignu kapetan čašu i za 
njim svi gosti kličuć: „U zdravlje Jure!“ 

Jure zahvali se pokorno. 

— Hm! pucnu kapetan jezikom izprazniv čašu, ala 
grije ta tvoja kaplja, otče gvardiane! vidim da malo 
haješ za mletačke galije, što nam obsiedaju luku, jer 
ili tvoja pivnica ne ima dna, kako je puncata, ili su ti 
taj divni napitak u mješinah krilati andjeli prenieli preko 
brodova toga mletačkog pasoglavca Paskvaliga! 

— Niesu nam se, hvala bogu, bačve presušile, od¬ 
govori gvardian kroz smieh, pritočiv kapetanu, našla bi 
se u ovom našem siromaštvu još koja kapljica za ovu 
svietlu gospodu, koja se, mislim, ne mogu potužiti — 
— Da pater Viktor ne napaja žedne, zamumlja 
prenuv se od driema gradski notar. 

— Nu ako se nama niesu bačve presušile, nije va¬ 
šemu gospodstvu kesa, nasmija se Viktor, jer sudeć po 

srebrnom zvonu u vašem žepu —- 

— Ha! ha! ha! primi se kapetan za trbuh, Jeste 
li čuli, gospodo, kakov je klevetnik pater Viktor? Nk! 
baci kapetan srebrnu škudu na stol, nh čitajte, šta škuda 
piše. Nit vam je na njoj krilati grabežljivi lav, niti ime 
ćlužda Paškvala Čikonja ili Marina Grimana — al borme, 
ne ćete na rgoj ni naći slike svjetloga cara Rudolfa ili 

nadvojvode Ferdinanda. Škuda je od pokojnoga nadvoj¬ 
vode Karla. Po tom mora svaki pametan čovjek zaklju¬ 
čiti, da ta škuda nije mletačko mito, ni carska plaća, 
koje pod Ferdinandom još dobio niesam, već mrvica od 
sretnijih vremena. A? Je V tako? sagnu kapetan glavu. 

—- Kapetane, lupnu kaštelan Vuk Hreljanović Da¬ 
nila po plećih, ti si veseo svat i poštenjak, nu reci mi, 
po boga, šta nosiš na svome srdcu ta srebrna tri kri¬ 
žića kao nekakov biljeg smrti. Kazuj, šta će to-- 

— Jest biljeg smrti! kliknu Barbo skočiv na noge, 
a oči mu planuše kao risu; al pustimo to, Vuče! smr- 
knu se sjednuv i spusti glavu. 

. — Kazuj, Danilo! Šta je to ? zamoli knez Martin. 

— Kazujte! navališe svi. 

— Pa d&! Pa,hoću! dignu kapetan glavu i iztru- 
siv čašu prihvati: Ta tri križića znače smrt — znače 
osvetu. Čujte me. Dvadeseta teče tomu godina. Bijah 
mladić kao dren i zastavnik kranjskih arkebuzira u Go¬ 
rici. Čuvali smo onda medju od Mletaka. Sa mnom ži¬ 
vljaše mati i sestra. Plemići smo od starine, negdje 
iz Italije, al rod vojnički — pa tu se živi od spore 
plaće, a kesa nije nikad puna. I mi izim moje pla¬ 
ćice ne imadjasmo nego dvie tisuće cekina imetka, a 
od tih stavismo tisuću pod ključ, nek žutaci čekaju, 
dok mi se sestra ne uda. Moja sestra! Bože moj! Kra¬ 
sna li bijaše ta zlatokosa djevica, ko ružica, ko zvie- 

zda, ko andjo!-Zvaše se Karlotta. Pa toli stidna, 

toli ljubka, toli, mila-oh! Ta niesam pjesničar, 

da vam ju ljudski opišem, al, velim vam, u crkvi ljep¬ 
šeg andjela vidjeli nieste. Življasmo tiho u zakutku, ja 
hodajuć po vojničkoj službi, mati i sestra radeći kod 
kuće. Ja niti sam pio, nit kockao se, i kako me niesu 
vidjevali kod veselih pijankah, prišili mi drugovi nadi¬ 
mak: „Svetac Danilo 4 . Briga mene! Življah veseleći se 
sa mojom i zlatokosom sekom. Bijasmo sretni i pre- 

sretni. U jedan put dodje mojoj četi zapovied, da krene 
put mletačke medje. Valjalo je ženske ostavit u Gorici. 
Majka i onako od uloga ne mogaše izlaziti iz kuće, pa 
šta će i ženske pod vojničkim šatorom? Nekako mi je 
težko bilo; kad je nekog jutra bubnjar moju kiimpaniju 
sazivao na pohod, kao da je po mojem srdcu lupao. 
Majka plakaše, plakaše sestra, plakab — sablje mi — 
i ja. Odoh. Tri mjeseca čarkasmo sa Mlečići po medji, 
pa se napokon povratismo u Goricu. Sretna li mene! 
A1 kad ja tamo, čudne li promjene! Majka ni da se 
makne, a Karlotta, moja rumena, puna, vesela Karlotta 
— blieda, suha, nevesela, sve preda mnom gleda u 
zemlju. Gledao sam dan, dva, tri dana, gledao tjedan 
dana, ja kao da sam Karlotti na neprilici bio. Napokon 
rekoh sestri oštro: Govori! a ona u plač. Govori! do- 

grmih joj jače, i ona mi je govorila-ah šta! Bio 

vam tu neki bogat plemčić, djavolast prevrtljivac gladka 
lica. Taj je uvrebao Karlottu, kad je išla u crkvu. Za¬ 
pali se usijana glava. Vrti se, namiguj, uzdiši, pa ovo, 
pa ono, i kad na sve to kucanje nije bilo odziva, pod¬ 
miti staru služavku, zavući se pod mrak u kuću, kad 
je mati spavala — i — i moja sestra imala je biti maj¬ 
kom — a nije imala muža. Majka dakako nije ništa o 
tom znala. Lupih se šakom u čelo, proćerab služavku, 
opasah sablju, podjoh k plemiću. Čudeći se mojemu 
gnjevu, odgovori ljubezno, da će uzeti djevojku. Zavje* 
rio se i djevojka mu volila. Neka bude i tako, rekoh 
i sve potiho dokazah majci. Plemić je dolazio u kuću, 
uročismo dan za svatove. Bijaše preša. Dodje rok, al ne 
ima mladoženje. Potražim ga, ne ima ga kod kuće ne ima 
ga u Gorici — pobjego u sviet- 

— Ubila ga puška! planu Juriša posegnuv za svo¬ 
jim nožem. 

— Za pol godine umre mi od žalosti sestra, umre 
i njezino čedo, dva mjeseca iza toga zakopao sam majku. 

Poslije dočuh, da je božji taj grešnik oženio bogatu kćer 
sestre biskupa lavantinskoga, s kojom je već od više go¬ 
dina zaručen bio. Krenulo me iz Gorice; prije odlazka 
pohodih na groblju tri mila križa; na njih zakleh se 
pred bogom, da ću se osvetit Onog dana priših si na 
srdce ova tri križića, nek me sjećaju osvete — i, imena 
mi moga, osvetit ću se. Dvadeset godina ih nosim i na¬ 
dam se skoroj prilici. 

— A taj plemić — ta hulja? zapita knez Martin. 

— Jest gospodin barun Josip Rabata, vicedom 
kranjski, odgovori kapetan. 

— Ubio ga tries božji! zagrmi Juriša. 

Gosti mucahu. Kapetanu vinula se suza na brk. 
Malkd se zamisli i izprazni drugu čašu. Mrk nastavi: 

— Pustimo to! Moja je stvar! Ne tiče se vas! 
Govorimo o' drugom. D2t, otče Viktore, šta ste čuli na 
Rieci o naših senjskih poslovih? 

— Razpitivao sam dosta; ništa niesam saznao van, 
da se biskup Mark-Antun voza radi tih poslova ovamo 
i onamo. 

— Sve mi se čini, prihvati ozbiljno knez Posedarić, 
da nieste pametno uradili, podpisav proljetos onaj mir 
sa Mlečići. Mi ga Senjani držijno, drže li ga oni? Smiju 
li naše ladje slobodno izlazit iz luke? Pa tko se je za¬ 
jamčio za Mlečiće ? —, Senjski biskup! 

— Istina, istina! potvrdi stari vlastelin Radić. 

— A kako ne bi to pismo valjalo, kad sam ga ja 
pisao in optima forma i na to udario pečat, doda notar 
Srebrnjak. 

— Prevariše nas na vjeri, gospodo! planu vojvoda 
Orlović. 

— Čini mi se, nastavi knez Martin,da nam baciše 
tu meku, neka mirujemo, dok ne spletu oko nas mrežu. 
Ja ne vjerujem biskupu. 

— I narod se silovito buni! primieti Jure Daničić. 

— Gospodo! progovori kapetan Barbo, ne mislite, 
da se meni taj račun čist čini. Vidim to i sam. Uzdao 
sam se u biskupa. A bio sam rad umirit senjski narod, 
jer ovamo mletačka nevolja, onamo — osobito kod Ka- 
niže — turska. Ma se eto prevarih. 

— Sa Mlečići ne ima nikad mira, nit će ga biti, 
osovi 1 knez Posedarić junačku glavu i oči mu planuše 
življe. Ili će oni nas izjesti, ili mi njih skončati. Dok 
bude u meni duše, kucat će u tom srdcu živa mržnja 
na Mlečiće, jer su oni zator roda našega, jer rade, 
da im budemo roblje — pusto roblje. Moj rod polazi iz 
stare djedovine hrvatske — iz Dalmacije. Gledajte tu 
nekad liepu — sada jadnn zemlju. Iztriebiše vinograde, 
posjekoše masline, da tjeraju naš narod na more, izko- 
rieniše naše šume, da si sagrade korablje, u kojih će 
rob Dalmatinac svojim znojem, svojom krvlju sticati bo¬ 
gatstvo i slavu oholoj Veneciji. Pitajte Carigrad, Moreju, 
Famagustu, Lepanto! čija li je to slava? Mletačka. 
A čija je sievala sablja, čija li tekla krv? Zar himbene 
senatorske čete sa Markova trga, zar bogatih kramara 
sa Rialta? Nipošto. Hrvatska je sievala posjeklica, iz 
hrvatskoga srdca tekla je junačka krv za tudju slavu! 
Što čeka vas, budete li meki, pokprni, vas, slobodne 
junake, dične plemiće? Robstvo, vječito, kleto robstvo, 
lanac na mletačkoj galiji, muka pod olovnim krovom 
ili smrt u podzemnom duplju duždeve palače. Ta gle¬ 
dajte mene! Moj rod je napustio staru domovinu, liepu 
Dalmaciju, gdje sada našinac ne vriedi ništa, gdje mu 
tudjinska noga stoji za vratom, gdje ne smieš slobodno 
junakovati, disati ni misliti. Pa pitam vas, koja obitelj 
u ovom gradu ne ima od Mletaka tražit brata, otca, 
sina, muža ii vjerenika? I ako vam to dosta nije, sje¬ 
ćajte se krvave rane naše, sjećajte se slavnoga Klisa 
tog vječnog spomenika junaka Petra Kružića! Na ove 
svoje oči gledah tu vječnu sramotu slavne Venecije. 

Četvrta tomu teče godina. Vi znate, kako je knez Barto- 
lović oteo pomoćju senjskih junaka tvrdi Klis iz pandža 
osmanskog zmaja, vi znate kako jo. slavni kapetan Albri- 
čić branio junački to gorsko gnjezdo, vi znate* kako mu 
naši junaci pod pokojnim biskupom Antunom pritekoše 
u pomoć, kako je i biskup pao, kako general Lenković, 
moj rodjak Jure, i ja jedva živi utekosmo od zasjede 
turske, za koju su Mlečići dobro znali, kako Albričić 
predavši se na vjeru izgubi glavu. I vidjasmo jedra mle¬ 
tačkih galija, dh, mletački general Benedikto Moro sto¬ 
jeći sa svojom vojskom — kršćanskom vojskom — pod 
oružjem gledaše, mirno kako stostruka turska vojska 
na prievaru skončava kršćanske junake — i mletački 
general ne' pomože. Ja sam to gledao. To vam je slavna 
Venecija, to vam je stara ona varalica, s kojom sklopi- 
ste mir. Nu ja se zakleh onog dana na sablju svoga 
otca, da ću do groba mrzit Mletke, osvećivat im se do 
smrti svoje. 

— Valja ti rieč, kneže! skoči vojevoda Orlović, va¬ 
lja ti, kao da si je uz gusle slagao. Ne stalo im traga 
sa svieta od naše sablje! Da bog da! 

— Da bog da! ozva se družtvo. 

U taj par otvoriše se neopazice vrata refektorija, 
a u sobu stupi prekrštenih ruku visok, suh, blied re¬ 
dovnik u bieloj halji sa crnim talarom. Oči mu plam- 
ćahu čudnovato. Ustaviv se ne opažen na vratih, reče! 

— Da bog da! Amen. 

Sve se glave okrenuše prema vratima u čudu. 

— Mir s vami i blagoslov Gospoda na vas! pro¬ 
duži redovnik. — Duh gospodinov nadahnu me, i bura na 
svojih krilih donese me k vam, kojim podade bog Izra- 
ila plameni mač, da obranite sveti znamen križa od po¬ 
gana i lažnih proroka! Mir s tobom slavni rode maka- 
bejski, koj si skrhao lance Irudove, koj si razmrskao 
glave vragova, kao što Gedeon crepove. Uljezi u tebe 

moć i jakost Gospodina, da ti junačko srdce odoli himbi 
paklenoj. — Redovnik umuknu časak, zatim nastavi: 
U čudu me gledate, zatočnici sv. Krsta, ne znan sam 
vam po vidu, stran po jeziku. Ali po srdcu sam vaš. 
Natovarih na ledja svoja težak kamen, da me bura ne 
odnese u valovito more, i pješice prevalih planinu, da 
vam javim, kako ručeći lav obilazi oko vas, ne bi li 
medj vami ugrabio plien. Jeste li čuli za patra Cipriana 
Guidia iz Luke, koj se pred licem! svetoga otca dignu 
da obrani junake Uskoke proti paklenoj himbi bludne 
Venecije, koga zloba mletačka okova u težke verige, 
baci u mračnu tamnicu, koj je streso te lance i dogr- 
mio cincarskomu plemstvu na Rialtu „Lažeš na Uskoke, 
božje zatočhike!* jeste li čuli o božjem službeniku, koj 
stoji na desnici slavnOg Hrvata, gjenerala Lenkovića? 

— Jesmo! skočiše gosti na noge. 

— Taj Cipriano Guidi — sam ja! 

— Cipriano Guidi! začudiše se svi. 

— Taj Cipriano dodje, da vam kaže, da se Senju 
sprema zlo. Vaš pastir — Mark-Antun vas je izdao 
Mlečiću. Zavjerio se tajno, da će svoje stado izdati vuku. 
Prevario je cara, hineći pravicu, prevario je vas, hineći 
mir. Razćerat vas rade iz Senja u sve kraje svieta, iz- 
korienit vaše liepe šume, smaći vaše vojevode, sažeći 
brodove, otet vam glavu, blago, sablju, ime, domovinu 
— a himba Marka Antuna izabra svojim orudjem mi- 
ćenika mletačkog generala Josipa Rabatu. 

— Sangue di dio! Rabata! kriknu kapetan lupiv 
se šakom u prsa „Hora se primiče. Smrt izdajicam!“ 
dignu kapetan'čašu. 

U isti hip zabljesnuše sablje i noževi. Junaci pre¬ 
krstiše svjetlo oružje a gvardian položi nanj razpelo. 

— Junaci! progovori knez Posedarić mirno i sve¬ 
čano „tako nam raja i zavičaja, tako nam vjere i po¬ 
štenja, tako nam imena i plemena, tako nam sablje i 

slave, proklet onaj medju nami, koj ne obrani dom od 
izdaje, narod od nevolje, grad od propasti! 

— Proklet! zagrmiše gosti. 

— Osveta Veneciji! Smrt Dominisu i Rabati! 

— Smrt! odazva se družtvo. 

— Amen! završi redovnik, razširiv nad glavami 
ruke. ( 

Amen! Amen! ruknu bura nad Senjem poput tru¬ 
blje sudnjega dana. 

vi. 

Sredinom mjeseca siečnja 1601. bijaše na Rieci 
van reda živo. Tiesne ulice, nizke krčme staroga grada 
bijahu puncate raznolike, šarene vojske, a dan za danom 
dolazile nove čete iz Gorice, Pazina, Trsta, Karlovca i 
Ljubljane. Najviše buke pako bijaše dne 26. siečnja 
prije podne, jer je imala stići zadnja kumpanija go¬ 
ričkih arkebuzira pod kapetanom Odoardom Lokatellom. 
Redovnici, gradski starješine, kramari, postolari, pilja¬ 
rice, kranjski oružnici od žute kumpanije, istarski bieli 
konjanici, njemački mušketiri, [karlovački laki katane i 
štajerski zeleni oklopnici — sve je to jurilo na gradska 
vrata kod mora, jer su Goričani imali doći na brođovih 
iz Trsta, čemu je privolio i g. Gierolamo Komaro, 
mladi upravitelj mletačke Istre i g. Filip Paskvaligo, 
zapovjednik mletačke mornarice u jadranskom zaljevu, 
koj je sa svojimi brodovi stajao u Omišlju na otoku 
Krku. Sviet se je dosta čudio toj nenadanoj milosti 
mletačke gospođe, 'koja niesu trpila oružane nemle- 
tačke ladje u tom moru, nu ljudi su dobro znali, da 
su se mletački generali i g. carski povjerenik Rabata o 
tom liepo dogovorili bili, sviet je po tom slutio, da će 
koga toga Uskoka zaboljeti glava — jer se je sva ta 
vojska spremala na Senj. 

Pred vratihia pod velikim gradskim tornjem kod 
mora bio se naslonio o zid malen bradat častnik u ar- 
kebuzirskom odielu pod širokim šeširom, gledajući mir¬ 
nim al pozornim okom tu šarenu vrevu. Taj častnik bi¬ 
jaše signor Antonio Capogrosso, pobočnik carskoga po¬ 
vjerenika Rabate. Gledao je on tu radoznalu gomilu 
ljudi, kan da ga se sve to i ne tiče, kan da se nasla- 
djuje tim bučnim prizorom. Iznenada ustavi se pred 
njim drugi častnik, brkata ljudina, crvena nosa pod 
trošnom kacigom. Iz očiju sievaše tomu čovjeku svjetlost 
rakije. 

— Zdravo, druže! viknu promuklim glasom, drago 
mi je da te vidim. Anastasius sam Holcinger, zastavnik 
prve čete njemačkih mušketira! 

— Ne razumiem njemački, odvrati mu arkebuzir 
taljanskim jezikom slegnuv rameni. 

— A — ii! natucaše zastavnik talijanski — „niente 
tedesco! Bene! ma znaš druže arkebuziru — mi Uskoke 
pekli, sjekli ovako, ovako! i pri tom je Holcinger stao 
unakrst presiecati zrak rukom — per bacco! si — mi 
pojeli Uskoke — sve! Maledetti ladri! 

— Bene! nasmjehnu se Capogrosso slegnuv i opet 
rameni. 

— In veritk ladri ladrissimi! Pogani! Turci! Vra¬ 
govi! piju krv — jedu ljudsko meso — šono canibali, 
in veritži canibali! Per Bacco! grmio zastavnik daljezi- 
bljuć se na nestalnih noguh i presiecajuć zrak: Al mi 
ovako — ovako! 

— Bene, bene! odvrati nestrpljivo Capogrosso. 

— Na komade, parola d’ onore! Ja. sam triezan, 
veoma triezan, parola d’ onore! Šta vi mislite, da nie- 
sam triezan? U taj par opazi Antonio bodulsku barku, 
koja je upravo uz kraj pristala bila. Oči mu planuše i 
skupiv obrve reče dosadnomu junaku: 

— Addio, signor Olcinger! 

— Mio rispetto! pokloni se mušketir skinuv ka¬ 
cigu i pokloniv se tri puta „Mio rispetto!" zatim od- 
klipsa prema moru. 

Iz bodulske barke izadje bradat crkovnjak. Ba- 
dvjbrođaru mletačku škudu, protisnu se brzo poniknute 
glave svjetinom i krenu prema gradskima vratima. 

— Dobro došli, reverendissimo! pozdravi ga An- 
tonio. 

— Oj da si mi zdrav junače! odvrati mu došljak 
— biskup de Dominis. 

— Gospodin me carski povjerenik posla, da vas 
dočekam. Kako naši poslovi? Jeste li našli generala 
Paskvaliga ? 

— Baš idem komesaru, odvrati biskup. Naši po¬ 
slovi? nikad bolje. Paskvaligo dozvoljava, da se vojska 
preveze morem u Senj. 

— Benissime! 

— A1 brzo valja radit. Senjani su nešta načuli o 
naših namjerah. Netko nas je morao izdat. 

— A dk? Koja to hulja? 

— Ne znam. Vittorio Barbaro, pobočnik Paskvali¬ 
go v, govorio mi je o tom u Omišlju. Veli, da se spre¬ 
maju Senjani na odpor, da tu ima neka zavjera. 

— Je 1’ moguće? 

— Glava da je svemu knez Posedarić, a uz njega 
pristaju i Daničić, razbojnik Juriša, pače i gvardian 
Viktor. Ni Barbo nije čist čovjek. 

— To mislim i ja, odvrati uhoda. 

— Ti medjutim ne govori ništa Bahati. Piši slobo¬ 
dno vieću desetorice. Dk, reci, da je Rabata nešta mekši. 
•Nu treba mu novaca. 

— Bene. 

Obojica dodjoše govorkajuć tako pred patricijsku 
kuću blizu crkve sv. Vida, u koju brzo udjoše. 

U sobi prvog sprata ležaše na postelji, posvema 

obučen, Josip Rabata. Bijaše nešto blied, sumoran a 
oči mu neobično mutne. Opaziv biskupa priđignu se 
malko i pruži mu ruku. 

— Ah rever,endissimo! dobro mi došli! Brzo li se 
povratiste. 

— Da ste mi zdravo, illustrissimo, pozdravi ga 
biskup. 

— Zdravo! zdravo! K vragu mije zdravlje! Vi¬ 
dite, opet me trese groznica, koja me je u Gorici uhva¬ 
tila bila. 

— Vi dakle ne ćete moći u Senj? 

— Hoću, moram. A1 kazujte, nadjoste li Paskva- 
liga? — dk čujte, poručniče Capogrosso! 

— Na vašu zapovied, ilustrissimo! izpravi se ča- 
stnik. 

— Je 1’ kapetan Lokatello prispio sa svojom četom? 

— Nije, al mu se nadamo svakim časom. 

— Pišite mi ordonanciju svim vodjam četa. Nek 
su mi sve čete spremne na pohod. Prvi će njemački 
mušketiri. Zastavnik Holcinger neka manje pije, ii ću 
ga proćerat. Zatim će — 

— Kapetan Gallo? 

— Nipošto. Gallo ima u svojoj kumpaniji mnogo 
Hrvata, a i g. Vid Kleković. Momčad im je nepouzdana, 
ne ide rado na Uskoke, pucat će u zrak — a Kleko¬ 
vić je meka. srdca čovjek. Ti će ići zadnji. Drugi će 
ići arkebuziri gorički, kranjski i tršćanski pod Loka- 
tellom i Grasellom. To su moji ljudi. U njih mogu se po¬ 
uzdati. S njimi će i štajerski draguni i čički bieli ko¬ 
njanici. Odmah da se svim razdieli hrana i streljivo i 
da bude dosta. U Senju ne ćemo ništa naći. Idite, Capo¬ 
grosso. Za dvie ure donesite mi ordonancije, da ih pod- 
pišem. Dk, podjite kapetanu mušketira na Trsat, neka 
još danas k meni đodje. 

— Na vašu zapovied, — generale! pokloni se po- 

ručnik te izidje, sporazumiv se neopazice jednim migom 
sa biskupom. 

— Dakle što veli general Paskvaligo? upita željno 
Rabata. 

— Ljuti se, strahovito se ljuti, odgovori biskup. 

— A zašto? 

— Kada dodjoh u Omišlju pred njega, nahrupi na 
mene, da vam, illustrissimo, ne vjeruje, i da ne kanite 
ovršiti, što republici obećaste. Sramota je, reče, što se 
dan na dan sbiva. Uskočki djavoli opet oplieniše kod 
Zadra nekoliko mletačkih ladja ulja, kod Hvara oteše 
cieli brod sardilja, a proveditor mi Comaro piše, da je 
u istarska sela provalila pod carskom zastavom četa 
zlokobnika Juriše. Je li to strogost, koju nam Rabata 
obeća, jesu li to zasluge, za koje traži nagradu? 

— Al, reverendissimo, ne rekoste li generalu, da 
ću tu vražju gamad uništit jednim mahom. Pa jesam li 
ja kriv, da se je nesretnik Barbooglušio mojim strogi m 
zapoviedim? 

— Dokazab mu dakako sve, govorio sam mu četiri 
pune ure, ta vaše gospodstvo zna, kakov sam vam pri¬ 
jatelj; ali, vjerujte, Mlečić je tvrde glave. 

— Nu, svetoga mi Josipa, šta ću? Muči me gro¬ 
znica, muče me vjerovnici. Sav sam se iztrošio. Treba 
mi za kratko 5000 cekina, inače zlo po mene! 

— Žurite se zato, generale, ovršite generalove 
uvjete, pa onda dobit ćete, šta tražite, pače više. 

— Onda istom. — Biskupe! Biskupe! Šta će to 
biti? Zaplienit će meni i mojoj ženi sve što imamo, a 
carsku plaću čekati?- 

— Žurite se, prijatelju, jer Senjani su nešta na¬ 
njušili. Vojvode i vlastela bune se, najviše Posedarić — 

— A Barbo? 

— Ne radi ništa. Evo uvjeta! Zapisasmo ih zajedno 

ja i Paskvaligo? Po moru možete dakle voditi vojsku. 
Ovaj papir vriedi najmanje 5000 mletačkih cekina. 

— A1 tajna da je odana, velite? problieđi Rabata 
silno. Po kom? Da građački dvor-? 

— Mirujte! Ne stoji li uz vas Marko Antun Do- 
minis? Idem u trsatski manastir po važnome poslu. Do 
večera povratih se; vi proučite uvjete i izdajte zapo- 
viedi. Mir s vami! reče biskup i izidje. 

* 

* * 

Za jedno pol ure penjahu se senjski biskup i po¬ 
ručnik Capogrosso uz silne one stube, kojimi se dolazi 
do hrama čudotvorne majke božje trsatske nad Riekom. 
Govorahu živo, žestoko. Došavši dovrh stuba, reče biskup: 

— To su ti, dragi Antonio, uvjeti uglavljeni sa 
Paskvaligom. Što si čuo, ne treba pisat u Mletke. Za 
prvo nije dobro, da se odavle takova šta piše, za drugo 
obavit će to Paskvaligo sam. Tvoja budi skrb jariti 
Rabatu na Uskoke i pripazit, što radi. Nu sada s bogom, - 
ja idem u samostan, a tebe zove dužnost u mjestance 
Trsat Ne čekaj, ja ću se duže pozabaviti, pa fratri su 
Hrvati — ljudi nepouzdani. Ne treba da te vide. S bogom! 

— Sve po vašoj zapoviedi, poljubi Capogrosso bi¬ 
skupa u ruku. Učinit ću, kako rekoste. Rabata je i 
onako moj! 

Za pol ure povrati se poručnik iz sela Trsata. Ve¬ 
selo pjevušeć koracao je uhoda republike, pa da, se spusti 
niz stepenice. Bijaše mu voljko, veselo pri duši. Poslovi 
njegovi nikad bolje. Dan vedar i miran. U jedan put 
ozva se iz bližnje šume poznat glas: 

— Stani, Capogrosso! Poručnik, protmuv, stade, a 
iz šume izidje čovjek — Cipriano Guidi. 

— Vi — i — i ujače? izmuca poručnik. 

— Ja, kukavice! Govorio si s biskupom. Bio je kod 
Paskvaliga u Omišlju. Šta su uglavili? Govori. 

— Kašu Uskokom. Sad je kraj šali. Rabata ide 
sbilja na Senj. Ljuti se pletu konopci. 

— Šta uglaviše, pitam te? 

— Sa svih strana prikvačit Senjane. Sa mora za¬ 
tvorit će Senj Paskvaligo sa brodovljem, sa kopna Ra¬ 
bata sa vojskom. Po turskoj medji namjestit će bosan¬ 
ski paša vojsku. Pa onda davi, sieci, haraj. Prava stu¬ 
pica. Najviše se vesele Orlovićevoj glavi i za kneza 
Posedarića ne bih mnogo dao. Barke će im sažgati, 
mletačke podanike izdati, a prostu momčad premjestit 
u Otočac. To je onako po prilici sve, ujače. 

— A dalje, dalje? 

— Dalje? — Hm! Kad se sve to ovrši, dobit će 
Rabata 5000 cekina. 

— Poharaj ga, bože, planu redovnik, a kada će 
vojska krenut u Senj? 

— Kada? opetova poručnik, pogledav dominikanca 
izpod oka — hm, za tri, četiri nedjelje dana. 

— Za osam dana pričekaj me na ovom mjestu, za¬ 
povjedi Cipriano podav mu kesu, > a pamti uskočki nož 
ii mletačka vješala! i nestade ga u šumi. 

— E, vidiš, Antonio! mrmljaše poručnik silazeć niz 
stepene i zvekečuć punom kesom, ti si više sreće izku- 
sio nego li zaslužio! Svi ti vjeruju, svi te plaćaju, a ti 
— ti — nikomu na svietu — ni bogu ni svim svetcem 
izim svetomu Antunu padovanskomu. Baš mi je dobro 
došla ta kesa. Krčmarica je Pepina liepa glavica, a srdce 
joj odmah zađrkće, kad zazvone cekini. Ti sveti novci 
moraju mi danas donieti blagoslova u Pepininoj — krčmi. 
Hvala, ujače dragi! 

* 

* * 

Sve više je ginuo dan. Žarka rumen sterala se po 
sjajnome moru, žarka rumen na nebu za Učkom gorom, 
koja se ljubičinom bojom odbijala od plamenog zanebja. 

Poput crnih nemani pružahu se sred kristalnog za¬ 
ljeva Cres i Krk, oko obale morske prostirala se sieda, 
kamena Rieka, opasana zidom i kulami, a pred Riekom 
drktahu gladčinom morskom ladje bjelojedrice poput 
bielih golubova. Od trsatskog samostana čulo se večer¬ 
nje zvono, naoko zelenio se ružmarin, bujna lovorika 
i sred zime. Navrh trsatskog brda stajaše bliedi domini¬ 
kanac Guidi -prekrštenih ruku, zadubiv se u taj divni, 
sjajni prizor. U tamnih mu očih plamćaše zlato zalaze- 
čega sunca, na bliedom mu licu drktaše večernje rume¬ 
nilo. U jedan mah osovi glavu, i krenu glavom. Od 
samostana idjaše polagano poniknute glave — biskup 
senjski. 

Dominikanac zakrči biskupu put. Mark Antun pre- 
nuv se dignu glavu. 

— Mir božji s tobom! 'pozdrazi ga redovnik. 

— I svi božji andjeli s tobom! odzdravi mu biskup, 
tko si ? 

— Božji, kako vidiš, Mark Antune! 

— Ti me poznaješ? Ja te se ne sjećam. Talijan si? 

— Da me ne poznaješ? Sjećaš li se, kad je jedne 
nedjelje u crkvi „Ara coeli" u Rimu neki dominikanac 
propoviedao o Makabejih kršćanstva? Sjećaš li se, Marko 
Antune, kad si jednog petka srio na „Foru“ bliedog 
dominikanca u lancih, koga su sluge „svetoga ureda* 
na zahtjev mletačkoga poslanika Ivana Moceniga tjerali 
u tamnicu? Sjećaš li se? 

— Ci-priano! osupnu se biskup. N 

— Dh, Cipriano, Marko Antune! 

— Šta ti tu tražiš? 

— Ja sam glas vapijućega u pustinji, ja sam vijor, 
koj izlazi na usta boga gromovnika, ja sam sluga sina 
božjeg, poslan, da izčupam drač i kukolj iz srdaca ljud¬ 
skih, ja tvoj andjeo, tvoj demon, tvoja zviezda, tvoja 
sjena, dočekah te, Marko Antonio! 

— Ti? uzmaknu biskup. 

— Antonio! zaklinjem te starim našim prijatelj¬ 
stvom, žarom naših mladih osjećaja, čuj me! kleknu 
redovnik pred biskupa uhvativ ga za desnicu. Sjećaš li 
se mladoga Isusovca, koj je govorio gromove, koj je iz 
ustiju sipao striele, koj je znao zamahnut razpelom 
srebrnim kao mačem arkandjelovim, kad je govorio o 
slavi jadnog si naroda, o mukah kršćanstva, o zvierstvu 
Osmanstva? 0 plamenu njegove rieči zapalilo se srdce 
moje. Gledah ga pred sobom, poput keruba, komu se 
glava visi u oblake, komu se krila prostiru nad ko¬ 
pnom i morem — a sada? Savija mu se zlatna mleta¬ 
čka zmija oko srdca, u tom negda proročkom srdcu niko 
je sjajan, otrovan cviet, koj obori andjele s neba. Dk, 
taj plameniti mladić izdajica je roda svoga — bogovat 
mu se hoće. Prijatelju Antonio, gledaj ono rumeno more, 
u kojem se zrcali božje nebo? Je T tvoja duša takova? 
Gledaj biela jedra hitrih ladjica, je 1’ tvoja saviest toli 
čista? Čuj srebrni zvuk božjega zvona, kuca li tvoje 
srdce tako? Nije, nije, nije! Ti ostriš nož na božje za¬ 
točnike, ti prodaješ bogom povjereno si stado vukovom, 
ti daviš nevinu djecu, kao kralj Irud, jer ti je srdce 
prekipilo s oholosti, jer se plaćom Judinom uznieti radiš 
put vječnih nebeskih zviezda — ti — grešnik — ti iz¬ 
dajica. Poznajem tanke tvoje i mletačke mreže. Anto¬ 
nio ! nastavi redovnik i suza zadrkta o večernjem rume¬ 
nilu, prijatelju, zaklinjem te — ja stranac — ne pogazi, 
naroda svoga, sjećaj se boga! Vrati se sputa grieha, 
izbavi Senjane! 

— Mahnitče! planu bliedi biskup iztrgnuv se iz 
Ciprianove ruke, napastniče, umini! Ne ću! ne ću, ne ću! 
Ti gmižeš po talogu, moj je cilj sunce! 

— Pa proklet bio! skoči dominikanac na noge, do- 
vini se sunca, sažgi si krila i padni na dno paklenog 
jaza. Dovini se sunca, al ono će zapast. Prinosi krvave 

žrtve kumiru tvojega srdca, al ti umniče nad umnici 
svoga vieka, ti slavni mužu, jate ugrabiti nebu zviezde, 
ti izdajice naroda svoga i krsta bio proklet! Još jednom 
ćemo se vidjet, a donle bio proklet! 

Vn. 

Istu noć vidjelo se, kako otac Ciprian na konju 
juri od Rieke prema Ljubljani. Bilo mu je, kako se je 
činilo, vrlo prešno. Na razstanku od Trsata reče pred 
vratima nekomu fratru: 

— Brate Jerolime! pazi dobro na sve, što se na 
Rieci radi; pa opaziš li, da se Rabata diže u Senj, ti 
pohiti dan prije onamo i predaj gvardianu Viktoru pi¬ 
smo, što ti dadoh. Nu nadam se, da ću se za osam 
dana vratit iz Ljubljane i Gradca, a Rabatu, čujem, da 
drži groznica na postelji. 

— Sve će biti, kako rekoste otče, Cipriane! odgo¬ 
vori fratar. 

Dominikanac lupnu konja šibom i poleti dalje, a 
Jerolim zadje opet u samostan na počinak. U zoru 
razliegala se po čitavoj Rieci silna bubnjava, orile se 
bojne trublje. Uplašeni Stanovnici gledahu u čudu iz 
prozora, šta tu biva. Još bijaše dosta mračno, al i u 
tom sumraku opazilo se, kako jedan dio vojske i to 
Goričani, Riečani, Tršćani i Štajerci idu hrpimice prema 
moru, i kako se drugi dio: Niemci i Karlovčani, u pra¬ 
vilnih redovih pod zastavom kreću iz grada preko Rje¬ 
čine. Iz nejasne vike i bubnjave, iz topota konjskih ko¬ 
pita, iz škripanja tarnih kola, i psovaka hrlećih častnika, 
kojimi su, mašuć golom sabljom, ćerali svoju momčad, 
moglo se razabrati, da vojska ostavlja grad, da je ko¬ 
pnom i morem krenula put Senja. Dok je pješadija 
grnula na brodove^ nošahu četiri gorička arkebuzira go¬ 
spodska nosila, zastrta zavjesom, put luke. Najednoč 
dojuri malen častnik na konju i dignu zavjesu. 

— Gospodine generale, sve je u redu; Niemci i 
Karlovčani već polaze .po kopnu pod kapetanom Vidom 
Klekovićem, a ostala se vojska redovito ukrcava. 

— Dobro! odgovori iz nosila Rabata; izim vojske 
ne zna nitko ništa, Capogrosso? 

— Nitko. 

— Jeste li častnikom dojavili znakove, koje valja 
dati Mlečićem kod fortece sv. Marka? zapita u nosilih 
do Rabate sjedeći biskup. 

— Jesam, odvrati častnik. 

— Jesu li pisma odpravljena turskim zapovjedni¬ 
kom? zapita opet Rabata. 

— Jesu, i providuru g. Kornaru pisah, neka istar¬ 
ske posade za sada ne diraju u carsko zemljište. 

— Bene, Capogrosso! prihvati Rabata, ja ću sa 
prečastnim biskupom po moru, al vi morate svakako sa 
starim Klekovićem po kopnu. Starac je slab, a četa mu 
je biesna. Karlovčani nepouzdani, a Niemci rado piju. 
Dakle držte ih na uzdi! Žurite se. Addio! 

Capogrosso dodirnu se rukom šešira na odzrav~i 
odleti prema Rječini. 

Za jednu uru kretala se vojaka od dvie tisuće glava 
pješaka i konjanika, da ukroti biesne Uskoke. 

* 

* * 

Bijaše baš podne. U sobu kneza Posedarića pro¬ 
vali kapetan Barbo. Knez sjedeć sa svojom družinom 
za objedom, pusti žlicu i dignu se u čudu. 

— Šta je! kapetane ? upita Posedarić. 

— Nieste li primili pismo od Cipriana? 

— Niesam. 

— Čudno! Znate li šta? Rabata ide sa jakom voj¬ 
skom na Senj. 

— Je 1’ moguće? Tko vam to reče? 

— Ljudi od Orlovićeve čete, dolazeći iz Krajine, 

opaziše s brdina, kako se po cesti silno oružje ljeska, i 
kako vojska poput dugačke zmije gmiže prema Senju. 
Velim vam zlo po Senjane! 

— Šta ćemo? 

— Zovnite svoje drugove, ajdmo u samostan — 
kod gvardiana valja nam se dogovoriti. Ondje nas ne će 
lasno opaziti ni mletački uhode — ni njemački častnid. 

— Bene! podjite napried! Kapetan otidje 

— Klaro, okrenu se knez svojoj plahoj jedinici, do¬ 
daj mi kapu i kabanicu, pa jedite, jer se ne ću skorim 
povratiti! Uzdahnuv učini Klara po zapoviedi, a knez 
krenu žurnim korakom k samostanu. Kod gradske vie- 
ćnice sretnu se sa budućim zetom si, vojvodom Da- 
ničićem. 

— Kamo si naumio, Gjure? 

— K van), kneže,' i Klarici. , 

— Pusti sada Klaricu. Podji sa mnom! Šta se pro¬ 
vlači po ulicah tolik narod? 

— Zli glasovi, kneže! Rabata ide. 

— Tko to reče? 

— Vojvoda Marko Marglitić dodje iz Ledenica i 
dokaza, da su njegovi ljudi vidjeli kod Novoga njemačke 
pješake. A i po moru plovi, veli, silna vojska. 

— Ajdmo brže! odvrati knez, evo samostana! 

Unišav u sobu gvardiana Viktora, nadjoše više grad¬ 
skih viećnika, vojvodu Orlovića, i kapetana Barboa. U- 
sred sobe sjedjaše na stolcu odrpan, prašan, blied, trša- 
čki fratar Jerolim, jedva dišuć. 

— Govori, Jerolime, stavi mu gvardian ruku na 
rame, ni ne pozdraviv došljake govori, kako je bilo? 

Fratar stisnu oči, uzdahnu i progovori: 

— Zlo, vrlo zlo, otče gvardiane! Duša mi je bila 
na jeziku, a život na tankoj niti. Zadnjega petka po ve¬ 
čer), zovnu me onaj Talijan — onaj Ciprian — valjda 
ga znate — u svoju ćeliju, gdje je već osam dana u 

nas gostom bio. Nit ti pisma! reče mi, to ćeš ponieti 
u Senj otcu Viktoru, dan prije nego se Rabatina vojska 
digne onamo; jer, reče, Senjane veliko zlo čeka i neka 
se čuvaju. Ja idem generalu Lenkoviću u Lubljanu i 
nadvojvodi u Gradac, pa dotle ne će vojska ni poći, al 
ti pazi, pa za veću sigurnost primi to pismo. To reče 
mi po drugi put, kad ga izpratih pred samostanska 
vrata. Kroz san čuo sam neki neobičan šumor, nu mi- 
sljah, da je bura. Al kad u jutro sadjoh na Rieku, do- 
kazaše mi, da je pred zoru otišo i Rabata i njegova 
vojska. Vidiš, rekoh, Ciprian se je kruto prevario na 
računu, sad, Jerolime, sedlaj, pa odapni u Senj. Pismo 
saših u podstavu svoga klobuka, a gvardian, dobro zna¬ 
jući za sve, reče mi: Jerolime, teci, i da si lagan kao 
po velikom postu. Poletih i dobro letih sve sretno do 
Hreljina. Tamo negdje kraj ceste stoji malena krčma 
na osami. Čuo sam dosta buke iznutra i zato poćerah 
konja. Bio sam mirno prošao uz Rabatine konjike i pje¬ 
šake — nu to bijahu ljudi od Karlovca, i kad bi me 
liepo upitali: Kamo otče sveti! odgovorio sam im: 
idem u Novi k bielim fratrom! pa bog! Al ovaj put 
nije gladko prošlo. Bilo me je i strah. Vidjeh pred ku¬ 
ćom naslonjene puške njemačkih mušketira. Zažmirnem 
očima, prekrižim se i poćeram konja. Nu jedva minuh 
krčmu, eto za mnom graje! Stani, pope, i stani, pope! 
jedva sam disao, al moj konjic letio kao bies. Krenem 
malko glavom. Mušketiri lete za mnom, napred neka 
pijana ljudina-i malen u crno obučen oficir. Držte 
popa! vikaše pijanac, držte popa! vikaše onaj mali, 
koj je napokon i poklopio svoga konja. Ja na strmu, 
uzku putu kraj ponora, a hajka mi za ledjima! S bogom, 
Jerolime! mišljah. U to, na moju sreću, izmaknu se pi¬ 
janomu mušketiru noga a on, kako je dug i širok, po¬ 
ljubi zemlju. Rulja se nešta zaustavi, malenomu ča- 
stniku prope se od vike konj, a ja uhvatim malu pu- 

šku, puc! konj malog crnjaka svali se na zemlju, a ja 
bjež i bjež! Bože nikad tako bježao niesam, nu kako 
zakrenem za prvo brdašce, popuhnu bura i odnese mi 
šešir bez traga, a u njem žalibože i pismo. Mušketiri 
vikali još časak za mnom, al ja liepo izmakoh, pa evo 
me ovdje! 

— Oh nesretniče! A šta je u pismu bilo? zapita 
ga gvardian. 

— Ne znam, otče, al svakako zlo po vas svih. 

U to navali u sobu kaštelan Hreljanović. 

— Gospodo! viknu bez daha, mletačke galije pri¬ 
miču se senjskoj luci. Kapetane Barbo! od Rabatine 
vojske dodje dragun, pa vam donese pismo! 

— Bože izbavi nas od zla! prekrsti gvardian ruke. 

— Zateći nas hoće, viknu Posedarić blied, s mora 
Mlečići, s kopna izdajice! Skupimo pamet, gospodo, ne 
valja gubiti vremena. Rabata ide s jakom vojskom, da 
podavi sve Uskoke Senjane! Ali ne smie svih naći. Ja 
mislim, da ostane u gradu samo 300 ljudi, a s njima 
stari, manje odlični vojevode, a šest stotina junaka neka 
sa vojvodami Orlovićem, Stipanovićem i Radićem izidju 
iz grada još ove noći i s njima svatko, koj se je ikad 
sa Mlečići ogledao bio. Ti, Jure, ostaješ, tebe poznaje 
samo turska glava. 

— A vi, kneže? zapita gvardian. 

— Ja sam knez, plemić, vlastelin i niesam plaćenik, 
ja ostajem, da čuvam stari svoj dvor i grb, koj je svjetal 
pred svietom i carstvom. 

— Ostajem i ja, planu Orlović. 

— Nećeš, odvrati knez, treba ljudem provodiča. 
Vi vani čekajte po planinah, što će biti. Medjutiin do- 
javih sve nadvojvodi. K tomu znaš, da bi volili Mlečići 
vidjet tvoju glavu navrh svetog Marka u Veneciji, nego 
li na tvojih ramenih. 

— Kako knez reče, dobro je! završi Barbo, na 

posao junaci! Ja ostajem dakako u Senju, i moja budi 
briga, da zlo ne bude gore. Sad s bogom! Da vidim, 
što piše Rabata! 

* 

* * 

Krčma „crnoga Nike a bijaše pusta. Svjetiljka dr- 
ktaše žalostno u tihom mraku, a gospodar Niko sjedjaše 
poniknute glave pred praznom bačvom. Vani bujio vjetar, 
vani prolietale kradomice sjenke ljudi oružanih, a kroz 
buru lelekalo fratarsko zvono. U tren otvoriše se vrata, 
a kroz njih utisnu se šuho, kutasto lice, ridjih brkova 
pod crnom uskočkom kapom. Sive oči sinuše — bieli 
zubi se izceriše. 

— Niko — Niko! viknu u pol glasa stranac. 

— Šta je? zapita gospodar. 

— Daj mi, rakije Niko? 

Niko dignu glavu. 

— Tebi, Bogdaniću? Tebi huljo? Ni kaplje! 

— A, zašto? sladki Niko! upita Uskok unišav u 
krčmu. 

— Jer ne znaš boga, ni poštenja. Jer si oplienio 
crkvu bogorodice na Krku, jer si osramotio ženu i ubio 
joj diete na Rabu, jer si krvopija. 

— D& vidimo, nasmjehnu se Uskok, trgnuv svoj 
nož, žedan sam, ne imam novaca. Toči, pseto! Doći će 
Rabata, bit će ti vino cjenije. I ko zmija dignu se 
Bogdanić na krčmara. Niko uhvati sjekiru. A1 u isti 
par lupi jaka šaka Bogdanićem o zemlju. 

— Kučko! šibaj bez traga! zagrmi vojevoda Mi- 
lovčić, stvoriv se pred Nikom, nosi se ridjane otrovni, 
da ti ne izčupam poganog jezika. Pokunjene glave izpuzi 
hajduk iz krčme. 

— Jes čuo, Niko! nastavi stari vojvoda, po mojoj si 
ćudi, valjan si. Žao bi mi bilo, da podješ po zlu.’Iza 
brda valja se oluja, pa Mlečići su, čini mi se, kivni na 
te, a i nimačka gospoda, jer da jariš naše junake. De 

skupi svoju prtljagu, pa otisni se sa Orlovićevom četom 
o polnoći u goru. A tog mi se ridjana čuvaj, jer je hu¬ 
lja i nečovjek. Hoš li? 

Niko se zamisli, provuče ruku čelom i reče nakon 
časka: 

— Hoću, vojvodo! Hvala! Pravo govorite! Rabata 
ide, Mlečić bi me mogao — i Niko pokaza prstom 
na vrat. 

— Pa ne ćeš sam. Ići će i Vujica Vedašić i Budono- 
vić, koj je izjio kod Hvara pun brod mletačkih sardilja. 
Pred po noći samo dodji na Velja vrata, pa da podjete. 

S bogom, Niko! 

Krčmar zaključa krčmu, da skupi nešto svoje prt¬ 
ljage. , 

Medjutim kupili se sa svih strana oružani Uskoci, 
šapćuć, mrmljajuć, poniknute glave, gnjevna oka. Mjesec 
je blistao kroz tamnu noć, sterao svoje bielo svjetlilo 
po kamenju senjskom, po dugih puškah i mrkih licih; o 
vjetru vijahu se crljene kabanice junaka, po kamenju 
ozivahu se težki koraci, a iz kuća čuo se nariek žena, 
jecanje djece, čuo se plač starice majke, a iz kuća mie- 
šala se u buru kletva, težka kletva do boga na izdajice, 
na izrode. 

Na pragu svoje kuće stajaše pod crnim kalpakom, 
pod svietlim oružjem zorni junak, vojvoda Juriša Orlo- 
vić kao bor u gori. Ljevica mu stajaše na junačkoj sa¬ 
blji, a desnica savijaše mu se oko ramena žene mu 
Burne, koja je bila spustila glavu na sjajne mu toke. 

— Ne plači, dušo moja, golubice moja! stade ju 
junak tješiti, ta i meni kaplje krv iz živog srdca, gdje 
ga odkidam od tvoga. A1 eto vidiš, tko će voditi biednu 
braću? Zar da ih pustim ko stado bez pastira? Ili nije 
li bolje iznieti glavu, nego ju sam nosit pod nož krvnika, ' 
da me zakolje kao brava? Pa šta i za moju glavu, al 
valja mi ju čuvat za tebe, ženice moja! Miruj dušo, 

dadne li bog, biti će bolje, i sretni ćemo se naći. ču¬ 
vala te bogorodica. S bogom! 

— Junače moj! Druže moj! zajeca Dume na nje¬ 
govih grudih. 

— S bogom! poljubi vojvoda ženu u čelo i odjuri 
za četom, a ona kleknu na pragu rukama pokrivajuć 
gorke suze svoje. 

0 polnoći krenu 600 junaka i drugoga naroda na 
Velja senjska vrata. Žalostno idjahu pred njom voje- 
vode, muklo tutnjaše bubanj, tužne, poniknute glave 
koracahu junaci. U svačjem oku mogo si čitat pitanje: 
Šta će to biti? U svačjem oku odgovor: Jao si gre- 
šnikom! Muklo tutnjaše bubanj, gubeć se dalje i da¬ 
lje u šumah, u gorah ti ondje, gdjeno se radja — bura. 

Dne 29. siečnja 1601. u jutro zagrmiše sa zidina 
senjskih topovi, zazvoniše sa tornjeva senjskih zvona u 
slavu sjajnoga gospodina baruna Josipa Rabate, car¬ 
skoga povjerenika i punomoćnika, koj je zajedno sa 
biskupom Dominisom unilazio u grad na čelu vojske od 
2000 ljudi i to na Velja vrata, jer mu bura ne dade, da 
udje u luku. Sumorno, bliedo, ukočena oka njihaše se 
pod širokim pernatim šeširom to krupno, bezćutno tielo; 
general kan da nikoga ni gledao ni vidio nije, ni one 
male satnije njemačkih pješaka, što mu pred kaštelom 
učini počast. .Četa za četom unidje na gradska vrata 
uz svirku i bubnjavu, četa za četom zakrenu u kaštel, 
stojeći kraj vrata na trgu grada, i draguni, katane, oklo- 
pnici, mušketiri, arkebuziri, kopljanici i topnici sa lum- 
bardami svojimi. A grad bje niem, a grad 1 bje pust, sva 
kućna vrata zatvorena. Najzad unidjoše i njemački mu¬ 
šketiri, al ne zakrenuše u kaštel, kao ni lumbardaši. Ovi 
naperiv svoje lumbarde pred kaštelom na kuće grada, 
postaviše se gorućom šibom uz njih. Niemci, napuniv 
muškete razidjoše se na sve strane, da po kulah, vratah 
i zidinah zaokupe straže razoružav uskočkoga štražanina. 

Na svakom kraju ulice postavi se mušketir, kape¬ 
tan Odoardo Lokatello zaključa svojom rukom Velja i 
mala gradska vrata. U jedan put otvoriše se opet vrata 
kaštela. Iz njih izidje kapetan Grasello, bubnjar, dva 
pješaka i profuz. Ta četica, prolazeći cielim gradom, 
zaustavi se na svakom uglu, i profuz pročita glasno or- 
dinanciju carskoga komisara: 

„Svatko da se pokori bez prigovora pod gubitkom 
glave. Zabranjeno je svima plienit i vozit se barkom 
po moru. Plaćenici bit će premješteni u gornju krajinu. 
Za jedan dan ima se svatko prijavit na kaštelu i zapisat 
svoje ime. Gusari i zlotvornici imaju se za dva dana 
sami stavit pred sud. Tko prigovara najmanje, izgubit 
će glavu. Nitko ne smie nosit oružja, nitko ne smie 
izlazit iz grada ni danju ni noćju. Tko se ne prijavi ko¬ 
mesaru, izgubit će glavu“. 

I pod Posedarićevom kućom zatutnji bubanj, i pod 
njegovim prozorom raztrubi nesgrapno grlo profuza krv¬ 
ničku ordinanciju u sviet. Knez Martin stajaše na pro¬ 
zoru. Velika suza skoči na liepo mu oko, grčevito 
stisnuv šake pred lice uzdahnu: 

— Oh gdje si slobodo junačkog mi zavičaja? A1 
ne bje mu odgovora, ta grad bijaše niem, bijaše pust, 
ko mrtvac u raki. A1 čuj! Eno ti odgovora! Pred lukom 
ziblju se galije generala Pakvaliga pod mletačkim lavom. 
Čuj! Čuj! Na galijah se pije, na galijah se svira, na 
galijah se pjeva: 

— „Morte ai Segnani! “ 

VIII. 


Mutan dan sterao se nad gradom, sivi oblaci gonili 
se nebom, more žamorilo po pustoj luci, oblizujuć žal, 
kao zmija kad si traži pliena, a sa gore hujila bura, 
zaglušujuć tužno jecanje crkvenih zvon ova, muklu bu- 
bnjavu bubnjeva; samo na časke čuo si težke korake 
mrkih arkebuzira, koji četimice obilažahu gradom, da 
protraže sve uskočke kuće, da skupe, što je u njih bilo 
blaga. A grad byaše pust, kao da je narod u zemlju pro¬ 
pao, grad bijaše mrtav, prazan kao noć bez zviezda, kao 
srdce bez ljubavi. Samo kadkad pojavio se ulicom koj 
sluga božji u crnom ruhu, mutna oka, poniknute glave, 
kan da ide blagoslovit grob, samo kadkad si vidio, kako 
koj Uskok vojnik polagano bez oružja ide na kaštel, da 
zapiše ime svoje. Mnogi podje, al mnogi se i ne povrati. 
Pred kaštelom stajahu troja vješala, a na svakih zibalo 
se bliedo truplo uskočkog junaka, ruku natražke sve¬ 
zanih. Kraj prvih vješala sjedjaše na zemlji žena, savi- 
jajuć ruke oko koljena. Crna joj kosa padala raztrešena 
izpod crven-kape niz mrko čelo, niz zlatni djerdan, niz 
bielu košulju. Tamno joj lice bilo se stvorilo kamenom, 
a crnima očima piljila je u truplo na vješalih, ne trenuv 
ni okom, ne prosuziv suze. 

— Makni se ženo! viknu stražanin, šta tu sjediš, 
te buljiš u toga obješenjaka? Nije ti tu mjesto! 

— Ta gdje? odvrati mirno žena, omjeriv muške¬ 
tira, ovo je moj čovjek! Gdje ti je duša? Daj, da se ga 
bar još jedan put nagledam. 

— Prijatelju! pristupi neka starica k vojniku, ded 
molim te boga radi, reci, znaš li ti za moga sina; Pero 

Radaković mu je ime. Jutros podje amo na kaštel, a 
još ga ue ima kući. Bit će ti za dušu! 

— Ne znam. Mani me se! odgovori stražanin, ako 
je lopov, ko što ovi, valjda će i njega objesit. 

— Prijatelju, gospodine! zakuka starica, pusti me 
gjeneralu. da mu skute cjelivam — 

— Natrag, bako! viknu mušketir, ii ću te kun¬ 
dakom. 

A biedna starica lomila ruke i pritiskala suzno lice 
na tvrde zidine kaštela. Da ga omekša? Kamen da ima 
srdce, kad ga ne imaju ljudi? 

U kuli kaštela sjedjaše za malim stolom Rabata, 
premećuć artiju, a do njega stajaše poručnik Capogrosso. 

— To je dakle popis svih tih kukavica? reče ge¬ 
neral. 

— Koliko ih nadjosmo. Budonović. „Crni Niko“ — 
a navlastito onaj djavo Juriša utekoše nam sa jedno 
600 momaka. 

— Jesu, grom i pako! Da znam tu hulju, koja im 
je tajnu odala? 

— Zaslužila bi doista vješala. 

— I bi. Jesu li Dalmatinci pohvatani? 

— I povezani. Još danas, čim bura malo jenja, 
predat ćemo ih mletačkomu gjeneralu. 

— Bene. Jeste .li si zabilježili sve Uskoke, kojih 
smrt zahtjeva Paskvaligo? 

— Još danas bit će obješeni. 

— Je 1’ oružje Uskokom oduzeto? Kuće pretražene? 

— Jest sve po vašoj zapoviedi. 

— Dobro. Prije nego ih smaknemo, ostaje nam 
dvoji posao. A1 u istinu vrlo težak. Šta će-? 

— A1 Paskvaligo veli, da je to prvi uvjet. 

— Nu kako ćemo? 

— Prepustite to meni. A1 šta velite za vojvodu 
Daničića? 

— Tu ne mogu ništa učiniti. Javite to Paskvaligu, 
recite to i biskupu. U Gradcu mi rekoše, da ne dimem 
u Daničiće. Ondje ih osobito milostivo gledaju. Ali ako 
nas za one druge pozovu na odgovor? 

— Svalite svu krivnju na mene, a ja ću uteć. Vi 
ste čist. 

U to unidje zastavnik goričke vojske i dotaknuv 
, se 'rukom klobuka reče: 

— Gospodin kapetan Danilo Barbo moli, da šmie 
doći pred lice gospodina generala. 

Rabata se tržnu. 

— Nek unidje, reče častniku, a vi Capogrosso idite 
po svom poslu! Kad ga ovršite, javite mi. Dk vojvodu 
Marglitića iz Ledenica ne zaboravite! 

Pobočnik izidje pokloniv se, a u isti čas stupi u 
sobu kapetan Barbo. Oko mu zasinu, čim opazi gjene- 
rala, a ovaj, ne dignuv oka, virio je nepomično u artiju 
pred sobom. Prvi put poslije dugo i dugo godina bijahu 
ta dva čovjeka opet na samu. 1 

— Na vašu službu, gospodine gjenerale, progovori 
kapetan. 

— Gospodine kapetane! prihvati Rabata suhim gla¬ 
som 'svejednako gledjuć u papir, vi znate vrlo dobro, 
pošto sam amo došo — 

— Znam. 

— Vi znate, šta je volja i želja njegove carske i 
arcivojvodske svjetlosti — 

— Kojoj sam vazda dušom i srdcem neumitan i 
prevjeran sluga bio. 

— Za prošlost vas ne pitam, al sada kan da vam 
je vjera malahnula. Vaše mi se vladanje nikako ne mili, 
kapetane. Vi ste ovdje bili glavarom, a ne umjedoste 
zauzdat toga lupežkog čopora, ne mogaste gusare od- 
vratit od opačina i zlodjela, kojimi vriedjahu imetak i 
čast mletačke republike, i po toj vašoj mlitavosti zada- 

ste našoj vladi mnogo neprilika. Dh, kad sam ja kao 
komesar ovamo poslan bio, da ukrotim gvozdenom ru¬ 
kom tu uskočku zvjerad, ne zapriečiste, da umakne 
veći dio tih lupeža a na čelu im Juriša Orlović. A i 
sad, gdje sam sio sudit sad zlotvorom, ne ima mi od 
vas pomoći. 

— Vi me, gospodine gjenerale, odvrati Barbo, pozi- 
vljete, da se opravdam. Dobro. Mnogo mi toga nabaci- 
ste, zato vas molim, da me slušate. 

— Izvolite sjesti gospodine kapetane! mahnu Ra¬ 
bata rukom, ne pogledav ga. 

— Da niesam neprijatelj Uskokom? I niesam. A 
zašto bih i bio ? Prejasna habsburška kuća, koju ja po¬ 
šteno služim, ima dVa neukrotiva neprijatelja: Mletke i 
Turčina, to su i moji neprijatelji. Proti Mlečićem borio 
sam se, kako i sami znate, već za mladih godina na 
Soči, a poslije i proti Turčinu, a za Mlečiće predobro 
i sigurno znam, da su radi carstvu oteti Primorje. Naj¬ 
veći pako i najopasniji neprijatelji Mlečićem i Turčinu 
jesu Uskoci — i zato im niesam neprijatelj. Ubijte njih, 
izvadili ste austrijskoj temelj vlasti u ovih stranah. Senj u 
rukuh uskočkih jest orijaš sa dvie gvozdene ruke, desni¬ 
com kroti krilatog lava, ljevicom osmanskog zmaja. Ubijte 
toga orijaša, do senjskih vrata vladat će vam bosanski 
paša, a u Senju* mletački providur. Niemci, Talijani ne 
obraniše Senja. Velite, da su gusari, razbojnici. Tako 
viče na njih sav sviet, a ti crni glasi poliežu iz Mletaka, 
i jer Mlečići imaju svojih poslanika, agenta, uhoda po 
svem svietu, a Uskoci nikoga, i jer Mlečići imaju pune 
galije zlata, a Uskoci ni šuplje pare, i jer su Mlečići 
gladka, milosborna gospoda u svili i kadili, koji u po¬ 
taji ubijaju otrovom, a Uskoci surovi, srdčani junaci 
bez mnogo rieči u crvenih kabanicah, koji samo na oči¬ 
tom mejdanu ubijaju poštenom sabljom — zato vjeruje 
sviet, da su Uskoci gusari i razbojnici. A1 ja ih pozna- 

jem i znam to da nije istina. Junaci, pošteni, negladki, d k 
kadkad kruti — al vriedni, valjani. Da idu po moru 
biti boj. Iz Gradca ne dobivaju plače, Mletci im krate 
trgovinu; zemlje ne imaju, al žena, djece — i junačkih 
rana, a nitko ih više ne ima na junačkih grudih, nitko 
nije više krvi prolio za kralja od Juriše Orlovića, a sad 
pitam vas, gospodine gjenerale, jesu li zaslužili vješala? 

— U istinu, odgovori Rabata griznuv si usnice, vi 
ste, signor Barbo, više odvjetnik Uskoka, nego li carski 
kapetan, koj se ne bi imao pačat u politiku, već slušat 
samo zapoviedi. 

— Ja sam vojnik, plemić, poštenjak, illustrissimo, 
viko govorit istinu pred bogom i svietom, a ovdje nie- 
sam advokat, već mi je dužnost govorit istinu za onu 
četu, kojoj sam postavljen zapovjednikom. Gjenerale! Vi 
počeste ovdje krvav sud! Zorne junake vješate, druge 
progonite kao niemu zvier, vaši vojnici pliene kuće, 
majke, žene, djeca cvile i nariču, grad je mrtav, ih i 
crkve, to jedino utočište biednih ljudi prazne su, vi šu¬ 
tite, šutite kao kamen, vi samo hvatate i vješate, a na¬ 
rod očajava! 

— Šutite kapetane, skoči Rabata na noge, za svoje 
čine odgovaram samo caru i bogu! 

— Bogu!-Generale, ako .vas je bog čuo! 

Nu pustimo vašu saviest. Čujte me! Sad govori plemić 
Danilo Barbo plemiću Josipu Rabati. Gledajte na mom 
srdcu ova tri križa! To je moja majka, moja sestra, moje 
sestre i — vaše diete, tri žrtve vašega nemilosrdja. 
Giuseppe Rabata! Sjećate li se Gorice, pamtite li Kar- 
lotu, moju biednu Karlotu? Tri su to smrtne rane na 
mojem srdcu, tri glasa osvetnika do boga. Evo, ja vam 
poklanjam te tri žrtve, ja se odričem osvete, al ostavite 
ovaj biedni narod na miru. Zaklinjem vas, Giuseppe 
Rabatta! skinite vješala, odpravite mletačkog komesara 
Barbara, koj se, kako dočuh, sprema u Senj, ne ka- 

ljajte svojih ruku uskočkom krvi na štetu cara i gospo¬ 
dara — i od mene vam sve oprošteno! 

— Kapetane! ruknu Rabata blied na smrt, jeste 
li ikad vidjeli pismo zapovjednika, na kom stoje kolo i 
vješala? Znate li vi, da som punomoćnik carev, sudac 
na život i smrt? 

— Znam, odgovori Barbo mirno; tako dakle? 0 
ubijte me! Moja oporuka je u rukuh generala Gjure 
Lenkovića, koj će ju otvorit, čim poginem. I za vas ima 
u njoj zapis. Ubijte me, ili ako ste čovjek izidjite mi 
na junački ogled! 

— Danilo Barbo, zadrkta Rabata od biesa, vinie- 
ste više kapetanom, ja vas lišavam časti senjskoga za¬ 
povjednika i za dva dana da ste mi ostavili ovaj grad. 

• — Dobro! Rabata! Ja i onako ne imam ovdje više 
posla. Tri ova križa življe mi zapekoše srdce. Svaki 
drži se svoga posla, vi vješala — ja osvete! I razjaren 
ostavi kapetan sobu. 

— Gjenerale! viknu Capogrosso, provaliv u sobu, 
valja brzo radit. Sve sam pripravio. Dobit ćemo, ako 
bog da, i Orlovića. 

— Čekaj, da se predomislim, oklievaše Rabata. 

— Sjutra će doći Vittorio Barbaro i doniet će — 
pet tisuća cekina! 

— Idi, radi kako znaš, odvrati gjeneral, spustiv se 
na Stolac. 

* * 

* 

Dvadeset draguna sa kornetom pojuri na brzih ko- 
njih put franjevačkog samostana. Pred vratima zaustavi 
se četa, a ha kraju svake ulice namjesti se po jedan 
konjanik. Kornet sa dva vojnika sidje s konja i provaliv 
u samostan zapita brata vratara: 

— Gdje je gvardian? 

— Evo ga gdje ide ovamo hodnikom, odvrati fratar 
plaho. 

— Gvardiane! reče častnik patru Viktoru, kojje 
upravo nadošao bio, staviv mu ruku na rame; moj ste 
sužanj u ime gospodina komesara. Podjite sa mnom! 

— Kamo? Što sam kriv? 

— Buntovnik ste. Naloženo mi je, da vas predam 
kapetanu mletačke galije, da vas povede u Rim pred sud. 

Fratar se sgrozi, ali đraguni uhvativ ga pod ru¬ 
kom, izvedoše ga na ulicu, i dragunska četa ćerala je 
golimi sabljami redovnika do luke, gdje je velika mletačka 
barka sa dvadeset arbanaskih vojnika čekala. U isti čas 
dovukoše arkebuziri na lancu dvadeset Dalmatinaca do 
luke. Žalostni, oborena blieda lica koracahu nevoljnici. 
Dvadeset i više godina bijahu živjeli u Senju pobjegnuv 
od krvnika lava, a sad ih povrati Rabata mletačkoj ne¬ 
milosti, jer tako je želio mletački gjeneral — Paskva- 
ligo. Okolo luke stajahu vojnici držeć navinute puške, 
al iz kuća provališe ljudi, hrleć za vriednim redovnikom, 
komu su guste suze kapale niz staro lice. Žene, djeca, 
starci — svatko je kušao dotaknuti se njegova skuta. 
Došav do mora, reče dragunski častnik zapovjedniku 
mletačke barke: 

— Pozdrav od njegove ekselencije g. baruna Jo¬ 
sipa Rabate jasnoj sinjoriji. Evo predajem vam, g. ka¬ 
petane fratra buntovnika, da ga povedete u Rim, a iz- 
više predajem vam 20 dalmatinskih zlikovaca, neka im 
sudi sjajna republika, njihova gospodarica, po svojoj 
želji. I ostale ćete dobit, čim ih pohvatamo. 

Grozan jauk zadrkta zrakom. Okovani nevoljnici 
klekoše zadnji put plačuć na ovaj kamen, koj im toliko 
vremena slobodnim utočištem bijaše, a sied starac me- 
dju njima poljubi tu svetu hrvatsku zemlju. U jedan 
hip kleknu i ostali sviet, a starac redovnik dignu oko 
k nebu, razširi ruke drktavice nad pukom i zavapi kroz 
plač: 

— Bože milosrdja! Svrni okom na ovaj biedni na- 

rod! Izvedi ga iz tmine i pustinje na svjetlo spasa i 
istine! S bogom zemljo moja, koljevko moja! S bogom 
narode moj! Bog te blagoslovio! 

— Blagoslovi i mene! zavapi knez Posedarić, iz- 
vinuv se iz svjetine i kleknuv pred redovnika: „Oprosti 
im otče, jer ne znaju, što čine! 8 

. I udari svjetina u glasan plač, a fratar položi slabu 
ruku na glavu junaka. A1 u taj par priskočiše mlptački 
vojnici, ugrabiše slugu božjeg, ngrabiše biedne Dalma¬ 
tince i odvukoše ih silom u barku, a arkebuziri i dra- 
guni razćeraše narod sabljom i kundakom. 

v * * 

* 

U kući Pošedarićevoj sjedjaše do prozora Klarica 
vezuć, a do nje stajaše Gjure Daničić, zadubiv svoje 
oči u lice krasne djevojke. 

— Gjure! prihvati djevojka dignuv glavu veliki 
li smo grešnici, kad nam bog nasu u čašu radosti to¬ 
liko pelina. Mišljah, da će nam skoro osvanuti sreća, a 
eto nam je zagrnu crn oblak i — sam milostivi bog 
zna, kad li ću vaša biti. 

— Utješite se, Klarice draga! smiemo li pomišljati o 
sreći, gdje se svuda nesreća odaziva, smiemo li se ve¬ 
seliti, gdje drugi plaču? Koliko li poteče nevine krvi 
ovih dana? Oh Klaro, junačko srdce svija mise od boli, 
kad vidim, šta tu biva. Ah da ima pomoći, da možemo 
krvnika uništit. A1 mi smo zatvoreni u gradu, malo nas 
je i narod je klonuo duhom, a krvnika čuvaju lumbarde 
i ciela vojska. Užasno je to! - 

— Ah eto nam otca, primieti Klarica virnuv iz pro¬ 
zora, baš mi je drago da dolazi, jer niesam rada, da 
je u takovo vrieme van kuće. Za malo unidje knez 
Martin u sobu, mrk i niem. Bacivkapu na stol, sjednu 
u kut, stišćuć šake na koljena, spustiv nujnu glavu. 

— Gjure, reče napokon, znaš li, Mlečići odvedoše 
gvardiana ? 

— Mlečići? 

— Ja slutim na izdaju? 

A1 još ne bje knez svršio rieč, a u sobu stupi po¬ 
ručnik Capogrosso. 

— Čast mi je, poklonit vam se, gospodine kneže; 
njegova milost, g. carski komesar barun Josip Rabata 
pozivlje vaše plemenito gospodstvo na dogovor u va¬ 
žnu poslu, da se, koliko mislim, privedu Uskoci na 
red." Klara probliedi, a vjerenik joj se prenu. 

— Gospodin Rabata mene? dignu knez u čudu 
glavu, čudim se. Medjutim odmah dodjoh za vama, go¬ 
spodine, i bit će mi drago, mogu li mu bit od koristi." 
Capogrosso omjeriv okom mladu i vojvodu pokloni se i 
ode rekav, da su poslovi vrlo prešni. 

— Ne idite, otče! zagrli djevojka otca. 

— Zašto da ne idem ? odgovori knez, možebit mogu 
kako umekšati' vuka i olakšati narodu biedu. 

— I ja ću s vama! doda Daničić. 

— Nipošto! Ti mi čuvaj kuću. Nadam se, da ću 
se skoro povratit. 

— Oh dodjite, dodjite skoro, sladki otče! moljaše 
djevojka a suza joj skoči na oko. 

— Miruj! Ima te tko čuvati! S bogom, djeco! reče 
knez poljubiv djevojku u čelo i podav ruku Gjuri. 

Ura za urom minula; govorkajuć milo čekahu za¬ 
ručnici ; al još ne bje kneza kući. Majka Lucija bila je 
već dva puta poslala služavku, neka knez k njoj dodje, 
al joj Klara odgovori, da ga još ne ima. 

— Korite nas žene, reče Klara zaručniku, da smo 
brbljave, al kad se tek vi muževi sastajete, ne ima go¬ 
voru ni kraja ni konca. Štali će smisliti u kaštelu; nu 
sad će, mislim, skoro doć. Ded Anice pogledaj pred vrata, 

ide li gospodar ? A1 čekaj! Gjure, molim vas idite mu 
vi u susret. Vi mi ga dovedite. 

Mladi vojvoda pobrza put kaštela. Vrata bješe za¬ 
tvorena. 

— Otvori mi, reče straži. 

— Ne smiem, gospodine! odvrati mušketir, ove noći 
ne smie nitko unići ni izići. 

— A1 moram gjeneralu, nastavi Gjure uzrujan. 

— Ne smiete ni vi ni drugi po gjeneralovoj za- 
poviedi. v 

Sbunjen stajaše mladić pred vratima. Nečemu se 
domisli. Brzo zakrenu u ulicu kraj veljih vrata u stan 
kapetana Barboa. Ne nadje ga, i povrati se Klari. Dje¬ 
vojka se prepa opaziv zaručnika bez otca. 

— Otac, gdje mi je? 

— Neznam. 

— Bijaste li u kaštelu? 

— Nepuštaju nikoga unutra. 

— Ni — ko — ga? Bože! Bože! uhvati se dje¬ 
vojka za glavu, hodajuć nemirno po sobi, zatim nastavi 
idite, idite, molim vas, potražite Barboa — 

r— Ne nadjoh ga, Klaro! 

— Dakle Hreljanovića, Mikulčića — idite biskupu 

— idite, pitajte — ja ne znam ništa — ništa! 

— Idem! s bogom, Klaro! 

— Već je i kasno — al molim vas idite, pa mi 
javite sutra — ii još danas — vi ćete to bolje znati 

— meni je krv sunula u glavu. 

I opet poleti Daničić prema kartelu. U jedan put 
doču niz ulicu silnu trku. Opazi, gdje leti čovjek razši- 
renima rukama bez daha a za njim častnik sa četom 
goričkih vojnika. Sad dostignuše vojnici bjegunca. 

— Pomozi Isuse! zavapi čovjek, al častnik zarinu 
mu straga mač kroz rebra i čovjek klonu u svoju krv. 

— Šta si tražio, dubrovačka psino u Senju, to si 

dobio! nasmija se gorički častnik izdišućemu ranje¬ 
niku. 

A1 Daničić poleti dalje, sva mu je krv kipljela, a srdce 
spopadao neobičan nemir. 

Baš je odbilo osam na stolnoj crkvi sv. Jurja, kada 
dodje na trg pred kaštel; vrata bijahu zatvorena. Straža 
stajaše ko kamen. A1 čuj! Iz kaštela orio se bubanj, 
čula se rieč vojničkog zapovjednika. Vrata se otvore. 
Iz njih proplamti crveno svjetlilo zubalja, o kojih se 
čudno ljeskahu puške i kacige mušketira. Iz vrata izi- 
dju 50 vojnika bakljonoša i dvie satnije pješaka pod 
puškom. Bakljonoše razrede" se u kolo, pješaci svrste 
s desna i lieva kraj vrata. Četiri momka prislone nad 
vratima dugačke ljestve. Sad se popinje jedan momak 
na ljestve. Nešta nosi pod rukom. Sad je navrh ljestava. 
Zabija klinove. Sad je nešto objesio. 

— Ha! ha! ha! Felice notte! nasmija se momak. 
Bubnji zatutnjiše, baklje planuše, a užasno rumenilo za- 
drkta na dvih krvavih glavah, visećih nad vratima ka¬ 
štela, na glavi ledeničkog vojvode Marka Marglitića — 
i kneza Martina Posedarića. 

Krv šinu mladiću u glavu, oči mu se zamute, bub- 
njava mu šumila mozgom. Sve mu se čmjaše tlapnjom. 
Ne stade zubalja, ne stade vojske, straža zaklopi vrata. 
Sve mu se činilo tlapnjom. A1 nije — tlapnja, ah nije! 
Znoj mu skoči na čelo, rukama uhvati glavu. D&, đ;\, 
dš. istina je, ciela grozna istina! istinu pokazuje bieli 
mjesec, steruć svoje svjetlo na liepo bliedo čelo, na otvo¬ 
rene velike oči, na crnu kosu — na krv Martina kneza 
Posedarića. Zazeblo mladića, a glava mu gorila; tisuć no¬ 
ževa, da mu je sjelo u srdce, ni kapljica nebi bila sko¬ 
čila na grudi. A sve bijaše niemo, sve gluho — sred 
puste zimske noći. Jedva živ hvataše se mukom zida, 
i hodajuć natražke udaljivao se malo po malo od gro¬ 
znoga pozorišta, a zatim trčaše uz ulicu niz ulicu bez 

uma, bez glave, trčaše gradom kao zvier pune dvie ure. 
Tri puta dodje pred Klarinu kuću; na njezinu prozoru 
drktaše svjetlo. A1 ne — nije smio, unutra. U to mu 
sinu miso. Zakrenu natrag uz brdo. Pred kućom kano¬ 
nika Tvrdiševića stade i poče lupat halkom. Bez duše 
pade pred starcem na koljena. 

— Vi ste Klari — kum! Rabata ubi joj otca. — 
Krvava glava visi nad vratima kaštela — ona ne zna 

— recite joj vi — ja ne mogu! 

IX. 

U rano jutro podje mladi vojvoda sa otcem si u 
kneževu kuću. Mladić nije vidio, je li noć ii dan, sjaje 
li sunce ii mjesec, mladić nije ćutio, jel zima ii ljeto, 
mladić nije opazio, kako biesni vojoici kundakom ćeraju 
žene, djecu, starce ulicami. Mozag u glavi bijaše mu 
kamen, a srdce je kipljelo ko senjska bura. Uzpeše se 
na stube. Vrata bijahu otvorena. U kutu šaptaše sjedo- 
glavi kanonik Tvrdišević sklopljenih ruku tihe molitve. 
Šuteć stajahu do prozora Barbo, Hreljanović i patricij 
Homolić a na postelji sjedjaše obučena razsute kose — 
Klara. Složiv ruke u krilu buljaše ukočenima očima 
pred sebe. Reć bi, da je od kamena. Samo kadkad drk- 
tnu joj usna, liznu iz crnog oka bjesomučan plamen, 
samo kadkad skoči na crvene nabrekle vedje živa, gorka 
suza. Bijaše niema, gluha, sliepa, samo u glavi vrtili 
joj se usijani moždjani. Mladić zaustavi se na pragu. 

— Je 1’ da je živ? Je F? Recite Gjure! skoči dje¬ 
vojka munjimice prema mladiću imajte milosti. Živ, 
živ! To sve je san — san! nastavi pritišćuć prste čelu 

— san? san? Krste bože! Nije, nije san! Otcamiubiše 

— otca — oh! oh! oh! i baci licem na postelju. 

— Klaro! stavi joj mladić ruku na rame. 

— Ne dirajte me, Gjure. Sve tielo mi je jedna 
rana! pridignu se poslije časka djevojka. Joj! Joj! Samo 

da pameti ne imam — da mi je leć u crnu zemlju! Tebe 
— tebe junaka — diku — zviezdu — tebe otče raz- 
derahu vuci — tebe smače krvnik, krvnik Rabata. — 
Recite, je 1’ toga čovjeka rodila majka? — Zna Ii on 
što je srdce, što je suza, što je diete? Ubiše- 

Suznih očiju, niemi gledahu svi jadnu djevojku. 

— Ubiše? ozva se mukli glas od vrata. Svi kre¬ 
nuše glavom. Na pragu stajaše sliepa, sgrbljena majka 
Lucija upiruć se u štap. Čula sam krič i spuzih niz 
stube amo. Ubiše? Koga? Nikolu? 

— Ah babo, sladka babo, baci se Klara sdvojno 
pred staricu, obujmiv joj koljena, ubiše mi otca, Rabata 
mu skinu glavu — babo, babo moja! 

— Martina? vrisnu starica zadrktav i sliepe joj se 
oči zavrtiše grozno, bože! je si li spavao? Oprosti mi taj 
grieh! prekriži se starica triput. Mužkarci priskočiše, 
da ju pridrže. 

— U kraj! viknu stara! gdje je? Gdje mu je tru¬ 
plo ? Povedite me k Rabati. 

— Ali kumo! utješi ju kanonik. 

— Povedite me k Rabati! lupnu starica srdito šta¬ 
pom u zemlju. Vi me, kume kanoniče, povedite i Gjure 
— : jesi li tu? I ti podji. A vi ostajte mi kod golubice! 
Čuvajte ju. Idem po sina. 

Kanonik i vojvoda uhvatiše staricu pod rukom, da 
ju povedu u kaštel. Polagano koracaše u papučah stara 
sgrbljena kneginja. Suznih očiju gledahu ju po ulicah 
mrki senjski junaci. Straža hćede im kratiti ulaz, al 
Gjure gurnu mušketira na stran. Pred vratima Raba- 
tine sobe stajaše poručnik Capogrosso. 

— Vodite nas generalu, reče vojvoda. 

— Ne mogu, kod njega je mletački izaslanik g. Vi- 
torio Barbaro. 

Vojvoda odrinu poručnika od vrata. 

— U kraj, krvnice! zaškrinu mladić zubi, i otvori 
brzo vrata. 

U sobi sjedjaše Rabata, a do njega Mlečić Vitorio 
Barbaro, poslanik generala Paskvaliga. 

— Tu je, šapnu kanonik starici. General skoči na 
noge. 

— Tko je smio ? — zaviknu Rabata. Starica trznuv 
se osovi glavu, zatim progovori: 

— Ja, kneginja Lucija Posedarićka. Jesi li ti tu, Ra- 
bato? Gdje mi je sin, moj sin Martin? Po njega do- 
djoh. Gdje mi je sin? 

— Šta me pitate? promrmlja Rabata, bijaše bunto¬ 
vnik, objesih ga, skinub mu glavu. 

Starica se propne. Žuto joj lice omrknu pod bie- 
lom maramom, a mrtve oči točijahu se kao dva staklena 
koluta. I dignu štap: 

— Ded! Gdje si zlosine? Da te se dodirnem, vri¬ 
skaše Lucija tražeć štapom po zraku, objesio Martina? 
Plemića? kneza? junaka? Kao roba! Vidiš, jakrepe! Ja 
sam sliepa, stara majka. Mladjeg mi sina dvadeset go¬ 
dina ne ima. Osta mi stariji, moj štap. Ti si ga slomio. 
Osta mi jedinica unuka, ti ju ubode usred srdca. Ti — 
krvopijo, koj gaziš lice carevo! Ti si se napio sladke krvce 
čeda, koga sam nosila pod srdcem, izpraznio si mu 
srdce do zadnje kapi, a meni nisi ostavio ništa. 

— Ženo! kriknu Rabata. 

— Šuti, kugo ljudska! Dodjoh ti u pohode! Vidiš 
li ovo suho drvo u mojih rukuh. Osušio se tako i ti, 
i kad se to drvo, zazeleni, evala ti sreća. Nogom si me 
turnuo u grob, bog ti ne dao svete zemlje, ni uskrsa, 
i kad dodjemo zajedno na sud božji, dat ću bogu pra¬ 
vedniku ovaj štap, a na njem urezane tvoje griehe kr¬ 
vlju našega roda. Sina mi daj! mrtvog sina, da ga za¬ 
kopam ! Sina mi daj! I starica klonu Daničiću na ruke. 

Rabata, prisloniv se blied o zid drktaše. Po nje- 

govu čelu treptili borovi, bliede modre oči zabadale se 
u tlo, a ljevicu pritiskaše na srdce; a Mlečić stajaše 
ko kamen. 

— Vojvodo! ruknu Rabata, platit ćete mi, što do- 
vedoste amo tu ludu ženu. , 

— Već niesam vojvoda! dignu Daničić glavu, po- 
slah svoju ostavku u Gradac. Ja sam Gjure Daničić, 
velikaš kraljevine, vlastelin senjski i narečeni zet Mar- 
tina Poseđarića, koga iznenada ubiste. Dajte nam mr¬ 
tvaca! ' 

— Generale! prpvali bez daha u sobu mlad častnik 
pod kalpakom u žutoj dolami, ja sam Borisavljević, 
častnik garde generala Lenkovića. Što me je konj no¬ 
siti mogao, letio sam amo. Evo vam pisma od mog ge¬ 
nerala. čitajte! Rabata svrnuv okom na pismo, protmu. 

— Da ne dirnem u Poseđarića? reče muklo, pre¬ 
kasno. Objesio sam ga. Capogrosso, predajte tim Ijudem 
truplo. 

— Toga junaka? prestravi se hrvatski častnik. 


x. 

Lagano dizao se mjesec na planine. Uzkom tmur¬ 
nom ulicom idjahu dva čovjeka. 

— Capogrosso! reče prvi, dobro ste obavili svoj 
posao. Glava je zmiji pogažena. Vieće desetorice ođužit 
će vam se, kako ste zaslužili. 

— Hvala vam, signor Barbaro! Još prekosutra da 
krenemo divljake iz Senja, pa prejasnu republiku ne 
će više boljeti glava. 

— Ali je mnogo tih hajduka van grada? 

— Dosta ih se povratilo. Zaćerasmo im žene i djecu 
u škripac, pa im to potajno doglasismo, i tako dodjoše 
na milost, a preksutra ih odpravismo u Otočac. Je 1’ 
Rabata primio plaću? 

— Izbrojih mu 5000 cekina i predah mu od sinjo- 


Digitized by LjOqq Le 



rije veliku zlatnu kolajnu. Vriedi 2000 cekina. Ta je 
Posedarićeva glava dosta skupa. A1 puko bih od jada, 
jšto ne ugrabiste Jurišu. 

— Mudar je on i Rabata ga se nešto boji, osobito 
od kako je primio Lenkovićevo pismo. A đh, vi ste oso¬ 
bito kivni na Jurišu, signor Vitorio, on vam je Oteo 
liepu Bodulku. 

— Jesam, sangue di Dio, da ga imam. A1 gdje je 
ona? 

— Ta ovdje u gradu. Hoćete ju? A per bacco! 
lupnu se poručnik dlanom po čelu. Sunu mi nešto gla¬ 
vom. Kako bi bilo, da vam priskrbimo Dumu i uhva¬ 
timo Orlovića u jedan mah ? 

— Kakva je to djavolska dosjetka? nasmija se 
Vitorio. 

— Pustite mene. Dodjite sa mnom! 

Oba zakrenuše za ćošak. Proverav se kroz neko¬ 
liko uličica, dodjoše do kolibe blizu gradskoga zida. Po¬ 
ručnik kucnu triputa na prozor. Za časak sinu iz nutra 
svjetlo, a za drugi čas otvoriše se vrata. Mlečići zadjoše 
u kuću. U malenoj mračnoj komori stajaše postelj po¬ 
krivena gunjem, razkliman stolac, star stol a na njem 
svjetiljka i boca rakije. 0 zidu visijaše puška, nož, torba 
i velika srebrna slika bogorodice.' 

— Oj vi, gospodine! stade si kuštrav ridjoglavac oti- 
rati oči. Ta šta vas nosi amo u to doba ? Već je i mi¬ 
nula ponoć. Malo prije čuh, kako si straže doviknuše. 

— Bogdaniću, prihvati Capogrosso sjednuv na po¬ 
stelju i dignuv cekin u vis, poznaješ li ti to? 

— E kako ne bi? izceri Bogdanić zube — cekin! 

— Za to se dobiva mnogo rakije, nastavi častnik, 
dočim je Vitorio kraj vrata stajao. 

— E da bome, odvrati Uskok. 

— Za glavu crnoga Nike dobio si danas deset ce¬ 
kina. 

— Jesam, i vriedila je. 

— Pa kako ga ulovi? zapita Vitorio. 

— E, gospodine, Bogdanić će, liepo. A1 bio je to 
i magareći posao. Da ga živa donesem! Jesam li dadilja 
a on ludo diete? E, onako kvrc iza pećine zato se mnogo 
i nepita; al — živa! Pustoše me iz grada. Ja izva¬ 
dim nož, zarežem si nožem malko ruku, te je briznula 
krv. Sve na skokove pojurim na Orlovo gniezdo, gdje 
se po špiljah kriju Uskoci. Ja pred njih pa jadaj, pa 
jao majko moja! I slagah, kako me hćeli objesit, a ja 
se sakrio, i bjegao, i kako me je draguu ranio, a ja jadan 
sa zida skočio, pa jedva glavu iznio i više te ciganije. Bome 
povjeravaše. Napojili me, založili me, povezali mi ranu. 
Tu sam dva dana živio baš gospodski. Nadjem tu i 
crnog Niku, budi mu duši lako! Niko, rekoh sinoć, peče 
me rana. Nešto sam ti kriv, al evo dosta za mene po¬ 
kore, pa kršćanska smo djeca. Ded Niko, sidji sjutra 
zorom malo niz brieg, pa traži ondje pod pećinom ne- 
šta koriena za moju ranu. Dobro, reče Niko, kad nas 
je nevolja sastavila, kan da i nije ništa bilo, ridjane. 
Hoću! U zoru podje moj Niko nizbrdice, žalostna mu 
majka, a ja gmižice grmom niz goru, pa uljezi za pe¬ 
ćinom pod grm, mrtav kao i lija kad se na tića omrsi. 
I dodje Niko. Ja ni makac, on sve bliže meni a dobre 
pol ure od špilje. Niko se sagnu, a ja skoč na ledja 
mu, zabaci mu kabanicu preko glave, sveži klečeć 
na ledjih i glavu i ruke, prekorami ga ko vreću pa 
trč s njim bez obzira u Senj. Žao mi je, te jadnika sam 
ne proburazih. Gledo sam sa strane, kako ga preda- 
doste mletačkim Arbanasom, a oni urličuć kao vuci 
spopali jadnika, pa na konopcu nebu pod oblake, ni 
da mu s bogom rekoše. Jadni Niko! Šta ćemo ? 

— Jesi hulja bez para, nasmija se poručnik. 

— Šta ćete ? kad u susjeda kokoši ne ima, a ti ih 
kradi svomu gospodaru. Suho grlo ne čeka božje kišice. 

— Čuj, nastavi Capogrosso, dobit ćeš trideset ta¬ 
kovih žutaka. 

— A di? Kako? začudi se Bogdanić. 

— Uhvati živa Jurišu? 

Uskok uzmaknuv počesa se za uhom, pa će na to: 

— Jeste Ii čuli, gospodine poručniče, m orah ne 
ide na svačije zube. 

— Dobit ćeš četrdeset. 

i — Hm! Da to nije gotova glava bez ramena. Ju¬ 
riša je junak, al je i lija, a pred Uskoke ne smiem. 
Baznieli bi me: jer su valjda za Niku naslutili. 

— Ti radi, kako znaš. Namami ga u grad. Doglasi 
mu, da je onaj mletački gospodin, komu je oteo Dumu, 
u Senju, i da će ju sobom povesti na Krk. 

— A! zaklima Uskok glavom, omjeriv Vitoria, 
tako; valja vam meka. Prišaptnut ću ja to brbljavomu 
grobaru, koj vozi svaki dan mrtvace iz grada. U njega 
propitkuju Uskoci, pa eto vam sjutra Juriše ovdje. Za 
drugo se ne brinite. Sve ću vam dojavit. 

— Al kako će u grad. 

— Ne bojte se. Juriša je kao i vila. Zna svaki 
kamen na gradskom zidu, pa vrata su od jučer onako 
otvorena. Al ne navalite na njega, dok ne bude u svo¬ 
joj kući, i to za jedno dvie, tri ure, da se ne do¬ 
sjeti jadu. 

— Dobro. Laku noć! . 

— Da bog da — a dš.! Kad no prekjučer obijah goru, 
dade mi neki kaludjer za vas ovo pisamce. Uskok maši 
se u torbu i iznese papir. Poručnik ga primi, probliedi. 
Na listu bješe napisane rieči; ,11 mletačka vješala ii 
uskočki nož!“ 

— Hajdmo! reče poručnik sgnječiv list, I Mlečići 
odoše. 

XI. 

Već se je hvatao sumrak. More bijaše mirno kao 
mlieko, po sjajnoj gladčini žarila se večernja rumen, a 
o pol kristalnoga neba drktahu majušne zviezde. Nad 
gradom Senjem sterao se mir, mir bolestuika, komu je 
duša na jeziku. Na kraj male uličice u zaklonu blizu 
trga stajaše kuća uzka, nevelika, u koju se od ulice uzlazilo 
hodnikom na stube ili kako Senjani vele „balaturom “, 
a do zemlje vidio si vrata „konobe®, gdje se vino čuva. 
U nekoj sobici te kuće sjedjaše na šarenoj škrinji mlada 
žena, moleć boga, a na licih vidio si trag težkih suza. 
Soba bijaše mal ne prazna. Samo je bilo opaziti dvie 
visoke postelje, a na zidu sliku bogorodice. Ta soba 
bijaše stan vojvode Orlovića — ta ženska bijaše Dume 
Orlovićka, mlada žena junačkog vojvode. Netko zakuca 
na vratih, žena se tržnu, lecnu. U sobu zatisnu glavu 
baka. 

— Dume! šapnu žena, Dume! Dobar večer! 

— Da bog da, odgovori Dume, šta vi tu susjedo ? 

— Skočila sam kvam, nastavi stara, hoću da si 
spržim malo ribice, pa valja da se vratim. Dume! Po- 
mozi vam majka božja trsatska, zlo ide na vas; ču¬ 
vajte glavu. 

— Zlo? Šta bi još goreg biti moglo? Bez muža 
stojim ka barka na buri. 

— Da ne može gore ? I kako! Ima tu u Senju neki 
Mlečić Vitorio. 

— Vitorio! — skoči Dume, probliediv i uhvativ 
držak noža za pojasom, Vitorio! 

— Eto vidite, Dume! — Samo da mi se ne prižgu 
ribice. Dk dh! Vitorio! Reče mi kuma Magdalena, da 

je pričuhnula dvie, tri besjede od vojnika, da se Vitorio 
spravlja na vas. Čuvajte glavu, zla su vremena — ali 
pst, ja sam to samo čula. — Laku noć, Dume, laku noć! 

Stisčuć čvrsto držak noža hodaše mlada žena ne¬ 
mirno po sobi. Prsi joj se nadimahu silovito, oči plam- 
ćahu kao od vrućice. Napokon kleknu, sklopiv ruke, 
pred bogorodicu i moljaše svom dušom, i plakaše svim 
srđcem. Vrata zaškrinuše. Noćni dah utrnu svjetiljku. 

— Dume! šapnu netko na otvorena vrata. 

— Pomozi Isuse! vrisnu žena, skočiv na noge i 
opazi pred sobom vojnika komu se kaciga ljeskala o 
mjesečini. 

— Dume! viknu čovjek glasnije i zatvoriv vrata 
baci kacigu. Dume sladka ženo! razširi ruke prema 
mladoj ženi. Pritisnuv ruku na čelo, stvori se Dume ka¬ 
menom, al za tren, poleti čovjeku na grudi, kličuć: 

— Jurišo! Jurišo! Oh moj — moj Jurišo! Moj 
dragane! Moj dane! Ha! Ha! Ha! Ti si, ti si — ti! 
Ah hvala ti, veliki bože! 

Što mu je snažna ruka dala, privinu junak ženu 
na svoje srdce, što mu je srdce dalo, sastavi' usta sa 
usnama milovanja svoga, a iz oka kanu mu kaplja na 
bielo joj čelo, kaplja ko žarko gvoždje. 

— Dragane, reci po boga! zapita Dume, uhvativ 
rukama lice, kako si došao? Kakvo je to na tebi odielo ? 

— Čuh od grobara, da je Vitorio u Senju i za 
tebe da se zlo misli. 

— Jest u Senju, zadrkta Dume. 

— Glava mi je pucala, srdce kipilo. Prije nekoliko 
dana uhvatismo u šumi pijana draguna. Njegovo odielo 
navukoh, da mogu slobodno od Rabatine straže u grad. 
Zar sam smio pod svojim licem doći amo, gdje čekaju 
vješala? Udjoh u grad, evo me! Al šta je to? Soba 
prazna. 

— Sve mi odnieše Rabatini vojnici, jer da je to 
ukradjeno blago. 

— Oh božji grome! lupi se vojvoda šakom u čelo, 
kakova li kuga dodje na naš rod! 

— Oh da sve znadeš, da si čuo za biednog kneza — 

— Sve znam, odvrati junak spustiv glavu. Biedna 
Klaro! Jadni Daničiću! Nu ti — ti podji k njim, ti u 
ovoj kući ne smieš boravit sama. 

— A ti? 

— 0 zori k braći u goru ? 

— A1 ako te prepoznadu? — Bože! Veliki bože 

moj! zajeca žena-ako-Čuj! Tko ti reče, 

da je Vitorio ovdje? — 

— Grobar. 

— A njemu? 

— Ne znam.- 

Netko pokuca. Vojvoda stisnu za vrata. 

— Tko je? zapita Duma. 

— Ja — sam Homolićev Fran! ozva se glas dje¬ 
čaka: Evo, Dume, listić za vas! Žena otvori vrata i 
uze dječaku pismo. 

— Laku noć! viknu mali i odleti. 

— Zapali svieću. Zaključaj »vrata. Da vidimo! pro¬ 
govori Orlović. Žena učini, a on uze čitati listić: „Če¬ 
stita gospodjo! Od hrvatskog častnika saznao sam, da 
će Orlović doći večeras u grad. Rabata zna zato. Za¬ 
tvorit će vrata. Uhvatit će vam muža. čuvajte ga. Po¬ 
zdravlja vas Danilo Barbo“. Vojvoda probliedi. 

— Neka dodju! Skupo će mi platit glavu. 

— Šuti! prestravi se Dume. Mnogo ih je, ubit će 
te, a ja? Bože, bože! Sad mogu doći. Jao, jao! Što ću 
nevoljna? bjedovaše žena, al u jedan put sunu u vis. 

— Dodji sa mnom, uzmi kacigu! Nehotice podje 
Orlović za ženom iz sobe. U hodniku otvori Dume nizka 

vratašca, i držeć svjetiljku udje u otvor. Muž za njom. 
Lagano spusti se žena niz ljestve u pivnicu. „Dodji Ju- 
rišo!“ šapnu ona đrkćuć. Dodjoše do tla. Unizkojpre- 
svodjenoj konobi stojahu bačve, sanduci, a u kutu pra¬ 
zan badanj. Žena odmaknu badanj, a pod njim zinu u 
zemlji duboka rupa. Muž se začudi, a ona mahnuv mu 
prstom, reče: 

— Vidiš. To izkopah, dočuv, da se zlo sprema Usko¬ 
kom, da sakrijem naše siromaštvo i — tebe. Što imasmo 
vriedua, sakrili, sad ću sakrit najvriednije — udji Jurišo! 

— Ja — junak?! uzvrti se vojnik. 

— Molim te — mene radi, zamoli blagim glasom 
žena. Juriša skoči u rupu, a Dume, tresuć se ko šiba, 
turnu prazni badanj na staro mjesto i popev se iz ko¬ 
nobe na hodnik, zatvori vratašca. 

Za jednu uru sastaše se za ćoškom Orlovićeve kuće 
dva čovjeka. 

— Poručniče! Sad je hora, da povučemo mrežu, 
izbieli Bogdanić zube. 

— A znaš li sigurno, da je unišo? zapita Ca- 
pogrosso. 

— Ne fali. Ode mu glava! Poručnik zadje u bli¬ 
žnju ulicu. Za malo se povrati, a uz njega sievalo o 
mjesecu dvadeset mušketirskih kaciga. 

— Deset momaka ostat će na ulici, zapovjedi po¬ 
ručnik. Pripravite puške! ostali neka protraže kuću od 
krova do zemlje. Pripravite puške! Bez krvi ne će biti, 
jer je junak. Zastavnik Olcinger napred! Mušketiri po- 
peše se brzim korakom uz stube a pred njima dugački 
zastavnik, noseći baklju ljevicom. 

— Otvori! grmio je častnik, dok Bogdanić i poru¬ 
čnik čekahu na ulici. 

— Tko je? odgovori ženski glas. 

— Otvori u ime gospodina generala Rabate! viknu 
Holcinger, i raztrieskav kundaci vrata provali ljuta mu 

četa u sobu. Sred sobe stajaše Dume. Groznica ju tre¬ 
sla. Vojnici uzmakoše. 

— Gdje je Orlović? kriknu častnik. 

— Juriša? Valjda u gori. 

— Ne šarajte! Tu je, u kući. Gdje? U taj par 
pojavi se Capogrosso. 

— Tu? Jeste li poludili? odvrati Dume na oko 
mirna. 

— Protražite kuću! naredi poručnik. Četa se razi- 
dje bukom po kući. Dugim mačem probode zastavnik 
postelje, izbaci posteljinu, prevrnu škrinju. Ništa! A 
Dume stajaše mirna. Mušketiri se povratiše. Orloviću ni 
traga, a Dume stajaše, mirno gledjuć poručnika. 

— Corpo di Bacco! lupnu Capogrosso nogom, eto 
nas prevari pijanica Bogdanić. Gdje ti je Orlović? otre- 
sne se na Uskoka, koj se je došuljao bio. 

— U kući je, odvrati Uskok, zabodši svoje oči u 
Dumu al ona stajaše mirno. 

— Poručniče! doleti jedan karlovački pješak, šta 
tu tražite? Orlović vele, da se je zavuko u jednu kuću 
pokraj mora. Tako viču po gradu! 

— Napred momci! Onamo! trgnu Capogrosso svoj 
mač i da pojuri s četom put mora. Dume uzdahnu. 

— Stante! kriknu Bogdanić na ulici eto konobe! 
Protražite ju. U njoj vam je! Dume uhvati sezasrdce. 
Mušketiri razbiše pivnici vrata, a provaliv unj, dignu za¬ 
stavnik zublju. 

— Ništa! grom i pako! razsrdi se poručnik. 

— Čekajte! nasmija se Bogdanić, „da vidimo!" I 
podje od bačve do bačve. Svaku prevali, svaka prazna. 
Dodje do badnja. Zaviri unj!- 

— Ništa! zaškrinu zubi: „Ode četrdeset cekina!“ 

— Napred mušketiri! dignu Capogrosso mač, prema 
moru. A ti huljo! platit ćeš mi! 

Četa koracaše hrlim korakom prema moru. 

Bubanj udaraše muklo, škadron konjanika proleti 
munjimice iz kaštela, sva vojska krenula kmoru, da 
pretraži sve kuće, crkve, samostane, da nadje zlotvora 
Orlovića. A1 u malenoj sobi klečaše Dume uzdignutih 
ruku šapćuć kroz suze radostnice: Bože moj! Spasitelju 
moj! Velik si, milostiv si; hvala ti, slava ti! 

Ulica osta pusta. Mjesečina sterala se taracom. 
Sred ulice stajaše Bogdanić. Kušajuć palcem goli nož, 
šapnu: 

— I opet je Juriša u kući: Ne puštam četrdeset 
cekina. Lagano zavuče se Uskok za ćošak i tu se sguri. 
Za malo pojavi se na pragu konobe dragun pod kaci¬ 
gom. Orlović, ozirnuv se dva tri puta, podje dalje prema 
ćošku. Da zakrene — ali iza ćoška zabljesnu nož! 
Juriša klonu — al u hip zamahnu šakom i udri — a 
pred njim ležaše omamljen Bogdanić. 

, — Huljo, zaboravi, da imam košulju od gvozdene žice. 

U jedan mah strgnu vojvoda sa Uskoka dugi po¬ 
jas. Razderav ga u dvoje, zaveže izdajici usta, sveza 
mu noge i ruke pojasom. Brzo naprti Uskoka na ledja, 
uhvati nož zubi i ovako pohrli put gradskoga zida do 
veljih vrata. Tu se uzpinjahu uz zid drvene stube. Voj¬ 
voda se pope uz njih. Sad stajaše na zidu, — al o mje¬ 
secu sievnu puška stražanina. 

— Stoj! zagrmi straža i naperi pušku. Kao munja 
okrenu se vojvoda, držeć svezanog Uskoka prema straži 
u zraku ljevicom, privezujuć uže uz gvozden klin u zidu. 
Puška planu — Bogdanić zaruknu, ritnuv se u zraku. 
Pogodi ga zrno u rame. Mušketir poleti prama bjegun¬ 
cem, al vojvoda šinu u vis, dignu Uskoka i tresnu njime 
u vojnika, stražar zatetura — i on i Uskok sunuše u 
dubinu — a vojvoda uhvativ konopac spusti se kao 
zmija niz uže i nesta ga u goru. Još se orila bubnjava, 
još se čuo korak pješadije i topot konja — i zavlada 
mir — tihi gluhi mir. 

Drugoga jutra nadjoše pod gradskim zidom razmrv¬ 
ljene krvave ostanke stražanina i uskoka Bogđanića. 

XII. 

Ob devetoj uri razliegaše se nad Senjem gromorno 
zvono stolne crkve svetoga Jurja „confaluna i patrona 44 
grada. Kroz visoke prozore crkve titralo sunce, steruć 
svoje zlato nad narodom, nad gospodom, nad kamenom. 
Pred oltarom gorahu silne voštanice, dim tamjana vitlao 
se čudno o suncu, a orgulje grmljahu širom visokog 
svoda. U crkvi stajaše poredano trista uskočkih vojnika 
pod oružjem. Na svakoj glavi sjedjaše crn kalpak, na 
svakih prsih sievahu toke, za svakim pojasom blistaše 
nož, u svakoj desnici počivaše diljka, a sa ramena pa¬ 
daše crvena kabanica. Pred četami stajahu vojvode pod 
perjanicom, zastavnici pod izderanom zastavom. Veselo 
titralo sunce nad njima, a oni? Mrki i tužni. Trista 
Uskoka, tk trista lavova. Lavova? Đk o robskome lancu. 
Poći je, ostaviti Senj. Tako hoće mletački poslanik, 
tako zapovieda general Rabata, koj se kraj velikog 
žrtvenika bani sred svojih častnika. Poći je u Otočac, 
u Brinje, u Prozor, dalje od mora sa ženami, djecom, 
starci. Zašutiše orgulje. Sva Rabatina vojska, stojeća 
pred kaštelom izbaci puške, bubnji zabubnjaše, svirala 
zasviraše — a plač žena, sjedećih na kolih pred crkvom, 
prodiraše zrak,, i mnoga suza vinu se u crkvi niz ju¬ 
načke brkove. U crkvi umuknu sve. Sa oratorija gle¬ 
daše zaklonjen Barbaro i poručnik Capogrosso. 

— Ljepše parade nije doživila mletačka republika, 
nasmija se Vitorio. 

— I nije, odvrati mu častnik. 

Sad se okrenu biskup de Dominis, da blagoslovi 
narod. U jedan hip zadrkta, probliedi. Oko mu zape na 
slici, na krvavoj glavi svetog Ivana Krstitelja. Bilo je 
biskupu, kan da živa krv teče iz ( glave. I dignu biskup 

ruku, a jače probliedi. Nedaleko od žrtvenika klečaše ' 
na kamenu u crno zavita — Klara. I kako biskup dignu 
ruku, dignu Klara veliko, sjajno oko — i pogleda Do- 
minisa. „Ne mori!“ jeknu tajinstven glas u njegovoj 
duši paklenom jekom i svršiv blagoslov, pohiti bez ob¬ 
zira u sakristiju. 

Polagano pomicaše se uskočki narod kroz Velja 
vrata na Vratnik. Vojnici, konji, kola, djeca, djevojke 
starice, starci — sva ta čudna povorka komešala se 
gorskim puten/, sve je šutilo, plakalo, molilo, sve je to 
niemo prolazilo kraj kaštela, gdjeno stajaše osovljene 
glave slavni junak Rabata, igrajuć prsti sa velikom, 
zlatnom kolajnom na prsih, a uz njega blagošivljao pu¬ 
tnike biskup. Nadodje i četa starca Milovčića. 

— S Rogom vojvodo ! podviknu mu de Dominis. 

Starac se ustavi, i omjeriv biskupa okom sokolo¬ 
vim reče: 

— Ti blagosivlješ taj narod? Pamtiš li naš ugo¬ 
vor u tom kaštelu? Bog ti prostio! 

Četa krenu dalje, a Dominis poniknu nikom. 

Narod stajaše nad Vratnikom. Kao alem blistalo 
more, a iz njega provirivahu pitomi otoci. Evo i biele 
crkvice na rtu, eno i starca Nehaja — evo podno gore 
na obali morskoj staroga — slavnoga Senja — a nada 
svim širilo se jasno, plavetno nebo, kao čaroban krov. 
Još jedan hip, još jedan mig — i uminut će more, umi- 
nut otoci, masline, Senj — kolievka, grobovi — slava 
— sve što je si’dcu milo i drago. Tu stade uskočki narod 
a predanj izadje stari vojvoda Milovčić. I skinu kapu, 
i reče narodu: 

— Evo, djeco! poći nam je ! Kamo? To bog zna. Još 
jednom pustite oko niz goru — zadnji put, još jednom 
poglednite slavno mjesto, što vas porodi Da ovaj sviet, 
što vam čuva kosti vaših otaca — još jednom to zla¬ 
tno more, puno vašega slavnoga imena. A sada gdje 

vam je ime? Ne ima ga. U pustinju ideš, narode moj, 
pošteni narode, u pustinji odnjihat će majka svoje čedo, 
i samo majčina pjesma spominjat će Senjane Uskoke. 
S bogom zibko naša, s bogom slavo naša, s bogom štite! 
Pogledaj još jednom ovu tvoju sirotčad, koju pognaše, 
da obija bieli sviet kao ptica bez gniezda. S bogom! 
Čuvala te ruka nebesnica i evala ti sreća! 

Muklo jecanje odazva se starcu. I kleknu narod, 
da poljubi svetu hrvatsku zemlju, za koju je prolievao 
toliko krvi — a jadna i biedna starica dignu kamečak 
s puta i dade ga sinčiću, rekav: 

— Drž, djeui to za srdee, rodna ti je to, sveta 
zemlja, ugrijat će ti dušu i u kasne dane. 

Narod dignu se na put, iduć lako, lagano, dok ga 
ne stade u pustome gorju, al na pećini kraj Vratnika 
sjedjaše bliedi Dominikanac pokrivajuć si rukama lice, 
■ plačuć, ko što je Jeremija plako nad Jerusolimom. 


U večer pokuca na Klarinih vratili kapetan Barbo. 
Klara sjedjaše u kutu sa Dumom. 

— Dodjoh, reče kapetan, da vam kažem: S bogom! 
Za jednu uru polazim u Gradac pred nadvojvodu, da 
mu dojavim, što se tu sbilo. Vidite! na prsih mi je 
uvezen četvrti križ — vaš otac. Čuvao vas bog i moj 
prijatelj Gjure! 


XIII. 

U prostranoj sobi gradačkog nadvojvodskog dvora 
sjedjaše do prozora gospodja pristara, prosjeda u širo¬ 
kom odielu od crne kadife, pod crnom koprenom; vrh 
širokog i jakog joj čela blistaše diadem od alema. Go¬ 
spodja složiv u krilo ruke, gledaše jasnim modrim okom 
dva čovjeka, koja pokorno pred njom stajahu. Jedan od 
njih bijaše vojnik — kapetan Barbo a drugi redovnik 
— Cipriano Guidi. 

7 

— Kapetane! reče nadvojvodkinja, mati nadvojvode 
Ferdinanda, vaša me priča dira u srdce. I ja sam majka, 
i ja razumiem, da je vaša-sirota majka poginuti morala, 
i ja mislim, da u toga Rabate ne ima srdca ni pošte¬ 
nja, ako je istina, što mi evo dokazaste. 

— Tako mi krsta, tako mi rana, što no ih dopa- 
doh za slavnu carsku kuću, sve je živa istina, prejasna 
gospo! reče vojnik. 

— Nu, nastavi vojvodkinja, po čem sudite, da je 
Rabata, smaknuv Poseđarića, krivo uradio, da on nije 
po našu korist ukrotio Uskoke. Vaša tužba tiče se vas, 
nu senjski poslovi su javni, spadaju u politiku, o kojoj 
ja, žena, malo razumiem, al je opet Rabata pravo ura¬ 
diti mogao. 

— Oprostite mi,' prejasna gospo, što pred vašim 
svietlim licem smiono govorim. 

— Govorite, govorite, odvrati nadvojvodkinja, za- 
poviedam dapače, da govorite istinu! 

— Ja mislim, prejasna gospo, da čovjek nevjera u 
privatnom životu može lako vjerom krenuti i u javnom 
zvanju, jer se poštenje ne da lučiti u javno i privatno. 

— Istina je, odvrati žena, govorite dalje. 

— Rabata je izdajica svietle krune, čovjek napra- 
sit, krvolok, al opet slab i kukavica; Rabata je zadu¬ 
žen i raztrošan. 

— Al o izdaji govoriste? 

— Imajte milost, prejasna gospo, pročitajte ova pi¬ 
sma, što ih ovaj vriedni svećenik dobi od poručnika 
gjenerala Rabate. Neka su od ruke biskupa Dominisa, 
neka od mletačkog gjenerala Paskvaliga, a pisana su 
Rabati. 

— Dajte! reče nadvojvodkinja i uze čitat pisma, 
što ih joj je kapetan predao bio. 

Čitajući probljednu časimice nadvojvodkinja. Proči- 
tav ih skoči na noge. 

— Strahota! viknu, istinu rekoste. Pa tim ljudem 
pokloni prejasni moj sin svoju milost. Ta to je upravo 
paklena mreža, po kojoj je carstvo imalo izgubiti Pri¬ 
morje. Pa Dominis, taj sveti Dominis! Bože! Bože! ■ 

— Uvidjate li, prejasna gospo, da je kneza Pose- 
darića smakla ona ista ruka, koja prejasnomu domu 
hćede oteti more! 1 

— Da, dh, kapetane, uvidjam i sgražam se sa 
opakosti ljudske. 

— Jednu milost, prejasna gospo, kleknu kapetan 
pred nadvojvodkinju. 

— Budi vam, valjani kapetane moj! 

Barbo podje do vrača, i odgrnuv zavjesu od dama- 
ska uvede krasnu, crnooku, bljedoliku djevojku, odje¬ 
venu u crno. Djevojka kleknu pred nadvojvodkinju, i 
gorke suze kanuše na mlade grudi. 

— Evo, prejasna gospo, suze ove nevine djevojke 
govore jasnije od mojih rieči. Ova biedna sirotica, što 
kleči pred vašim prejasnim licem, jest knjeginjica Klara 
Posedarićeva, kojoj pradjedovi prolievahu rieke krvi za 
svetu vjeru Isusovu, kojoj otca, slavna junaka objesi 
sramotno Giuseppe Babata, kojoj babu ubi žalost za 
milim jedincem, kojoj zaručnika junaka i plemića Gjuru 
Daničića progna iz Senja isti Babata u Krajinu, pošto 
je uklonio ostale Uskoke, koj junak leži smrtno ranjen 
u borbi proti Turkom! 

— Bog mu izviđao rane! uzdahnu redovnik. 

— Siroto djevojko! prihvati kroz suze nadvojvod- 
kinja, žalim te od srdca. Govori, kakovu milost tražiš? 

Djevojka dignuv glavu, pogleda velikim suznim 
okom nadvojvodkinju, zatim kapetana. 

— Djevojka ne razumie talijanskoga jezika, preja¬ 
sna gospo, reče kapetan, govori samo svojim — hrvat¬ 
skim jezikom. 

— Šta đake traži? Da joj osvetim otca? 

— Ni pošto, prejasna gospo, njeno srdce ne poznaje 
toga Čuvstva; ona traži da se njezinu otcu, njezinu rodu 
vrati ime i poštenje, da se njoj vrati zaručnik, koga joj 
prije jedanaest mjeseci odkinu od vjerna srdca silnik 
Rabata. 

— Bit će joj po volji! reče gospodja poljubiv dje¬ 
vojku u čelo. x 

Za posljednjih rieči kapetana, razmaknuše se za¬ 
stori visokih vrata, a na pragu pojavi se u crnom špa¬ 
njolskom odielu čovjek omalen pod crnom kapom, du¬ 
gačke, šiljaste brade. Za malo koraknu u sobu. 

— Hvaljen Isus, ljubezna nadvojvodkinjo i majko, 
progovori došljak; nadam se, da vam je zdravlje, za 
koje se svaki .dan bogu molim, dobro. Nu u vas se sku¬ 
pilo družtvo, kako vidim; vi se mimo vašeg običaja 
zabavljate politikom; vi ste, okrenu se kapetanu, ne 
varam li se, kapetan Barbo? 

— Na službu carska visosti! pokloni se kapetan. 

— To je don Cipriano, je 1’. A ta djevojka? 

— Klara, kći Martina Posedarića, odgovori Ferdi- 
nandova mati. 

Nadvojvoda skupiv obrve, nastavi: 

— I opet senjski poslovi? A dh! Već jedan put 
bijaste u tom poslu preda mnom, Barbo. Tužiste Rabatu. 

— Jesam, prejasni gospodaru! 

Pošto dodjoste drugi put? Bio sam se sa va¬ 
še tužbe razsrdio na gospodina Rabatu i na bisku¬ 
pa. Niesam gjenerala ni pustio pred svoje lice. A1 
poslije saznah, da je Rabata pravo uradio, da je sve 
to vaša privatna osveta, i spletka mojih protestant¬ 
skih viećnika, koji mrze na gjenerala. A Rabata se je 
preda mnom i opravdao. Što ste opet došli? Čuvajte se, 
Barbo; znam, da ste junak, pa bi mi žao bilo vaše glave. 
Rabata je pošten čovjek. Idite! 

— Nipošto! zakrči mu rieč nadvojvodkinja, prs 

jasni sine moj, čitajte ova pisma, pa onda sudite pra¬ 
vedan sud! 

— Pisma? čija? zapita u čudu nadvojvoda. 

— Čitajte! 

Ferdinand spusti se na sjedalo. 

— Valga me dios! planu pročitav prvi list — u 
što sam se uštapio? Vidim, vidim tajne nokte mleta¬ 
čkog lava, pokarao ga bog! I sTurčinom?! — Pa ja 
slab — ja kukavica. O himbo ljudska! Na svome srdcu 
sam grijao zmiju! I liepe senjske šume da poharaju 
Mlečići za šuplji dinar. Tako mi rana božjih! skoči Fer¬ 
dinand, ljutit, baciv pisma na zemlju, sudit ću strašan 

sud! Ali-okrenu se kapitanu — Barbo! ako su to 

pisma kriva? Ta kako mi je biskup neki dan sve živo 
razložio — Barbo! Ako vas je strast zaniela, ako je to 
lutorska ruka pisala? 

— Serenissime,! stupi Cipriano pred Ferdinanda, 
vjerujete li, da sam pravi sin crkve? 

— Vjerujem. 

— Serenissime! Na razpelo božjega sina zaklet ću 
se, da su ta pisma istinita. Dva puta nas odbiste, re- 
kav: „Dajte mi dokaza!* Evo ih doniesmo. Šta više; 
vaša slavna kuća ne ima zaista vjernijih sluga od bana 
Draškovića i slavnoga gjenerala Lenkovića! 

— Vjere mi ne ima, potvrdi Ferdinand. 

— Oni su moji svjedoci, nastavi fratar predav nad¬ 
vojvodi pisma, po njihovih riečih neka sudi vaša svje¬ 
tlost, govori li skromni sluga božji laž. 

Ferdinand uze čitat. Oči mu plamćahu, lice mu se 
osu rumenilom. Čitajuć prokliknu kadšto: 

— Čuješ li majko! I ban veli tako-Dh, iz- 

daše nas — Ljudi kršćani! Govorahu klevete na Uskoke, 
— poubiše! Bože milostivi, kako ću se za taj grieh 
opravdati? — Da čujemo našega Lenkovića — I on 

tako. — Bože! I Daničić da nam pogine? Imal’ nade, 
da će ozdravit,, otće Cipriano ? 

— Ima, hvala bogu, svjetlosti, pokloni se Dominikanac. 

— Čekajte, stade Ferdinand dalje čitati, Orlović, 
Orlović? — A d&, to, reć bi, da je onaj zloglasni Ju¬ 
riša, za koga mi je biskup toliko govorio, koga su Mle- 
čići toliko željni. Neće ga imati, vjere mi neće! Divna 
li junaka. Čujte, prejasna majko, što piše Lenković: Ne 
mogu Vašoj Svietlosti dosta nahvaliti vojvodu Jurišu Or- 
lovića, koga je Rabata objesit htio. Orlović podje sa 
šakom valjanih junaka četovat na Turčina u Liku. U 
nekom klancu sukobi se sa velikom turskom četom, koja 
se je digla bila da robi po hrvatskom zemljištu. Živa 
se zametnu sječa te trajaše pol dana. Juriša zaustav¬ 
ljaše sa trideset svojih ljudi do stopetdeset nevjernika 
od podne do mraka, te poubi polovicu tih pustih raz¬ 
bojnika. Ostali klonuv duhom uzmakoše natrag u Liku 
i tako bude biedna krajina spašena od nemila pogana. 
Nu mal da to nije Juriša platio glavom. Razigran pobje¬ 
dom pohiti dalje u tursku zemlju, izgubiv kod prvog 
okršaja trećinu svojih vojnika. Kod turskog nekog čar¬ 
daka zametnu se s nova boj, u koj jača sila turska navali. 

U ravnici, nezaklonjeni ničim, popadahu naši voj¬ 
nici, i kad napokon preostali uzmicati počeše u bregove, 
gdje ih je po dogovoru druga uskočka četa dočekati 
imala, bude Juriša ranjen u nogu i uhvaćen od Turaka, 
te je svatko mislio, da će taj junak kukavno zaglaviti, 
Mlečići pako i njihovi prijatelji silno se radovahu nje¬ 
govoj propasti. Nu za malo pojavi se na svačije veliko 
' čudo vojvoda živ u Otočcu. Ležeć u okovih u turskome 
čardaku slušao je Juriša, kako se Turci dogovaraju, da 
će ga sutradan povesti agi i nabiti na kolac. Još je i 
to čuo, kako će oni po prah, jer da ga ima samo 
malo ondje u kutu čardaka. Juriša stavio se, kao da 
spava, te Turci i ne slutili zla. Kad je bilo oko ponoći, 

svi su već Turci usnuli, samo je jedan stražanin na pol 
bdio, na pol driemao. Lagano dopuze Juriša do stra- 
žara i začepiv mu šakom usta udari' mu nož njegova 
druga u srdce. Zatim uze iz kuta prah, spusti se niz 
stube, priveza smotak praha jednomu stupu, na kojem sta¬ 
jaše čardak, zataknu unj dugu, suhu šibu, zapali ju gu¬ 
bom, i udari onako u okovih u bieg. Udaljiv se jedno 
trista koraka, zakloni se pod pećinu, da vidi. što će 
bit}. A1 u jedanput potrese se zemlja, planu plamen 
sred tavne noći i čardak i Turci poletiše u zrak, a Ju¬ 
riša izbavi našu krajinu od nekoliko najljućih krvnika. 
Oprosti mi Vaša Svjetlost, što toliko toga pišem, al po 
tom će Vaše prejasno Gospodstvo sudit, da li je Juriša 
Orlović čovjek, koj se ima ćerati izSeiya, koga kani 
Rabata objesiti.- 

— Grozno! zadrkta nadvojvodkinja. 

— Dh, grozno, prejasna majko, odvrati Ferdinand, 
al sto puti groznije su muke, kojim osmanski vragovi 
muče nevini kršćanski sviet. Kapetane! Gdje je Rabata ? 

— Na Rieci, Vaša Svjetlosti, odprema vojsku Nje¬ 
gove Svetosti i velikog vojvode toskanskog,u Zagreb, 
da idu na Turke. Nu valjda se je već povratio u Senj. 

— Kapetane, hvala vam, nastavi, nadvojvoda, a i 
vam, otče! Dodjite sutra u ovaj moj dvor, da ponesete 
Orloviću kapetanski patent, i Gjuri Daničiću zlatan la¬ 
nac i nek se povrati u Senj. Rabati sudit ću sud — 
sudit i Dominisu, al to se ne tiče vas, vi šutite. Samo 
to možete svietu reći, da sam vam poštenjakom poklo¬ 
nio svu svoju milost, a Rabata da ju je izgubio. Dakle 
sutra dodjite. S bogom! 

— A toj biednoj djevojci, reče Ferdinandova mati, 
recite, da ću joj vazda biti vjernom zaštitnicom, da ću 
joj povratiti ime, poštede i zaručnika. 

— Tako će biti. Amen! doda nadvojvoda. Pa Ra¬ 
batu hćedoh počastit hrvatskom gjeneralijom! 

XIV. 

Bijaše noć, tvrda, mrka noć — ni mjeseca, ni zvie- 
zda, ni neba. Na Orlovu gniezdu, na kršnom brdu lo- 
mljaše bura jako granje. Kroz tminu drktahu od Senja 
grada sitne iskrice, svieće po senjskih kućah. 

U sVojoj sobi sjedjaše biskup de Dominis zamišljen, 
blied; naproti njemu Rabata, nemirno stisćuć oći, a za 
Rabatom stajaše Capogrosso. 

— Razumiete li to, biskupe, zapita gjeneral. 

— Razumiem i ne razumiem. 

— Meni je sve zagonetka. Orlović kapetan i da 
se povrati; Daničić počašćen i da smie u Senj! Bojim 
se- 

— A1 ja se ne bojim, odvrati biskup. Zagonetku 
je lasno odgonenut. Gradački su ministri vrlo logični. 
Radi se o tom, da se prodaju senjske šume. Gradačka 
vlada ne ima novaca — ne može čekati. Ferdinand 
traži mnogo, Mlečići davaju malo. Da se poso brže svrši, 
valja Mlečićem zadat nešto straha, Uskoke malo pogla¬ 
diti. Kad se podpiše ugovor za šume, možete Orlovića 
vješat bez straha. Shvaćate li? 

— Shvaćam, reverendissime, odvrati gjeneral; vi 
umujete posve jasno. 

— Istina je, prihvati poručnik, poslovi stoje tako, 
al pita se, hoće li prejasna republika pristati, znajući 
da Posedarića već ne ima u životu? Svakako je nepri¬ 
lika, trpiti Orlovića u Senju. Od Daničića, čovjeka za¬ 
ljubljena, ne ima pogibelji. 

— A da, nasmija se Rabata, zaboravih vam javit, da 
sam se za Orlovića pobrinuo. Svuda kupi se vojska, da 
podje osvojiti Kanižu. Veći dio moje vojske otić će te ne 

će ostati nego nekoliko kumpanija mušketira. Opasno bi 
bilo, da toli malo vojske bude ovdje, gdje je svaki Senjanin 
vojnik, gdje je ostalo dosta Uskoka. Valja ih maknut. 
Zato sastavih četu od 300 Senjana, da podju u Eanižu — 

— Gubiti glavu, nasmija se Capogrosso. 

— Dit. Radno prije 10 dana dodje Orlović po do¬ 
zvoli nadvojvode u Senj, pozvah ga ksebi. Dodje pod 
oružjem mrk. Pozdraviv ga, pohvalih ga radi njegova 
smionstva u Lici. Rekoh mu, da ću poslat četu pod Ea- 
nižu, i Juriša da će joj biti kapetan. 

— A on? zapita poručnik živo. 

— Reče, da će se predomisliti i za dva dana odgovorit. 

— A za dva dana? zapita biskup. 

— Dodje i reče, da pristaje. 

— Čudno, zaklima poručnik glavom, od mlade žene 
u Eanižu! 

— Ne čudim se, odgovori biskup, takov je; ne 
ima njemu bez sablje života. Pošljite ga u pako, ići će. 
Rada polazi? 

— Sutra, odgovori Rabata, 

— Sretan mu put u Turke, nasmije se poručnik. 
* * 

* 

Bijaše noć, tvrda, mrka noć — ni mjeseca, ni zviezda, 
ni neba. Eao mrk div dizaše Orlovo gniezdo svoju 
glavu. Po gorskoj stazi verahu se čudne sjene. Sjena 
za sjenom pope se uz brieg, sjena za sjenom kao da 
je propala u brdo na istom mjestu, gdje se je kroz suho 
granje žarila plamena rumen. Propala? Eamo? U utrobi 
Orlova gniezda pukla bje široka, visoka špilja, sigurno 
utočište vukovom i Uskokom. U sto i sto gomila nicahu 
kameni rtovi sve više i više, sklanjajuć se na vrhu u 
ogroman svod; na sto i sto miesta vidio si crnih tra¬ 
gova dima tu od vatre gorskih junaka, koji su se ovdje 
zaklanjali bili svoje kosti od bure, svoju glavu od kr¬ 
vnika. I sad plamsaše sred špilje velika vatra, steruć 

svoje rumeno svjetlo po bielih vapnenih šiljcih, po gr¬ 
dnome svodu, po tamnih zakutcih, po mrkih licih ju¬ 
naka, što no se poredali bili oko žive vatre. Bijahu to 
uskočki vojevode. Podalje o zidu stajaše Danilo Barbo, 
prisloniv ledja o stienu i buljeć u plamen. 

Kraj ulaza špilje stražaše stražu Uskok pod puškom. 

— Hora je narode! reče vojvoda Ive Vlatković tr- 
gnuv svoj nož, i položiv ga na zemlju, 

— Puko je sud! odvrati vojvoda Gašo Stipanović 
i izvadiv nož položi ga u nakrst Ivinu. 

— Komu je krivo, izidji pred naše lice, zovnu Ive. 
I unidje pod sjajnim oružjem, pod crvenom kabanicom 
jak, visok starac, žuta lica, bielih brkova. Lievom rukom 
držaše kalpak, a desnica mu stajaše na srdcu. Ni licem 
ne maknu, ni okom ne trenu. 

— Meni je krivo, narode, a rad naroda moga, reče 
Pavle Milovčić. 

— Da čujemo rane tvoje, vojvodo! zapita Ive. 

— Evo dolazim pred vas, vojevode čestiti, i ski- 
nuh kapu, koje ne skidam neg pred živim bogom, da 
vidite sjedine moje, pa mogu li lagati. Evo dolazim pred 
vas, pa vas gledam okom u oko ja, koji pred nikim u 
zemlju gledao niesam, pa velju gatajte iz oka, sborim 
li istinu. Evo dolazim pred vas i polažem ovu junačku 
posjeklicu, kojom se dičim, pred vaše noge, pa pala mi 
od nje glava, slažem li, količko je zrno pieska. I kunem 
vam se živim bogom na nebu, kunem vam se svetim 
krstom i rajem vječitim, kunem vam se grobom otca 
svoga i junačkim imenom. I slažem li, satrla me nebe¬ 
ska visina i proždrla me paklena dubina, ožednio i ne 
našo kapi; ogladnio i ne našo kore; ozebo i ne našo 
sunca; izgorio i ne našo hlada; osliepio i ne našo štapa; 
poginuo i ne našo groba. Idem iz pustinje od naroda, 
našeg, idem sa tvrda kamena, gdje ne ima kruha ni 
ruha, idem iz gudure, gdje se roče vuci i hajduci, idem 

iz kuće, kojoj je nebo krov, a postelja crna zemljica, 
na kojoj nariču i plaču starci i djeca, majke i udove. 
Donosim vam suze, što no teku za otcem, i sinom i 
vjerenikom, koj je sramotno poginuo na vješalih. Dono¬ 
sim vam krvave rane junaka, koji bez zaklona u ludo 
gube glave, donosim vam ime naše, koje je potavnilo 
pred svietom. 

— A koga tužiš s tolike krivine, vojvodo! 

— Tužim Josipa Rabatu, koj nam je šatro rod i 
poštenje, koj je u crno zavio naše majke, koj je pre¬ 
vario cara gospodara, koj radi svetu zemlju našu pro¬ 
dati krvnikom Mlečićem.^Ja rekoh, a vi sudite! 

— Eto čuste, vojvode, reče Ive, šta mu je krivo, 
a vi sudite po dobroj pameti i čistoj duši, da mu bude 
pravo. 

— Rabata da gubi glavu! zagrmiše vojvode u je¬ 
dan glas. 

— I meni je krivo, i meni sudite, pojavi se pred 
sborom Gjure Daničić pod svietlom odorom. Na moju 
vjeru, pravo ću vam reći: Objesio je kneza, junaka, 
koji mi zavjerio svoju jedinicu, objesio ga bez suda i 
pričesti. Ubio tugom staricu majku mu, a mene junaka 
prognao u bieli sviet, odkinuv me od vjerenice moje. 
Ja rekoh a vi sudite. 

— Da gubi glavu! zaori muklo špiljom. 

— I meni je krivo junaci, skoči kapetan Barbo: 

— Bog da mi je svjedok i ova četiri krsta. Prevario 
mi na silu sestru, zavjerio joj se i prevjerio. Ubio se¬ 
stru, ubio mater, ubio diete, ubio prijatelja. Sudite! 

— Da gubi glavu! zaori po treći put. 

— Vojvode, reče Ive, eto čuste naš sud, i da ste 
spremni. I da bude tako za tri dana, dok ode tudja 
vojska. Da gubi Rabata glavu o bielom danu, na oči 
svieta, ni noćju ni zasjedom. 

— Amen! odgovoriše vojvode. 

XV. 

Bijaše jutro zadnjeg dana g. 1601. Poručnik Capo- 
grosso koracao je zamišljen prema kaštelu. 

— Dosadilo mi je u tom pasjem gniezdu. Ujaka ne 
vidim nigdje, to je zlo, mora da je blizu, blizu moje 
glave. Iz Gradca ne ima glasa, nad Rabatom vije se 
gavran. D&, dš, to su oni papiri!" 

Poručnik prodje kraj straže u kaštel, prodje dugim 
hodnikom do vrata zadnje kule, do Rabatina stana. 
Unidje. Rabata sjedjaše na postelji. 

— Što tebe nosi Capogrosso u rano jutro? dignu 
gjeneral glavu. Jesu li stigla pisma iz Gradca? 

— Niesu. 

— Čudim se. Rekoše mi, da će skoro stići pismo 
od nadvojvode, da budem hrvatskim gjeneralom, nu još 
ništa. Već sam Senja sit. 

— I ja dovrh glave, odgovori hladno poručnik. 

— A što si došao? 

— Da vam pravo kažem, illustrissimo, dodjoh, da 
zatražim svoj odpust. 

— Odpust? začudi se Rabata. 

— Pa dk! Uskoke ukrotiste. Glave im poubiste. 
Orlovića odpraviste sretno prije četiri dana put Kaniže, 
odakle se nikad povratiti ne će. Prekjučer ode i vaša 
vojska. Pa vi ćete i onako na gjeneraliju u Karlovac. 
Hvala vam dakle za svu milost- 

— Pa zašto ne bi ti sa mnom? 

— Bih od srdca rado. A1 vidite, rodjad mi pri- 
skrbiše kapetaniju u firentinskoj vojsci, i žele, da bu¬ 
dem kod njih. Pa moje zdravlje! Loše je, vrlo loše u 

tom hrvatskom zraku, šta tek, da dodjem medju' me- 
djede u Karlovac?- 

— Ne razumiem te, začudi se Rabata; al u taj 
par zaori iznenada mukla bubnjava. 

— Šta je to? dignu Rabata glavu. 

— Koj je to bies ? opetova poručnik, ta danas ne 
,ima ni parade ni službe, pa to nije mušketirski bubanj. 
To zvoni, kao da Neapolitanae vodi medjeda. Sad ćemo 
vidjet? reče Capogrosso i izleti na vrata. Za nekoliko 
časaka povrati se blied. 

— Generale! viknu, Uskoci ulaze u grad! 

, — Jesi li poludio'? Kakvi Uskoci? 

— Tri kumpanije pod zastavom i bubnjem, a pred 
njima Juriša! 

— Ju—u—riša! Jesi li poludio ? Ta on je na putu 
u Kanižu! izvali Rabata velike oči. 

— Juriša je u Senju! Vidjeh ga na svoje oči s pro¬ 
zora. Čini mi se, da ide k vama. 

Rabata provuče ruku čelom, prodje dva tri puta 
sobom, p£ će zatim: 

— Poteci! Njega pusti! Nikog drugog. Mušketiri 
da su spremni. Bubnjar neka zabubnja. 

— Trista im! lupnu poručnik jarostan nogom i ode 
po zapoviedi. 

Za jedan čas udje u sobu Juriša Orlović. 

— Božja vam pomoć, gjenerale! 

— Odakle vi, kapetane ? zadrkta Rabata. 

— Upravo s puta. Dodjoh do Karlovca. 

— Pa kako ste snyeli? 

— Predomislih se. Ne idem u Kanižu, dignu Uskok 
otresito glavu. 

— Ne idete, kad ja zapoviedam. 

— Ne idem. 

— Zašto? , 

— Jer Senju obrane treba od Mlečića i izdajica. 

— Orloviću! zaruknu Rabata, to će vas stajati glaVe. 

— Pa dobro! slegnu Uskok ramenom. 

Rabata skoči k vratima i zavikne. 

— Stražo! 

— Na zapovied! unidje podčastnik mušketira sa 
četiri momka. 

— Odvedite toga zlikovca. Uzmite mu oružje. Za¬ 
tvorite ga u tamnu kulu kraj vrata. 

— Do vidjenja Rabato! nasmija se Orlović i ode 
mirno. 

Kao tigar za rešetkom obilazio Rabata po svojoj 
sobi. Poručnik unidje. 

— Šta je? otresnu se Rabata. 

— Sa Vratnika vodi Pavle Milovčić iz Otočca če¬ 
tiri kumpanije Uskoka. 

— Za jednu uru da ste mi objesili Jurišu. 

Na trgu pred kaštelom vrvila je sila naroda mužkog 
i ženskog sve plaha i čudna lica. Jošte bijahu vrata 
, kaštela otvorena. Sa trga se vidjelo, kako straža preko 
dvorišta vodi Jurišu u zatvor — u kulu. Sad izidje na 
dvorište bubnjar i zabubnja na okup. Sa svih hodnika 
doletiše mušketiri u dvorište. Sad se poredaše. Sad na¬ 
puniše puške i u jedan put zaklopiše se štropotom te- 
žka vrata kaštela. 

— Ubit će Jurišu! orilo se po gradu. Ljudi, Rabata 
nam ubi Jurišu! Pomozite! Spasite! Hš,! Na Velja vrata 
unidje Pavle Milovčić. 

— Zdravo junaci! vikaše narod. Stante! pomozite! 
Pogibe Juriša. U kaštelu je! 

— Stoj, zagrmi Pavle trgnuv svoj nož i četa stade. 
U isti par ozivaše se bubanj od stolne crkve. Trkitaice 
doleti na trg Jurišina četa i na čelu joj junak Gjure 
Daničić visoko dižuć sjajnu sablju. 

Gologlavi, bez kabanice, koj nožem, koj puškom 
u ruci dojuriše smibni junaci. Na trgu se ustavi. 

— Punite puške! zagrmi Daničić. 

— Punite puške! opetova starac Milovčić. 

— U kraj! U kraj! prodiraše očajan glas zrak. 
Blieda, drkćuć, suznih očiu protiskivaše se kroz svjetinu 
Dume. Oči joj sievahu divljim plamenom, ,kosa joj pa¬ 
daše razčupana niz ramena, suknja joj se vijaše zrakom, 
i šireć biele ruke vriskaše, da ti srdce pukne: 

— Jurišo! dušo! Gdje si! Gdje si! Jao ubiše te! 
Ubiše te! 

Žena dodje na trg. Vrata kaštela zatvorena. Grče¬ 
vito uhvati si kosu, stiskivaše rukom srdce svoje klima- 
juć glavom. I kleknu pred Uskoke vičuć. 

— Boga vam živoga, pomozite! 

— Na juriš! zapovjedi Daničić, dignuv sablju. 

— Stani! zakrči ga Milovčić, šta ćeš na juriš? 
Vrata su tvrdja od kamena. 

— Ha! skoči Dume, gledjite kod zida stoji top. 
Pun je! Pomozite. 

Deset Uskoka baci puške i nože i pohrli k topu. 
Lumbardaš zapali šibu, da ga izpali na narod, al ga 
uskočka puška sastavi zemljom. Uhvatiše top. Dume 
trgnu gorećii šibu iz ruku mrtvoga topnika i dižuć ju 
u vis vikaše: 

— Napried! Napried! 

Dovukoše lumbardu na trg. Milovčić ju namjeri. 
Sad! Zavitlav u zraku šibu, primaknu ju Dume prahu. I 
planu i grmnu. Bieli dim sunu u zrak i gvozdeno zrno 
razkrha hrastova vrata. Bubnjevi zabubnjaše. 

— U ime božje! Juriš junaci! zamahnu Milovčić 
nožem i kao bura sasu se razjarena četa na kaštel. Pod 
vratima stojahu dvie kumpanije mušketira kao zid. 

— Pali! zakriešti Capogrosso i dviesta pušaka 
planu na Uskoke. Koj jauknu, koj vrisnu! I pade 
ovaj, i pade onaj; koj klonu na koljeno, koj se uhvati 

za srdce, a svjetina razpuhne se kao pljeva. U top se 
upiraše Dume hvatajuć se za srdce. 

— Juriš! zagrmi Daničić i kao bujica zahuji nje¬ 
gova četa put vrata i stade zveket i stade triesak, i 
stade grom i stade jauk i stade škripanje, i molitva i 
kletva i izdisaj. 

Ćasak i borba umuknu. Gle iz vrata izadje. Dani¬ 
čić i vodi za ruku — junaka — kapetana — Orlovića. 

— Spašen! kliknu Daničić. 

— Zdrav bio! klikovaše narod, a Dume — Dume 

— pohiti — poleti — kao ^ila — kao striela' i kle- 
knuv pred svoga druga, jecaše kroz plač: 

— 0 moj — moj — Dane — moja zviezdo! 

Po dvorištu kaštela tecijaše krv, ležahu kacige, sablje, 
klobuci, noževi, puške. Dvie kumpanije izsječe uskočka 
ruka, dvie stotine nevinih žrtava Rabatina izdajstva. A 
on? Deset Uskoka pojuri golim nožem uz stepene ka¬ 
štela, pred njima Pavle Milovčić. Sad dodjoše dokraj 
hodnika, do stražnje kule. Vrata bijahu zaključana. Od 
jednog kundaka padoše. U sobi stajaše Rabata. Raz- 
širiv krakove držaše desnicom mač, ljevicom malu pušku. 
Kosa mu visijaše niz čelo, lice požućelo, usne bliede, 
a velike biele oči, da će mu skočit iz glave. 

— Glavu daj! zavapi Milovčić. 

Rabata dignu malu pušku na vojvodu. Oroz caknu 
al puška ne planu. Nu ko munja namjeri se deset pu¬ 
šaka na Rabatina prsa. Planuše. Rabata klonu na 
koljena. 

— Vjerujem u Bo — zamrmljaše mu bliede usne 

— al u taj par zabljesnu nož, glava mu odskoči i mr¬ 
tva trupina svali se u krv. 

— Gdje mu je desna ruka — prokleti Mlečić? za¬ 
pita vojvoda. Tražite — tražite, da ne uteče. 

— Evo mu kape! skoči Uskok vojnik. 

— Kod kamina? Otvorite vratašca — Ništa! 
Udjite! 

Vojnik se uvuče u otvor i pogleda u vis? 

— Je li? zapita Milovčić. 

— Jest, odgovori vojnik. 

— Mjeri! 

Vojnik dignu pušku, izpali i skoči iz otvora, nešto 
jauknu i ko kamen pade iz dimnjaka Capogrosso. Zrno 
mu probi glavu. 

— Strgnite mu častno odielo, nije ga vriedan! I 
vojnici strgoše častničko ruho, al pod ruhom pojaviše 
se na crnoj kadili srebrna pismena: C. D. X. — Con- 
siglio dei dieci. 

Gromom ozivaše se narod, kad vojnici staviše nad 
vrata kaštela krvavu glavu izdajice — Josipa, a kad mu 
neki viećnici hćedoše prenieti drugi dan tielo u stolnu 
crkvu sv. Jurja, razbjesni se ženskad senjska i baci ne- 
vrednika iz hrama božjega. 

— Još jedan da nam u šake dodje! reče starac 
Milovčić, biskupa da kako ugrabimo, da ne odnese žive 
glave, jer on je istočnik svega zla. 

— Jest, odgovori Orlović, al njega tražite badava. 
De Dominis, sluteći na krvavi sud, ukloni se za rana i 
pusti u škripcu samo sliepo si orudje — Rabatu. Tielo 
ubismo — al duša pobježe. 

U Senj povratiše se Uskoci, u Senj se povrati tihi 
blagi mir. I opet šetala po zidinah uskočka straža, i 
opet stajaše pred kaštelom Uskok pod sjajnom puškom, 
a nad njim o mjesečini blieda, krvava glava Rabatina, 
ko što je prije godinu dana stajao mušketir pod krva¬ 
vom glavom junaka Martina Posedarića. Gradom zapo- 
vjedahu izmjenice vojvode, dok ne dodje carski kapetan 
Tršćanin Francol, koga Uskoci liepo primiše, koj im vra¬ 
ćaše milo za drago. 

— Jurišo! reče Dume zagrliv svoga muža sjedeć 

za večerom, ah sretna li sam, što te ovako grlim bez 
straha, što te grlim od srdca, ne bojeći se krvnika. Moj 
si, moj do moga groba! 

— I ti do moga groba moja! odvrati ^kapetan po- 
ljubiv ženu u čelo, ti si me spasila dušo! Prosnismo 
strašan, krvav san. Slava bogu, probudismo se; ah da 
se svi probudiše! A1 sad barem sviet zna, što valja 
senjska ruka. 

— Slava bogu! doda stari Pavle Milovčić; slava 
mu i dika, te će ove stare moje kosti počivat u svetoj 
zemlji, koja me je na sviet porodila. 


XVI. 

Godina bila uminula, godina mira i pokoja. Milo 
sievaše proljetno sunce kroz gotske prozore fratarske 
crkve, bliešteć veselo nad grobnicami senjskih junaka, 
nad mramornim kipom bogorodice u fratarskoj kapeli. 
Kraj majke božje gorahu dvie voštanice. Bijaše toplo, 
voljko i milo, kao sladak san o zori. Crkva bijaše prazna. 
U jedan put zazveknuše taracom junačke sablje. Pred 
oltar bogorodice kleče junak u sjajnoj odori pod ju¬ 
načkom sabljom, junak visoka čela, žarka oka, vranih 
brkova, pred oltar kleče djevica, sladka sumorna pogleda. 
Življe zaigralo sunce trepereći o srebrnih tokah mladića, 
o zlatnoj kruni djevice, o žarkoj suzi, štono drktaše po¬ 
put alema u crnome joj oku. — A oko njih poredaše 
se plemići i vlastela, a uz njih stojaše kapetan Danilo 
Barbo. Pred oltar stupi franjevac, otac Viktor i zapita 
mladića: 

— Gjure! Ljubiš li tu poštenu djevicu ? 

— Ljubim! odgovori junak smiono a oko mu planu 
put munje. 

Zapita fratar mladicu: 

— Klaro! Ljubiš li toga poštenog mladića? 

— Ljubim! dahnu djevica, kao kad ranim jutrom 
dahne rosna ruža. 

* 

* * 

U kući Posedarićevoj razilaze se svatovi. 

— Sreća vam evala mladenci moji! reče na od- 
lazku 'kapetan Danilo — ej da je moj pobratim Martin 
živ! Koliko radosti! A1 mu je opet obraz svjetal pred 
svietom, to je priznao i sam car. A Dominis, crn mu 
obraz, jede mletačku plaću za svoje izdajstvo na stolici 
spljetskoga nadbiskupa. S bogom djeco! Kasno je. S jutra 
valja mi se vratit na službu, na Rieku! 

Gjure i Klara ostaše sami. Kroz otvorene prozore 
drktala mjesečina, milen vjetrić lepršao od mora. Junak 
zagrliv mladu si ženu povede ju nježno pred sliku kneza 
Martina, na kojoj je čudno igralo noćno svjetlilo. 

— Blagi duše junačkog mučenika, dignu mladić 
glavu prema slici, evo me pred tobom sa tvojom je¬ 
dinicom, mojom Klarom. Svetom ti se zakletvom zakleh 
za tvoga života, da ću ju ljubit i braniti. Primi i opet 
zakletvu moju, svrni okom na nas, otče, blagoslovi! 

Čudno zatitra mjesečina na slici, a jecajući pusti 
Klara glavu na junačke grudi mladića. 

— Gjure, moj Gjure! dignu nakon časka glavicu. 
Evo zlatnog lanca, što mi ga dade. pokojna baba. Jedan 
rubin bio je izpao prije godine dana, jučer ga nadjoh opet 
i dadoh ga stavit u lanac. Uzmi ga, stavi ga pod ključ, 
da nas nikad ne ostavi sreća! 

— Nikad! dušo! zagrli vojvoda Klaru. 


xvn. 

V 

Dne 21. prosinca 1614. skupi se na trgu „Piazza 
de flori* u Rimu silna svjetina, da se nagleda ne vi- 
djena čuda, da pogleda, kako će se sažgati na lomači 
pod vedrim nebom mrtvo tielo. Zar kakvog triumfatora 

rimskog? Ne, tielo prokletnika. Silno buktaše plamen, 
silno se vitlaše crni dim nebu pod oblake. Četiri crno- 
ruhe sluge donieše na ramenih crnu mrtvačku škripu 
bez imena, bez znaka, bez krsta. Odkriše škrinju. U 
njoj ležaše prekrštenih ruku bradat crkovnjak, tamne 
žute puti u svilenom odielu; svjetina uzmaknu, prekrstiv 
se, a sluge baciše truplo u plamen. Življe uzigra pla¬ 
men, življe praskaše lomača, crnje vijaše se dim pod 
čisto nebo. 1 lomača izgori do pepela, i sviet se razidje, 
a jasna noć steraše se stratištem. Do lomače dovuče 
se sgrbljen visok starac biele glave — Dominikanac, i 
stade štapom razkapati pepeo, sve klimajuć glavom. 

— Otče! zapita ga čovjek, pristupiv k redovniku, 
šta tražiš? 

Dignuv glavu pogleda redovnik čovjeka. 

— Oprosti! Ja sam stranac. Koga to spališe? 

— Dominisa. 

— Zar slavnoga učenjaka i biskupa? 

— Slavnoga? 

— Tako govori sviet. 

— Reci izdajicu. Bude pastir narodu svomu — 
izdade ga radi sebe. Bude viećnik caru — izdade ga 
radi sebe. Bude protestant i prijatelj englezkomu kralju, 
protestantu — izdade novu vjeru i novoga prijatelja radi 
sebe, bude opet katolikom radi sebe. Po njegovoj smrti 
odsudi ga inkvizicija, a danas izvukoše ga iz domini¬ 
kanske rake i tu ga sažgaše. Vanitas vanitatum vanitas! 
nasmieši se redovnik gorko. 

— Ti si ga poznavao. 

— Dk, za mladosti, bijasmo veliki prijatelji, a po¬ 
slije ondje na hrvatskom kršu — ljuti vragovi. Bijaše 
veleum. 

—‘• 'A što tražiš po pepelu? 

— Srdce tražim, srdce! Ne ima ga! odvrati redo- 

vnik Cipriano mirno, zatim koracaše polako put samo¬ 
stana, doviknuv čovjeku: 

— Vanitas vanitatum vanitas! Laku noć, stranče! 


XVIII. 

Ljeto za ljetom minulo, sunce za suncem ginulo, 
prohujiše vjekovi, utonuše svjetovi, i svjetobornog zla¬ 
tnog lava, tu bezsmrtnu krilatu zvier probode mač im¬ 
peratora Korzikanca i zlatna barka duždova razbi se u 
jadranskih talasih, a grimizna joj jedra raznese bura. 
Vanitas vanitatum vanitas! 

Probujiše vjekovi, a u pustoj fratarskoj crkvi u ka¬ 
menom Senju stajaše hrvatski sin, poniknute glave, 
plaha srdca. Bijaše tu pusto, bijaše niemo. Ne ori se 
više visokim svodovljem pobožni mrmor fratara. Ne ima 
ih više. Hrvatski zmaj, Gjuro Lenković podignu im taj 
kameni stanak, još mu je utisnut junački biljeg na čelu 
svetoga hrama — al ne ima ih više. Gledaj! kako ru¬ 
meni žar večernjeg sunca viri na visoke prozore u crkvu, . 
prostirući rumenilo svoje pločami, kao da si ruže 
prosuo po kamenu. Pristupi bliže! Vidiš li po kamenu 
biljega? Na pol pogaženi, na pol izbrisani. Čiji su, koga 
li kriju? Slavni bilježi, sjajni bilježi, hrvatski sine, dre¬ 
vna, bezsmrtua svetinja tvoja. Čitaj! Pod žarkimi ru- 
žami večernjeg sunca driemaju vojvode senjski, driemaju 
sladko u slobodnoj mirnoj postelji, snivaju sladko sanak 
o slobodi, koje im ne spregnu ni zlatna Venecija i kro- 
nik Osmanlija. Čuj! Ne zazveknuše li u grobovih sa¬ 
blje? Gle! Ne dižu li se ti kamenovi od sebe? Ne niču 
li o večernjem žaru iz crne rake silni divovi pod svie- 
tlim oružjem, pod srebrnimi tokami, ne trepere li o za- 
žari rujnoj zlatne čelenke? Recite, orijaške sjene, što 
vas mami iz slobodnog groba? Što teče s nova vrela 
krv iz mrtvog srdca? Što sinu izpod driemnih vedja 
munja i suza? Razumiem grobni taj šapat. Sinu li krst 

na svetoj Sofiji ? pitate vi. Ah da vam je bezsmrtno tielo, 
kao što je ime! Uminuše. Driemaju opet. Čudnu lju- 
ljanku pjeva im bura. I ona utihnu. Poput rubina po¬ 
čiva gladko sjajno more; o crnoj obali otoka blisiče 
srebrna pjena, kao galeb krile se morem biela jedra, i 
na jugu diže divska ramena pod kristalno, zvjezdano 
nebo Velebit, oltar hrvatske slobode. A maslinom ša¬ 
puće vjetrić starinsku pjesmu, šapuće: Čuvaj se senjske 
ruke! U utrobi gore plamti tajinstven plamen, govori na¬ 
rod, a piri ga božja ruka, tvrdi se kamen razžari, pro-, 
pne, zadrkće, zatresne, zagrmi, a s vrhova zaurla bjeso¬ 
mučna bura, i grabi more iz dua, da poprska zviezde, 
da ćera ladju tudjinku od rodnoga kraja. Kroz gromove, 
jauk i urnebes čuješ starinsku pjesmu, bura pjeva: 
Čuvaj se senjske ruke! 

Sine hrvatski! I u tvome srdcu gori božji plamen 
i tvoje grudi su kruti kamen; sine hrvatski, pamti do 
groba svetu starinsku pjesmu: 

Čuvaj se senjske ruke! 

